
CĂTRE CITITOR 


Dacă am reușit să mă hotărăsc să 
adun pentru publicare aceste texte în mare parte 
inedite, am făcut-o sub imperiul sentimentului că 
pericolele împotriva cărora au fost iniţiate 
contraofensivele - si aș dori ca efectele lor să se 
perpetueze prin textele reunite aici — nu sunt nici 
locale, nici ocazionale, și că astfel de argumente, 
deși sunt mai expuse decât lucrările controlate 
metodic discordantelor legate de diversitatea 
circumstanțelor, vor mai putea să furnizeze o 
seric de arme utile tuturor acelora care se 
îndârjesc să reziste flagelului ncoliberal!. 

Nu am o înclinaţie deosebită pentru 
intervenţiile profetice și n-am avut niciodată 
încredere în ocaziile în care aș fi putut să fiu 
antrenat de situaţie sau de solidaritäti la 
depășirea limitelor propriei mele competențe. Nu 
m-as fi angajat, așadar, în luările de poziţie 
publice dacă n-as fi avut, de fiecare dată, 


1 Cu riscul de a multiplica rupturile de ton și de stil legate de 
diversitatea situațiilor, am prezentat intervențiile reținute într-o 
ordine cronologică, cu scopul de a evidenția contextul istoric al unor 
argumente care, fără să se reducă la un context, nu se înclină 
niciodată în fața guralivelor si vagilor generalitäti ale - așa cum o 
numim uneori - „filozofiei politice”. Am adăugat ici și colo câteva 
indicaţii bibliografice minimale pentru a-i permite cititorului să 
continue argumentarea propusă. 


sentimentul, poate iluzoriu, de a fi constrâns la 
aceasta printr-un fel de legitimă furie, apropiată 


uneori de ceva asemănător sentimentului datoriei. 

Idealul intelectualului colectiv, la care am 
încercat să mă conformez de fiecare dată când 
puteam să fiu de acord cu alţii în privința unor 
diferite probleme specifice, nu este întotdeauna 
ușor de realizat?. Iar dacă a trebuit, pentru a fi 
eficace, să mă angajez uneori personal și în 
numele meu, am facut-o întotdeauna cu speranţa, 
dacă nu de a declanșa o mobilizare sau chiar una 
dintre aceste dezbateri - care nu au nici obiect și 
nici subiect și care apar periodic în universul 
mediatic -, atunci cel puţin cu aceea de a sfâșia 
aparenţa de unanimitate care constituie esentialul 


forţei simbolice a discursului dominant. 
CONTRAOFENSIVE 


2 - Dintre toate intervențiile mele colective, mai ales acelea realizate 
în cadrul AR.ESER (Association de reflexion sur les enseignements 
superieurs et la recherche), CISIA (Comite international de soutien 
aux intellectuels algeriens) si Parlamentului international al 
scriitorilor (in care am încetat să mă mai recunosc), am reţinut numai 
articolul apărut în Liberation sub titlul „Le sort des etrangers comme 
schibboleth** [vezi cel de-al treilea articol al acestui volum, N. tr.], cu 
acordul coautorilor vizibili (jean-Pierre Alaux) și invizibili (Cristophe 
Daadouch, Marc-Antoine Levy și Daniele Lochak), victime ale cenzurii 
exercitate, într-un mod foarte spontan și foarte banal, de jurnaliștii 
responsabili de tribunele, așa-zise libere, ale jurnalelor: afla ti întot- 
deauna în căutarea unui capital simbolic asociat anumitor nume 
proprii, acestora nu le plac deloc hârtiile semnate cu o siglă sau cu 
mai multe nume - acesta este unul dintre obstacolele, și nu cel mai 
lipsit de importanță, care stau în calea constituirii unui intelectual 
colectiv - și sunt înclinați să elimine, fie după negociere, fie, ca în 
cazul acesta, fără consultare, numele puțin cunoscute de ei. 


a A 


Mâna stângă și mâna 
dreaptă 
ale Statului* 


Î. = Uit număr recent al revistei pe care o 
conduceţi a avut ca temă suferința’. Acesta 
cuprinde mai multe interviuri cu oameni cărora 
mijloacele de informare în masă nu le dau 
cuvântul: tineri din suburbii sărace, mici 
agricultori, asistenți sociali. Directorul unui 
colegiu aflat intr-o situaţie dificilă îti exprimă, de 
exemplu,  amărăciunea personală: în loc să 
veghere la transmiterea cunoștințelor a devenit, 
fără voia sa, polițistul unui fel de comisariat. 
Credeţi că asemenea mărturii individuale si 
anecdotice pot permite înțelegerea unui rău 
colectivi 

P.B. - In ancheta pe care o întreprindem asupra 
suferinţei sociale, întâlnim multi oameni care, ca 
și acest director de colegiu, sunt bântuiti de 
contradicţiile mediului social, contradicții trăite 
sub forma unor drame personale. Aș putea, de 
asemenea, să-l citez și pe acel conducător de 
proiect, însărcinat cu coordonarea tuturor 
acțiunilor dintr-o „suburbie dificilă" a unui orășel 
din nordul Franței. El se confruntă cu o serie de 
contradicții care sunt limita extremă a acelora pe 
care le încearcă -astăzi toți cei pe care-i numim 
„lucrători sociali": asistenți sociali, educatori, 
magistrați si, din ce în ce mai mult, profesori si 
învățători. Ei formează ceea ce eu numesc mâna 


stângă a Statului, ansamblul agenților 
ministerelor considerate risipitoare care sunt, în 
cadrul Statului, urma luptelor sociale ale 
trecutului. Ei se 


* Discuţie cu R. P. Droit și T. Ferenczi, publicată în Le Monde, 14 
ianuarie 1992. 

2 - „La souffrance”, Actes de la recherche en sciences sociales, 90, 
decembrie 1991, 104 p. și P. Bourdieu și alții. La misere du monde. 
Paris, Ed. du Seuil, 1993. 

opun Statului mâinii drepte, acelor funcţionari, 
iesiti de pe băncile E.N.A.5, ai Ministerului de 
Finanţe, ai băncilor publice sau private și ai 
cabinetelor ministeriale. Multe dintre mișcările 
sociale la care asistăm (și vom mai asista) 
exprimă revolta micii nobilimi a Statului împotriva 
marii nobilimi a Statului. 


I. — Cum explicati această exasperare, aceste 
forme de desperare și aceste revolte? 

P.B. - Cred că mâna stângă a Statului are 
sentimentul că mâna dreaptă nu mai știe sau, mai 
rău, nu mai vrea realmente să știe ce face mâna 
stângă. In orice caz, nu vrea sași asume 
responsabilitatea pentru ceea ce se întâmplă. 
Unul dintre motivele majore ale desperării tuturor 
acestor oameni ţine de faptul că Statul s-a retras, 
sau este pe cale să se retragă, dintr-un anumit 
număr de sectoare ale vieţii sociale care îi 
reveneau și de care trebuia să se ocupe: 
locuinţele publice, televiziunea și radioul publice, 


3 - în text, enorques, termen familiar care desemnează un funcționar 
absolvent al E.NA. (âcole Nationale d'Administration) și care ocupă 
de obicei un post de conducere (N. tr.). 

4 - Aluzie la cartea lui P. Bourdieu, The State Nobility. Elite Schools in 
the Field of Power, Cambridge, Polity Press, 1996 (N. ed. fr.). 


școala publică, spitalele publice etc.; conduită cu 
atât mai stupefiantă sau scandaloasă, cel puţin 
pentru câţiva dintre ei, cu cât este vorba despre 
un Stat socialist de la care ne-am putea aștepta 
ca, cel puţin, să devină garantul serviciului public 
ca serviciu deschis și oferit tuturor, fără 
deosebire... Ceea ce este descris ca o criză a 
politicului, ca un antiparlamen- tarism, este în 
realitate o desperare a cărei cauză este Statul 
privit ca responsabil față de interesul public. 

Că socialiștii nu au fost atât de socialiști pe cât 
pretindeau că sunt, asta nu ar supăra pe nimeni: 
vremurile sunt grele și libertatea de acţiune nu 
este prea mare. Dar 

ceea ce poate surprinde este faptul că au putut să 
contribuie într-o asemenea măsură la 
devalorizarea Statului: mai întâi în fapte, prin tot 
felul de măsuri sau politici (nu voi aminti decât de 
mijloacele de informare în masă) vizând lichidarea 
cuceririlor așa-numitului welfare state”, și mai 
ales, poate, în discursul public care elogiază între- 
prinderea privată (ca și cum spiritul 
întreprinzător nu ar avea un alt teren decât cel al 
întreprinderii), și încurajează interesul privat. 
Toate acestea au o nuanță surprinzătoare, mai 
ales pentru aceia care sunt trimiși în prima linie 
ca să îndeplinească funcţiile așa-zis ,sociale" și să 
suplinească cele mai intolerabile insuficiențe ale 
logicii de piață, fără să li se ofere mijloacele 
pentru a-și îndeplini cu adevărat misiunea. Cum 


5 - în limba engleză în text; „stat al bunăstării", concept lansat după 
cel de-al doilea război mondial, în jurul căruia sa constituit o întreagă 
literatură și ideologie. în esență, se referă la un stat care își asumă o 
serie de funcții în asigurarea bunăstării colective (N. tr.). 


să nu aibă sentimentul că sunt în permanenţă 
înșelaţi sau induși în eroare? 

Ar fi trebuit să se înțeleagă mai de demult că 
revolta lor se extinde cu mult dincolo de 
problemele de salarizare, chiar dacă salariul 
cuvenit este un indice lipsit de echivoc al valorii 
acordate muncii și muncitorilor respectivi. Dis- 
preţul faţă de o funcţie este marcat mai întâi 
printr-o remuneratie mai mult sau mai putin 
derizorie ce îi este acordată. 


î. — Credeţi că libertatea de acțiune a 
conducătorilor politici este atât de restrânsă? 
P.B. - Este, fără îndoială, mult mai puţin redusă 
decât vor să ne facă să credem. Si, în orice caz, 
rămâne un domeniu în care guvernanţii au toată 
puterea de a acţiona în deplină libertate: cel al 
simbolicului. Ar trebui ca întregului personal de 
Stat să i se impună exemplaritatea conduitei, mai 
ales atunci când acesta se pretinde continuatorul 
unei 

tradiţii a devotamentului față de interesele cele 
mai defavorizate. Or, cum să nu te îndoiești când 
vezi nu numai exemplele de corupţie (uneori 
cvasioficiale, prin primele anumitor înalți 
funcționari) sau de trădare a serviciului public 
(cuvântul este desigur prea tare: mă gândesc la 
„pantouflage"®), ci si toate formele de deturnare, 
în scopuri private, de bunuri, de beneficii si de 
servicii publice: nepotism, favoritism (cei care ne 
conduc au foarte multi „amici personali“?...), 
clientelism? 

Si nu vorbesc despre profituri simbolice! 
Televiziunea a contribuit desigur la fel de mult ca 
și mita la degradarea virtuţii civice. A chemat și a 
împins în fața scenei politice și intelectuale niște 
necunoscuţi, preocupaţi înainte de toate de a fi 
văzuţi și de a se pune în valoare, într-o totală 
contradicţie cu valorile devotamentului obscur 
față de interesul colectiv, valori specifice 
funcţionarului sau militantului de altădată. 
Aceeași grijă egoistă de a se pune în valoare 
(adesea în detrimentul rivalilor) explică de ce 
„efectele de anunț"? au devenit o practică atât de 
comună. Se pare că, pentru mulţi miniștri, o 
măsură nu are valoare decât dacă ea poate fi 


6 - Termenul „pantouflage** desemnează un funcționar care merge 
să-și continue cariera într-o întreprindere privată (am păstrat 
termenul francez în urma rugämintii exprese a editorului francez 
care, de altfel, a furnizat și explicaţia acestuia) (N. tr.). 

7 - Franqois Mitterand, fost președinte al Republicii, era adesea 
lăudat pentru „fidelitatea în prietenie** și multe dintre persoanele 
numite în posturi importante aveau ca principală calitate, conform 
jurnalelor, pe aceea de a fi „prietenii personali'* ai președintelui (N. 
ed. fr.). 

8 - Atunci când un ministru își reduce acţiunea sa politică doar la 
anunțarea ostentativă a unor decizii spectaculare și adesea fără 
efect sau fără urmări (în genul lui Jack Lang) (N. ed. fr.) 


anunţată si considerată ca si realizată din 
momentul în care a fost făcută publică. Pe scurt, 
marca corupţie, a cărei dezvăluire scandalizează 
pentru că relevă decalajul dintre virtuțile 
profesate si adevăratele practici, nu este decât 
limita tuturor acelor „mici" slăbiciu- 

ni obișnuite, etalarea luxului, acceptarea grăbită a 
privilegiilor materiale sau simbolice. 


Î. — Care credeți că este, după părerea 
dumneavoastră, reactia cetățenilor fată de 
situația pe care o dezväluiti? 

P.B. — Citeam de curând un articol al unui autor 
german despre Egiptul antic. El arată cum, într-o 
epocă de criză a încrederii în Stat și în avutul 
public, se constata răspândirea a două stări de 
lucruri: în clasa conducătoare, corupţia, în 
corelaţie cu declinul respectului față de 
chestiunile publice, iar printre cei dominați, 
religiozitatea personală, asociată unei desperări 
legate de lipsa ajutoarelor pământești. La fel, 
astăzi, există sentimentul că cetățeanul, simtindu- 
se alungat în afara Statului (care, în fond, nu-i 
cere nimic în afara contribuţiilor materiale 
obligatorii, și mai ales nu devotament, nu 
entuziasm), respinge Statul, tratându-l ca pe o 
putere străină pe care o utilizează în favoarea 
intereselor sale. 


I. — Vorbeati despre marea putere de acţiune a 
guvernantilor în domeniul simbolic. Acesta nu se 
referă numai la conduitele date ca exemplu, liste 
vorba, de asemenea, despre cuvinte, despre 
idealuri mobilizatoare. De unde vine, în această 
privință, deficienta actuală? P.B. - S-a vorbit mult 
despre tăcerea intelectualilor. Mă frapează însă 
liniștea politicienilor. Suferă de o lipsă teribilă de 
idealuri mobilizatoare. Desigur, această situaţie a 
apărut pentru că profesionalizarea politicii si 
condiţiile pe care trebuie să le îndeplinească 
aceia care vor să facă o carieră în cadrul 


partidelor exclud din ce în ce mai mult persona- 
litätile inspirate. Si, desigur, și pentru că definiţia 
activităţii politice s-a schimbat o dată cu venirea 
unui personal care a învăţat în școli (de științe 
politice) că, pentru a părea serios sau, pur și 
simplu, ca să evite să pară incapabil sau învechit, 
e mai bine să vorbească despre gestiune decât 
despre auto- 

gestiune și că trebuie, în orice caz, să-și confere 
aparențele (adică limbajul) rationalitätii 
economice. 

închistati în economismul îngust si cu bătaie 
scurtă al viziunii-despre-lume-FMI care face (și va 
mai face) ravagii în raporturile nord-sud, toţi 
acești semidescurcäreti în materie de economie 
uită, evident, să ia în calcul costurile reale, pe 
termen scurt și, mai ales, pe termen lung, ale mi- 
zeriei materiale și morale care este singura 
consecință incontestabilă a acelei Wealpotitik 
legitimate economic: delincvenţă, criminalitate, 
alcoolism, accidente rutiere etc. Și aici, mâna 
dreaptă, obsedată de problema echilibrelor 
financiare, ignoră ceea ce face mâna stângă, care 
se confruntă cu consecinţele sociale, adesea 
foarte costisitoare, ale „economiilor bugetare'*. 


î. - Valorile pe care erau fundamentate actele și 
contribuțiile Statului nu mai sunt credibile? 

P.B. - Primii care le iau în râs sunt adesea chiar 
aceia care le sunt depozitari. Congresul de la 
Rennes? și legea amnistiei!” au făcut mai mult 
pentru discreditarea socialiștilor decât zece ani 
de campanie antisocialistä. lar un militant 
„reconsiderat" (în toate sensurile termenului) este 
mai păgubos decât zece adversari. Dar zece ani 
de putere socialistă au desăvârșit demolarea 
credinţei în Stat si distrugerea Statului- 
providentä începută în anii ‘70 în numele 


9 - în timpul Congresului de la Rennes, au avut loc o serie de conflicte 
teribile între conducătorii marilor curente din cadrul Partidului 
Socialist, Lionel Jospin, Laurent Fabius și Michel Rocard (N. ed. fr.). 
10 - Legea amnistiei a fost aplicată mai ales în cazul generalilor care 
au comandat armata franceză din Algeria și care sunt responsabili de 
puciul împotriva guvernării generalului de Gaulle (N. ed, fr.). 


liberalismului. Mă gândesc mai ales la politica 
locuințelor". Ea avea ca scop declarat scoaterea 
micii burghezii din habitatul colectiv (și, prin 
aceasta, din „colec- 


111 1 - Cf. P. Bourdieu și alții, „,L'economie de la maison", Actes de /a 
recherche en sciences sociales, 81-82, martie 1990 (N. ed. fr.). 

dvism“) și atașarea ei de proprietatea privată, 
individuală a propriei sale case sau a 
apartamentului său în copropri- etate. Intr-un 
anumit sens, această politică a reușit mult prea 
bine. Rezultatul său ilustrează ceea ce spuneam 
mai devreme despre costurile sociale ale anumitor 
economii. Căci, fără îndoială, ea este cauza 
majoră a segregatiei spatiale și, prin aceasta, a 
problemelor numite ale „peri feriilor“. 


Î. — Dacă vrem să definim un ideal, acesta ar fi, 
așadar, reîntoarcerea la sensul Statului, al 
„bunului public" Nu  impärtäsiti părerea 
celorlalți. 


P.B. - Părerea celorlalţi, adică părerea cui? Niște 
oameni care scriu în jurnale, niște intelectuali 
care predică acel „mai putin Stat" si care 
îngroapă putin cam repede publicul și interesul 
publicului pentru public... Avem aici un exemplu 
tipic al acestui efect de credinţă împărţită care 
elimină, dintr-o dată, din discuţie teze foarte 
discutabile. Ar trebui să analizăm lucrarea 
colectivă a „noilor intelectuali" care a creat un 
climat favorabil retragerii Statului și, într-un sens 
mai larg, supunerii la valorile economiei. Mă 
gândesc la așa-numita „întoarcere a 
individualismului", un fel de profeție ce se 
autorealizează și care tinde să distrugă 
fundamentele filozofice ale acelui welfare state și, 
mai ales, noțiunea de responsabilitate colectivă 
(față de accidentul de muncă, de boală sau 
mizerie), această cucerire fundamentală a gândirii 
sociale (și sociologice). Tot întoarcerea la individ 


este aceea care permite „blamarea victimei", sin- 
gura responsabilă de propria-i nenorocire, și 
rostirea, în cazul ei, a predicii seif belp-ls||P, toate 
acestea sub acoperirea oferită de necesitatea, 
repetată fără încetare, de a diminua îndatoririle 
întreprinderii. 

Reacţia de panică retrospectivă pe care a 
determinat-o criza din '68, revoluţie simbolică 
care i-a stimulat pe toţi micii deținători de capital 
cultural, a creat (împreună cu, pe deasupra, 
prăbușirea - nesperată! - a regimurilor de tip 
sovietic) condiţiile favorabile restaurării culturale 
în termenii căreia „gândirea de tip științe politice" 
a înlocuit „gândirea de tip Mao". Lumea 
intelectuală este astăzi locul de desfășurare a 
unei lupte care vizează să producă și să impună 
„noi intelectuali", deci o nouă definiţie a intelectu- 
alului și a rolului său politic, o nouă definiţie a 
filozofiei și a filozofului, angajat odinioară în 
dezbaterile confuze ale unei filozofii politice 
lipsite de tehnicitate, ale unei științe sociale 
reduse la o politologic de serată electorală și la 
comentarea, lipsită de vigilentä, a sondajelor 
comerciale făcute fără metodă. Platon avea un 
cuvânt magnific pentru toţi acești oameni, cel de 
doxospf acest „tehnician-al- opiniei-care-se-crede- 
savant“ (traduc cele trei sensuri ale cuvântului) își 
pune problemele politicii în aceiași termeni în 
care și le pun oamenii de afaceri, oamenii politici 
și jurnaliștii politici (adică, chiar aceia care își 
permit să plătească un sondaj...). 


Î. - Tocmai l-ati mentionat pe Platon. Atitudinea 
sociologului se aproprie de cea a filosofului? 

P.B. - Sociologul se opune doxozofului, ca si 
filozoful, prin faptul că pune sub semnul întrebării 
evidenţele și mai ales pe acelea care se prezintă 
sub formă de probleme, atât ale sale, cât și ale 
altora. Acest lucru îl șochează profund pe 
doxozof, care vede o prejudecată politică în faptul 


de a refuza supunerea profund politică pe care o 
implică acceptarea inconștientă a Jocurilor 
comune, în sensul dat de Aristotel acestora: 
noțiuni sau teze cu care se argumentează, dar 
despre care nu se discută. 

Î. = Nu aveți, intr-un sens, tendința să așezați 
sociologul în locul Jilotqfului-rege, singurul care 
știe unde sunt adevăratele probleme? 

P.B. - înainte de orice, eu apăr posibilitatea și 
necesitatea intelectualului critic, și mai întâi 
critic, al acelei doxa intelectuale pe care o secretă 
doxozofii. O democraţie adevărată nu există fără o 
adevărată contraputere critică. Intelectualul face 
parte din aceasta din urmă și este de primă 
mărime. lată de ce consider că munca de 
demolare a intelectualului critic, mort sau în viață 
- Marx, Nietzsche, Sartre, Foucault și alţi câţiva 
pe care îi clasăm în bloc sub eticheta de 
„gândirea din '68“!? -, este la fel de periculoasă ca 
și demolarea Statului și se înscrie în cadrul 
aceleiași încercări globale de restaurare. 

Evident că aș prefera ca intelectualii să fi fost 
cu toţii, și întotdeauna, la înălțimea imensei 
responsabilități istorice care le revine și ca 
întotdeauna să fi angajat în acţiunile lor nu numai 
autoritatea lor morală, ci și competenţa lor in- 
telectuală - în felul, ca să nu dau decât un 
exemplu, unui Pierre Vidal-Naquet, care-și folosea 
întreaga competență din domeniul metodei 
istorice într-o critică a folosirilor abuzive ale 
istoriei". Asta înseamnă, ca să-l citez pe Karl 
Kraus, că „dintre două rele, refuz să-l aleg pe cel 
mai mic“. Dacă nu sunt deloc indulgent cu 
intelectualii ,iresponsabili", îmi plac și mai putin 


12 - Aluzie la cartea lui Luc Ferry și Alain Renaut, La pensee 68, Paris, 
Galli- mard, 1985 (N. ed. fr.). 

13 - P. VidakNaquet, Les Juifs, la memoire et le present. Paris, La 
Decouverte, volumul I, 1981, volumul II, 1991. 


acești responsabili ,intelectuali",  poligrafi 
polimorfi, care își cântăresc livrarea anuală între 
două consilii de administraţie, trei coctailuri de 
presă și câteva apariţii la televizor. 

1. - Ce rol ati dori atunci pentru intelectuali, mai 
ales în construirea Europei? 
P.B. - îmi doresc ca scriitorii, artiștii, filozofii și 


savanții să poată să se facă auziti, în mod direct, 
în toate domeniile vieţii publice în care sunt 
competenţi. Cred că toată lumea ar avea multe de 
câștigat dacă logica vieţii intelectuale, cea a 
argumentării și a contraargumentării, ar cuprinde 
viața publică. Astăzi, logica politicii, a denuntärii 
și a defăimării, a „sloganizării“ și a falsificării 
gândirii adversarului este aceea care cuprinde 
prea adesea viaţa intelectuală. Ar fi bine ca 
„creatorii!! să-și poată îndeplini rolul lor de 
serviciu public și, uneori, de salvare publică. 

Să ajungi la scară europeană înseamnă doar să 
te ridici la un grad de universalizare superior, să 
marchezi o etapă pe drumul Statului universal 
care, chiar din punctul de vedere al ideilor, este 
departe de a fi realizat. într-adevăr, n-am fi avut 
prea multe de câștigat dacă europocentrismul s-ar 
fi substituit nationalismelor rănite de învechitele 
naţiuni imperiale. în momentul în care marile 
utopii ale secolului al XIX-lea și-au dăruit întreaga 
perversiune, devine o urgenţă crearea condiţiilor 
unei munci colective de reconstrucţie a unui 
univers de idealuri realiste, capabile să mobilizeze 
vointele fără să mistifice constiintele. 


Paris, decembrie 1991 

Neschimbatul Sellers* 


Neschimbat Sollers!“ 15, în sfârșit, rămas egal cu 


sine însuşi!  Stranie plăcere spinozistä a 
adevărului care se revelă, a necesităţii care se 
desăvârșește, în mărturisirea unui titlu, 
„Neschimbatul Balladuri!*!6, mărturisire 
condensată într-o mare densitate simbolică, 
aproape prea frumoasă ca să fie adevărată, a unei 
întregi traiectorii: de la Tel Quel la Balladur, de la 
fastuoasa avangardă literară (și politică) la arier- 
garda politică autentică. 

Nimic mai grav decât acestea, vor spune cei 
mai informaţi; cei care știu, și încă de multă 
vreme, că ceea ce Sollers a aruncat, cu un gest 
fără precedent de pe vremea lui Napoleon al Il- 
lea, la picioarele candidatului la președinție, nu 
este literatura, și cu atât mai puţin avangarda, ci 
simulacrul literaturii și al avangardei. Dar această 
înșelătoare aparenţă este făcută chiar pentru a-i 
înșela pe adevărații destinatari ai discursului său, 
toţi aceia pe care înţelege să-i flateze, ca un 
curtezan cinic, balladurieni și înalţi funcţionari 
balladurofili, cunoscători de ceva cultură tip 
stiinte-politice pentru disertatii de doi bani și 
dineuri de ambasadă; și, totodată, pentru toţi 
maeștrii în ale prefăcătoriei care, într-un moment 


14* Acest text a apărut în Liberation, numărul din 27 ianuarie 1995, 

în urma publicării unui articol al lui Philippe Sollers, intitulat 

„Balladur tel quel’, în L'Express, numărul din 12 ianuarie 1995. 

15 - Scriitor francez, fondator si director al revistei Te/ Quel (N. ed. 
fr.). 

16 - Membru al RPR (Rassemblement pour la Republique - Adunarea 

pentru Republică), partid conservator, candidat la postul de 

președinte al Republicii, împotriva lui Jacques Chirac și Lionel Jospin 

(N. ed. fr.). 


sau într-altul, se grupaseră în jurul revistei Tel 
Quel: prefăcându-se că sunt scriitori sau filozofi 
sau lingviști sau toate acestea la un loc, când nu 
erau și nu știau nimic din toate acestea; când, ca 
într-o isto- 

tie hazlie, cunoșteau mersul culturii, dar nu și 
cuvintele, când știau doar să mimeze gesturile 
unui mare scriitor și chiar să instaureze, pentru o 
clipă, teroarea pe tărâmul literelor. Astfel, în 
măsura în care ajunge să-și impună impostura, 
acest Tartuffe fără de scrupule al religiei artei 
batjocoreste, umileste, stâlcește, aruncând la 
picioarele puterii celei mai josnice, din punctul de 
vedere al culturii și al politicii — aș fi putut spune 
al poliţiei!” întreaga moștenire a două secole de 
luptă pentru autonomia microcosmosului literar; 
și, împreună cu el, îi prostituează pe toţi autorii, 
adesea eroici, din care se pretinde în calitatea sa 
de recenzent literar! al unor ziare și reviste 
semioficiale, pe un Voltaire, pe un Proust sau 
Joyce. 

Cultul transgresiunilor ferite de orice pericol 
care reduce libertinajul la dimensiunea sa erotică, 
duce la transformarea cinismului într-una din 
Artele Frumoase. Să institui ca regulă de viaţă 
acel ,anytbinggoeF postmodern și să-ţi acorzi 
autorizaţia de a juca simultan sau succesiv în 
toate scenele înseamnă să-ţi oferi mijlocul prin 
172 Atunci când era prim-ministru, Balladur îl avea ca ministru de 

Interne pe Charles Pasqua, autor al unei legi extrem de nedrepte în 

problema imigrării (N. ed. fr.). 

18 - Philippe Sellers are o rubrică permanentă de critică literară în 


ziarul Le Monde; este cunoscut pentru faptul că se folosește de 
practica „serviciu contra serviciu" (N. ed. fr.). 


care „să ai totul și să nu plătești nimic“ — critica 
societăţii spectacolului și vedetismul mediatic!°, 
cultul lui Sade și reverenta pentru loan Paul al II- 
lea, profesiunile de credință revoluţionare și 
apărarea ortografiei, sacrul scriitorului si 
masacrul literaturii (mă gândesc la Femmes). 

Cel care se prezintă si se vede ca o incarnare a 
libertății a plutit întotdeauna, ca un surplus 
oarecare, în voia forțelor de pe câmpul de luptă. 
Precedat si autorizat de toate 


19 - Philippe Sollers este un mare admirator al operelor lui Guy 
Debord si un participant asiduu la tot felul de emisiuni televizate (N. 
ed. fr.). 

alunecärile politice din era Mitterand, care ar 
putea să fi fost pentru politică si, mai precis, 
pentru socialism, ceea ce Sollers a fost pentru 
literatură, și mai precis pentru avangardă, a fost 
purtat de toate iluziile și toate deziluziile politice 
și literare ale timpului. Iar traiectoria sa, care se 
crede  excepționala””, este de fapt statistic 
modală, adică banală, și, prin aceasta, exemplară 
pentru cariera scriitorului fără calităţi al unei 
epoci de restaurare politică si literară: este 
incarnarea ideal-tipică a istoriei individuale și 
colective a unei generaţii întregi de scriitori 
deveniți scriitori din ambiţie, a tuturor acelora 
care, pentru că au trecut, în mai puţin de treizeci 
de ani, de la terorismele maoiste sau trot- kiste la 
posturile de conducere din bănci, asigurări, 
politică sau jurnalism, îi vor acorda cu ușurință 
indulgenta lor. 

Originalitatea lui, - pentru că are una: s-a făcut 
teoreticianul virtuţilor renegärii și trădării, 
expediindu-i astfel în dogmatism, în arhaism, ba 
chiar în terorism, printr-o prodigioasă răsturnare 
autojustificatoare, pe toţi aceia care refuză să se 
recunoască în noul stil eliberat de tot și provenit 
din tot. Intervenţiile sale publice, nenumărate, 
sunt tot atâtea exaltări ale inconstantei sau, mai 
precis, ale dublei inconstante — concepută chiar 
pentru întărirea viziunii burgheze asupra 
revoltelor artistice -, cea care, printr-o dublă 
semi-întoarcere, o dublă semi-revolutie, duce din 
nou la punctul de plecare, la structura nevrotică, 
plină de zel, a tânărului burghez provincial, 
pentru care Mauriac si Aragon scriau o serie de 


prefete. 


Paris, decembrie 1995 


19 - Philippe Sollers a scris o carte intitulatä Theorie des exceptions 
(N. ed. fr.). 

Soarta strainilor Ca 
schibboleth* 


Problema statutului pe care Franţa îl acordă 
străinilor nu este un „detaliu“. Este o falsă 
problemă care, din nefericire, s-a impus, încetul 
cu încetul, ca o problemă centrală, îngrozitor de 
prost pusă, în lupta politică. 

Convins de faptul că era extrem de important 
să-i constrângă pe diferitii candidaţi republicani 
la o exprimare clară asupra acestei probleme, 
Grupul de examinare a programelor electorale 
despre străinii din Franța (GEPEF) a făcut o 
experienţă ale cărei rezultate merită să fie cunos- 
cute. Candidaţii s-au sustras discuţiei la care 
GEPEF a încercat să îi supună — cu excepţia lui 
Robert Hue” ?! si a lui Dominique Voynet, care 


20* Acest text, publicat în Liberation, numărul din 3 mai 1995, sub 
semnăturile lui Jean-Pierre Alaux și a mea, prezintă bilanțul anchetei 
pe care GEPEF (Groupe d'examen des programmes electoraux sur les 
etrangers en France) a deschis-o în martie 1995 pe lângă opt 
candidați la alegerile prezidenţiale „cu scopul de a examina 
împreună cu ei proiectele acestora referitoare la situația străinilor în 
Franţa", subiect practic exclus din campania electorală. 

21 - Robert Hue, secretar general al Partidului Comunist; Dominique 
Voynet, președintă a unui partid ecologist, în prezent ministru al 


făcuse din această problemă una din temele 
centrale ale campaniei sale, prin abrogarea 
legilor Pasqua”, regularizarea statutului 
persoanelor non- expulzabile, grija de a asigura 
dreptul minorităților: Edouard Balladur a trimis o 
scrisoare plină de generalitäti fără nici o legătură 
cu cele douăzeci si şase de întrebări ale noastre. 
Jacques Chirac n-a răspuns invitatiei noastre la 
dialog. Lionel Jospin i-a mandatat pe Martine 
Aubry si Jean- Cristophe Cambadelis, din 
nefericire la fel de putin clarifi- 


Mediului în guvernul domnului Jospin (N. ed. fr.). 
22 - Cf. nota 17 (N. ed. fr.). 

câţi pe cât de capabili să clarifice în privinţa 
atitudinii favoritului lor. 

Nu trebuie să fii expert în materie ca să 
descoperi, în tăcerile și în discursurile lor, că nu 
pot opune discursului xenofob — care, de mulţi 
ani, încearcă să transforme în ură nenorocirile 
societăţii, șomajul, delincventa, drogurile etc. — 
cine știe ce mare lucru. Poate din lipsă de 
convingere, poate din teama de a nu pierde niște 
voturi  exprimându-le, au ajuns să nu mai 
vorbească despre această falsă problemă, mereu 
prezentă și mereu absentă, decât prin stereotipii 
convenite și subînțelese ca fiind mai mult sau mai 
puţin rusinoase, evocând de exemplu 
„securitatea"', necesitatea de „a reduce la maxim 
intrările" sau de a controla „imigrația 
clandestina" (fără să uite, atunci când era 
momentul, dorind să facă pe progresiștii, „rolul 
traficantilor si al patronilor*, rol pe care îl 
exploatează). 

Or, toate aceste calcule electorale, pe care 
logica unui univers politico-mediatic fascinat de 
sondaje nu face decât să le încurajeze, se bazează 
pe o serie de presupuneri fără fundament: în orice 
caz, fără nici un alt fundament în afara logicii 
primitive a participării magice, a contaminării 
prin contact și a asociaţiei verbale. Un exemplu 
din o mie: cum se poate vorbi despre ,imigranti' 
în legătură cu niște oameni care n-au „emigrat' de 
nicăieri și despre care se spune, de altfel, că sunt 
„dintr-a doua generație"? I .a fel, una dintre 
funcţiile majore ale adjectivului „clandestin“, pe 
care frumoasele suflete, preocupate de 


respectabilitatea progresistă, îl asociază 
termenului ,imigranti, nu este oare aceea de a 
crea o identificare verbală și mintală între 
trecerea clandestină a frontierelor de către 
oameni și trecerea, în mod necesar frauduloasă, 
așadar clandestină, a unor obiecte interzise (de o 
parte și de alta a frontierei), cum 

sunt drogurile sau armele? Confuzie criminală 
care autorizează considerarea acestor oameni 
drept niște criminali. 

Despre aceste credințe, oamenii politici 
sfârșesc prin a crede că sunt universal 
împărtășite de electoratul lor. Demagogia lor 
electorală se sprijină, intr-adevăr, pe postulatul 
conform căruia „opinia publică“ este ostilă 
„imigrări]", străinilor, oricărui tip de deschidere 
a frontierelor. Verdictele ,sondorilor**, acești 
astrologi moderni, și injonctiunile consilierilor, 
care le tin loc de competenţă și convingere, îi 
somează să lucreze la „cucerirea voturilor lui Le 
Pen". Or, pentru a ţine seama doar de un singur 
argument, dar destul de puternic, însuși scorul 
obţinut de Le Pen, după aproape doi ani de 
aplicare a legilor Pasqua, de discursuri și practici 
securitare, duce la concluzia că, cu cât sunt mai 
reduse drepturile străinilor, cu atât batalioanele 
de electori ai Frontului Naţional sunt mai 
numeroase (această constatare este, evident, 
puţin simplificatoare, dar nu mai mult decât teza, 
avansată adeseori, că orice măsură care vizează 
ameliorarea statutului juridic al străinilor prezenți 
pe teritoriul francez ar duce la creșterea scorului 
lui Le Pen). In orice caz, este sigur că, înainte de 
a-i imputa doar xenofobiei votul în favoarea 
Frontului Naţional, ar trebui să ne punem o serie 
de întrebări despre alţi câţiva factori, ca, de 
exemplu, afacerile de corupţie care au șocat 
universul mediati- co-politic. 

Toate acestea fiind spuse, mai rămâne faptul 
că ar trebui regândită problema statutului 


sträinului în democratiile moderne, adică 
problema frontierelor ce mai pot fi încă, în mod 
legitim, impuse deplasărilor persoanelor în 
universuri care, ca al nostru, profită atâta de pe 
urma tuturor tipurilor de circulaţie a persoanelor 
și a bunurilor. Cel puţin, ar trebui ca, pe termen 
scurt, să fie evaluate, chiar și prin logica 
interesului bine înţeles, costurile pe care le 
suportă ţara în 

urma politicii securitate asociate numelui 
domnului Pasqua: costuri provocate de 
discriminarea în și prin controalele polițienești, 
discriminare făcută pentru a crea sau a întări 
„Hactura social#', si de încălcările, care se 
generalizează, ale drepturilor fundamentale, 
costuri în detrimentul prestigiului Franţei și al 
tradiţiei sale deosebite de apărător al drepturilor 
omului etc. 

Problema statutului acordat străinilor este 
chiar criteriul decisiv, acel scbibholeth** care 
permite evaluarea capacităţilor candidaţilor de a 
se înscrie, în toate alegerile lor, împotriva unei 
Frante meschine, regresive, securitare, pro- 
tectioniste, conservatoare, xenofobe și pentru o 
Franță deschisă, progresistă, internationalistä, 
universalistă. lată de ce alegerea electorilor- 
cetățeni ar trebui să se oprească asupra 
candidatului care se va fi angajat, într-o manieră 
din cele mai clare, să opereze ruptura cea mai 
radicală și cea mai totală cu politica actuală a 
Franţei în materie de ,pri- mire" a străinilor. 
Acesta ar trebui să fie Lionel Jospin... Dar o să 
vrea el oare? 


Paris, mai 1995 


23 - Schibbolcth, probă decisivă, care permite evaluarea capacității 
unei per 

soane. 

* Intervenţie în cursul discuţiei publice organizate de Parlamentul 

internaţional al scriitorilor la Târgul de Carte de la Frankfurt, 15 

octombrie 1995. 

Abuzurile de putere care se 
folosesc de sau se 
autorizează prin ratiune* 


[...] Din interiorul ţărilor islamice ne vine o 
întrebare foarte profundă referitoare la falsul 
universalism occidental, la ceea ce eu numesc 
imperialismul universalului”*. Franţa a fost 
incarnarea prin excelență a acestui imperialism 
care a suscitat chiar aici, chiar în această țară, un 
populism naţional, asociat, in ceea ce mă privește, 
numelui lui Herder. Dacă este adevărat că un 
anumit universalism nu este decât un naționalism 
care invocă universalul (drepturile omului etc.) 
pentru a se impune, atunci e mai puţin ușor să 
consideri drept reacționară orice reacţie funda- 
mentalists împotriva acestuia. Raționalismul 
scientist, cel al modelelor matematice care inspiră 
politica FMI-ului sau a Băncii Mondiale, cel al aşa- 
numitelor Law firms, multinaționale juridice mari 
care impun tradițiile dreptului american planetei 
întregi, cel al teoriilor acțiunii raționale etc., acest 
rationalism este expresia si totodată garanția unei 
arogante occidentale, care duce la acțiune ca si 
cum anumiți oameni ar avea monopolul rațiunii si 
ar putea să se proclame, cum se spune de obicei, 
jandarmi ai lumii, adică deținătorii autoproclamati 


24 - P. Bourdieu, „Deux imperialismes de l’universeT, în G Faure și T. 
Bbhop (ed.), L'Amerique des Frantais, Paris, £d. Fransois Bourin, 
1992, pp. 149- 155. 


ai monopolului violenţei legitime, capabili să pună 
forța armelor în slujba dreptăţii uni- 

versale. Violenţa teroristă, prin irationalismul 
desperării în care, mai totdeauna, își are 
rădăcinile, trimite din nou la violenţa inertă a 
puterilor care invocă rațiunea.  Coerciţia 
economică îmbracă adeseori haina ratiunilor 
juridice. Imperialismul se ascunde in spatele 
legitimitätii unor instanţe internationale. Si, prin 
însăși ipocrizia rationalizärilor destinate să 
marcheze acele double standards ale sale, tinde 
să suscite sau să justifice, în mijlocul popoarelor 
arabe, sud-americane, africane, o revoltă foarte 
profundă împotriva raţiunii care nu poate fi 
separată de abuzurile de putere care se folosesc 
de sau se autorizează prin rațiune (economică, 
științifică sau oricare alta). Aceste ,irationa- 
lisme“ sunt, în parte, produsul raționalismului 
nostru - imperialist, cotropitor, cuceritor sau 
mediocru, meschin, defensiv, regresiv și represiv, 
după loc și caz. A-i combate pe cei care își 
maschează sub aparențele raţiunii abuzurile de 
putere sau care se folosesc de armele raţiunii 
pentru a întemeia sau a justifica o stăpânire 
arbitrară înseamnă să aperi rațiunea. 


Frankfurt, octombrie 1995 

Cuvântul feroviarului? 


Interogat după explozia survenită marţi, 17 
octombrie, în cel de-al doilea vagon al trenului 
RER pe care îl conducea, un feroviar care, după 
spusele martorilor, condusese cu un sânge rece 
exemplar evacuarea pasagerilor, atrăgea atenţia 
asupra tentatiei de a transforma comunitatea 
algeriană într-un tap ispășitor: membrii acesteia 
sunt, spunea el cu simplitate, „niște oameni ca fi 
not”. 

Acest cuvânt extra-ordinar, ,adevär de bun 
simt alpoporului, asa cum spunea Pascal, se 
opunea brusc argumentelor tuturor demagogilor 
obișnuiți care, din inconstientä sau din calcul, se 
adaptează xenofobiei sau rasismului pe care le 
atribuie poporului, când, de fapt, ei contribuie la 
producerea acestora, sau care se bazează pe 
presupusele așteptări ale acelora pe care îi 
numim uneori cei „simpli“ pentru a le oferi, 
crezând că se vor mulţumi cu atât, modul simplist 
de a gândi pe care li-1 atribuie; sau care se 
sprijină pe sancţiunea pieţei (și a realizatorilor de 
emisiuni), incarnată de audimat sau sondaje și 
identificată, cu cinism, cu verdictul democratic al 
majorității, pentru a le impune tuturor 
vulgaritatea și josnicia lor. 

Acest cuvânt special oferea dovada că se poate 
rezista în fața violenţei care se exercită zilnic, în 
totală cunoștință de cauză, la televiziune, la radio 
sau în ziare, dincolo de automatismele verbale, de 
imaginile banalizate și de cuvintele dinainte 


25 Text publicat în A/ternatives algeriennes, în noiembrie 1995. 


stabilite, si în fața efectului de obisnuintä pe care 
îl produce aceasta, ridicând pe nesimţite, în 
întreaga populaţie, nivelul pragului de toleranţă la 
insulta si la disprețul rasiste, scăzând rezistentele 
critice la gândirea pre- logică și confuzia verbală 
(între Islam și islamism, între 

musulman si islamist sau între islamist si terorist, 
de exemplu) întărind pe ascuns toate 
obisnuintele de gândire si de comportament 
moştenite de la mai mult de un secol de 
colonizare si de lupte coloniale. Ar trebui minuțios 
analizată aici înregistrarea cinematografică a unui 
singur „control" din cele 1 850 000 care, spre 
marea satisfacție a ministrului nostru de 
Interne”, au fost efectuate recent de poliție, 
pentru a oferi o mică idee despre miriada de umi- 
linte infime (turnire, scotocire în public etc.) sau 
de nedreptäti si tie delicte flagrante (brutalitäti, 
uși sparte, intimitate violată) pe care a fost 
nevoită să le suporte o fracțiune importantă a 
cetățenilor sau a oaspeţilor acestei țări, odinioară 
reputată pentru deschiderea sa faţă de străini; și, 
de asemenea, pentru a oferi o idee despre 
indignarea, revolta sau furia pe care le pot 
provoca aceste acţiuni: argumentele ministeriale, 
destinate în mod vizibil să liniștească sau să dea 
satisfacție urmăririi securitare, ar deveni prin 
acestea, imediat, mai puţin liniștitoare. 

Acest cuvânt simplu cuprindea un îndemn prin 
exemplul combaterii hotărâte a tuturor acelora 
care, în dorinţa lor de a se îndrepta mereu spre 
ceea ce este mai simplu, mutilează o realitate 
istorică ambiguă, cu scopul de a o reduce la 
dihotomiile liniștitoare ale gândirii maniheiste pe 
care televiziunea, înclinată să confunde un dialog 
rațional cu un meci de catch, le-a instituit drept 
modele. Este de o mie de ori mai ușor să iei 
poziţie în favoarea sau împotriva unei idei, valori, 
persoane, instituţii sau situaţii decât să analizezi 
ceea ce este ea în realitate, în întreaga sa com- 
plexitate. Și se vor grăbi cu atât mai mult să ia 


26 - Este vorba despre Pasqua (N. ed. fr.). 


poliție în privinţa a ceea ce jurnaliștii numesc o 
„problemă de societate" — cea a „vălului"?, de 
exemplu — cu cât sunt mai 


27 - Portul „vălului** în școli a suscitat o serie de proteste foarte vii 
printre câțiva „intelectuali** care au văzut în acesta o ameninţare 
pentru laicitatea republicană (N. ed. fr.). 

incapabili de a analiza si de a înţelege sensul 


acesteia, adeseori total opus intuitiei 
etnocentrice. 
Realitätile istorice sunt întotdeauna 


enigmatice și, sub aparenţa lor de evidenţă, 
dificile de descifrat; și nu există, fără îndoială, nici 
una care să prezinte aceste caracteristici într-un 
grad mai mare decât realitatea algeriană. Acesta 
este motivul pentru care ea reprezintă, atât 
pentru cunoaștere, cât și pentru acţiune, o 
extraordinară provocare: probă a adevărului 
pentru orice analiză, ea este de asemenea și mai 
ales o piatră de încercare pentru toate 
angajamentele. 

In acest caz, mai mult ca niciodată, analiza 
riguroasă a situaţiilor si a instituţiilor este, 
desigur, cel mai bun antidot împotriva viziunilor 
parţiale și a tuturor maniheismelor - adesea 
asociate complezentelor fariseice ale gândirii 
„comunitare" - care, dincolo de reprezentările 
cărora le dau naștere și dincolo de cuvintele în 
care se exprimă, sunt de cele mai multe ori pline 
de consecinţe criminale. 


Paris, noiembrie 1995 

împotriva distrugerii unei 
civilizatii 
J 


Mă aflu aici pentru a exprima solidaritatea 
noastră cu toți aceia care, de trei săptămâni, 
luptă împotriva distrugerii unei civilizații asociate 
existenței serviciului public, a egalității 
republicane a drepturilor, drepturi la educaţie, la 
sănătate, la cultură, la cercetare, la artă și, mai 
presus de toate, la muncă. 

Mă aflu aici pentru a spune că noi înţelegem 
această mișcare profundă, adică desperarea și 
totodată speranţele care sunt astfel exprimate și 
pe care le simţim si noi; pentru a spune că nu îi 
înţelegem (sau că nu îi înțelegem decât prea 
mult) pe aceia care nu înţeleg această mișcare, 
precum acel filozof? % care, în journal de 
dimanche din 10 decembrie, descoperă cu 
stupefactie - și-i reproduc întocmai cuvintele - 
„prăpastia dintre înţelegerea raţională a lumii!!, 
incarnată, după el, de Juppe, și „dorinţa profundă 
a oamenilor!!. 

Această opoziţie dintre viziunea pe termen 
lung a „elitei!! luminate și pulsiunile lipsite de 
perspectivă ale poporului sau ale reprezentanţilor 
săi este tipică pentru gândirea reacționară din 
7 28* Pierre Bourdieu a luat cuvântul, în numele intelectualilor solidari 

cu mișcarea grevistă, alături de reprezentanții unor sindicate (mai 

ales SUD) și ai unor asociații (ACI, Droits Devant etc.), de care era 
legat prin acțiunile sale anterioare, în cadrul unui miting care a avut 
loc în gara din Lyon în timpul grevelor din decembrie 1995 (N. ed. 


fr.). 
29 - Este vorba despre Paul Ricoeur (N. ed. fr.). 


toate timpurile si din toate ţările; dar ea capătă 
astăzi o nouă formă, cu nobilimea de Stat, care își 
extrage convingerea propriei legitimitäti dintr-o 
diplomă școlară sau din autoritatea științei, mai 
ales eco- 

nomice: pentru acesti noi guvernanti de drept 
divin, nu numai ratiunea si modernitatea, ci si 
miscarea, schimbarea sunt de partea 
guvernantilor, miniștri, patroni sau ,experti"; iar 
lipsa de rațiune si arhaismul, inerția și con- 
servatorismul, de partea poporului, a sindicatelor, 
a intelectualilor critici. 

Atunci când exclamă: „Vreau ca Franţa să fie o 
țară serioasă și o ţară fericită", Juppe exprimă 
chiar această certitudine tehnocratică. Iar aceste 
cuvinte s-ar putea traduce astfel: „vreau ca 
oamenii serioși, adică elitele, înaltLi funcţionari 
publici, cei care știu unde se află fericirea 
poporului, să fie în măsură să facă fericirea 
poporului, chiar și fără să ţină seama de el, adică 
împotriva voinței lui; într-adevăr, orbit de 
propriile-i dorințe, despre care vorbea filozoful, 
poporul nu-și cunoaște fericirea - mai ales feri- 
cirea de a fi guvernat de oameni care, ca domnul 
Juppe, îi cunosc fericirea mai bine decât el". Iată 
cum gândesc tehnocratii si cum înțeleg ei 
democraţia. Și înțelegem de ce nu înţeleg cum 
poporul, în numele căruia pretind că guvernează, 
coboară în stradă — culmea nerecunoștinţei! - 
pentru a li se opune. 

Această nobilime de Stat care predică 
subminarea Statului și domnia egală a pieţei și a 
consumatorului, substitutul comercial al 
cetățeanului, a prădat Statul; a făcut din bunul 
public bun privat, din chestiunea publică, din 
Republică, proprietatea sa. In joc, astăzi, este 
recucerirea democraţiei împotriva tehnocratiei: 
trebuie să terminăm odată cu tirania ,expertilor", 


de tip Banca Mondială sau FMI, care impun tară 
discuție verdictele noului Leviatan - „pieţele 
financiare"- si care nu înţeleg să negocieze, ci să 
„explice"; trebuie să rupem cu noua credinţă în 
inevitabilitatea istorică pe care o profesează 
teoreticienii liberalismului; trebuie să inventăm 
noile forme ale unei munci politice colective, 

capabile să înregistreze necesităţile, mai ales pe 
cele economice (și aceasta poate fi sarcina 
experților), dar pentru a le combate și, dacă e 
cazul, pentru a le neutraliza. 

Criza de astăzi este o șansă istorică pentru 
Franţa și, desigur, și pentru toţi aceia care, mai 
numeroși cu fiecare zi, în Europa și în alte părți 
ale lumii, refuză noua alternativă: liberalismul sau 
barbaria. Feroviari, funcţionari postali, cadre 
didactice, funcţionari ai serviciilor publice, 
studenţi și atâţia alţii, angajaţi activ sau pasiv în 
mișcare, au pus, prin manifestările și declaraţiile 
lor, prin nenumăratele impresii pe care le-au 
cauzat și pe care capacul mediatic se chinuiește 
în van să le acopere, o serie de probleme 
fundamentale, prea importante pentru a fi lăsate 
pe mâna unor tehnocrati pe cât de suficienţi, pe 
atât de insuficienti: cum să restituim primilor 
interesaţi, adică fiecăruia dintre noi, definiția 
luminată și rezonabilă a viitorului serviciilor 
publice, sănătate, educaţie, transporturi etc., 
păstrând totodată legătura mai ales cu aceia care, 
în alte ţări ale Europei, sunt expuși acelorași 
ameninţări? Cum să reinventăm școala Republicii, 
refuzând, la nivelul învățământului superior, 
scenariul progresiv al unei educatii cu două 
viteze, simbolizată de opoziția dintre acele 
Grandes ecoles și facultăţi? Și aceeași întrebare o 
putem pune referitor la sănătate sau transporturi. 
Cum să luptăm împotriva precarizării care îi 
lovește pe toţi angajaţii serviciilor publice și care 
duce la forme de dependenţă și de supunere, 
deosebit de funeste în întreprinderile de difuzare 


culturală, radio, televiziune sau jurnalism, prin 
efectul de cenzură pe care acestea o exercită, sau 
chiar în învățământ? 

In munca de reinventare a serviciilor publice, 
intelectualii, scriitorii, artiștii, savanții etc. sunt 
chemaţi să joace un rol determinant. Pot mai întâi 
să contribuie la  sfărâmarea monopolului 
ortodoxiei tehnocratice asupra 

mijloacelor de difuzare. Dar pot și să se angajeze, 
într-un mod organizat și permanent, și nu numai 
în cadrul întâlnirilor ocazionate de o situaţie de 
criză, de partea acelora care sunt în măsură să 
orienteze cu eficacitate viitorul societății, 
asociațiile si sindicatele mai ales, si să lucreze la 
elaborarea unor analize riguroase şi a unor 
propuneri inventive asupra marilor probleme pe 
care ortodoxia mediatico-politică le interzice: mă 
gândesc mai ales la problema unificării câmpului 
economic mondial şi a efectelor economice şi 
sociale ale noii diviziuni mondiale a muncii, sau la 
problema pretinselor legi de fier ale piețelor 
financiare în numele cărora sunt sacrificate 
atâtea initiative politice, la problema funcţiilor 
educației si culturii în economiile în care capitalul 
informațional a devenit una din forțele productive 
cele mai determinante etc. 

Acest program poate părea abstract şi pur 
teoretic. Dar putem să respingem tehnocratismul 
autoritar fără să cädem într-un populism căruia i- 
au fost sacrificate prea de multe ori mişcările 
sociale din trecut si care, încă o dată, face jocul 
tehnocratilor. 

In orice caz, am vrut să exprim, poate cu 
stângăcie - și le cer iertare acelora pe care i-am 
putut șoca sau plictisi -, o solidaritate reală cu 
aceia care se luptă astăzi pentru a schimba o 
societate: cred într-adevăr că nu putem combate, 
cu eficacitate, tehnocratia, națională și 
internațională, decât înfruntând-o pe terenul său 
privilegiat, cel al științei, economice mai ales, și 
opunând cunoașterii abstracte și mutilate de care 


se foloseste, o cunoastere mai respectuoasä a 
oamenilor și a realitätilor cu care se confruntă 
aceștia. 


Paris, decembrie 1995 

v "44 


Mitul „mondializării“ si 
Statul 
social european?’ 


Auzim spunându-se pretutindeni, cât e ziua de 
lungă - si în această repetare rezidă forța unui 
astfel de discurs dominant că nu există nimic care 
să se poată opune viziunii ne oii - berale, că 
aceasta reușește să se prezinte ca fiind evidentă, 
ca fiind lipsită de orice alternativă. Dacă este 
caracterizată de acest tip de banalitate, aceasta 
se întâmplă pentru că se desfășoară o întreagă 
muncă de inculcare simbolică la care participă, în 
mod pasiv, jurnaliștii sau simplii cetățeni și, mai 
ales, într-un mod activ, un anumit nunjăr de 
intelectuali. împotriva acestei impuneri 
permanente, insidioase, care produce, prin 
impregnare, o adevărată credinţă, mi se pare că 
cercetătorii au un rol de jucat. Mai întâi, ei pot să 
analizeze producerea și circulaţia acestui discurs. 
Există din ce în ce mai multe lucrări, în Anglia, în 
Statele Unite, în Franţa, care descriu într-o 


30 Intervenţie rostită la Confederaţia generală a muncitorilor greci 
(GSEE) la Atena, în octombrie 1996. 


manieră extrem de precisă modalităţile prin care 
această viziune a lumii este produsă, difuzată și 
inculcată. Printr-o întreagă serie de analize con- 
certate ale textelor, ale revistelor în care acestea 
erau publicate și care, încetul cu încetul, s-au 
impus ca fiind legitime, ale caracteristicilor 
autorilor lor, ale colocviilor în care aceștia se 
întruneau pentru a le produce etc., aceste lucrări 
au demonstrat cum, și în Anglia și în Franţa, a 
fost susţinută în mod constant o activitate care îi 
asocia pe intelectuali, jurnaliști, oameni de 
afaceri, cu scopul de a impune, ca pe ceva de la 
sine înţeles, o viziune neoliberală care, în 

esență, acoperă cu o serie de rationalizäri 
economice cele mai clasice prejudecăţi ale 
gândirii conservatoare din toate timpurile și din 
toate ţările. Mă gândesc la un studiu despre rolul 
revistei Preuves care, finanțată de CIA, a fost 
patronată de marii intelectuali francezi și care, 
vreme de aproape 20 sau chiar 25 de ani - pentru 
ca falsitatea a ceva să devină evidentă este nevoie 
de timp —, a produs fără încetare, la început 
împotriva curentului, o serie de idei care, încetul 
cu încetul, au devenit evidente*!. Același lucru s-a 
petrecut și în Anglia, iar thatcherismul nu a fost 
conceput de doamna Thatcher. Era de multă 
vreme pregătit de grupuri de intelectuali care, cei 
mai multi, aveau tribune în marile ziare”. O 
primă contribuţie posibilă a cercetătorilor ar fi 
aceea de a lucra la difuzarea acestor analize, în 
forme accesibile tuturor. 

Această muncă de impunere, începută de 
foarte multă vreme, continuă și astăzi. Și putem 
observa cu regularitate apariţia, ca prin miracol, 
la interval de câteva zile, în toate ziarele 
franceze, cu variantele legate de poziţia fiecăruia 
în universul jurnalistic, a unor constatări asupra 
situației economice miraculoase a Statelor Unite 
sau a Angliei. Acest tip de picătură chinezească 
simbolică la care jurnalele scrise și televizate 

3127 - P. Grâmion, Preuves, une revue europeenne o Paris, Paris, 

Julliard, 1989 și Intelligence de l’antKommunisme, le congres pour la 

liberte de la culture â Paris, Paris, Fayard, 1995. 

32 K. Dixon, „Les Evangelistes du Marche**, Uber, 32, septembrie 

1997, pp. 5-6; C Pasche și S. Peters, „Les premiers pas de la Societe 

du Mont-Pelerin ou les dessous chics du neoliberalisme“, Les 


Annuclles (L'Avenement des sciences sociales comme disciplines 
academiques), 8, 1997, pp. 191-216. 


contribuie foarte mult — în mare parte 
inconștient, pentru că o foarte mare parte a 
oamenilor care repetă aceste cuvinte o fac cu 
bună credinţă —, produce o serie de efecte foarte 
profunde. Astfel, în cele din urmă, neoliberalismul 
se prezintă sub aparenţa inevitabilității. 

Toate aceste prejudecäti care sunt impuse ca 
fiind subîntelese formează un întreg ansamblu: se 
admite că maxima dezvoltare, adică 
productivitatea și competitivitatea, este scopul, 
ultim și unic, al acţiunilor umane; sau că forţelor 
economice nu li se poate opune rezistenţă. Sau 
chiar, prejudecată pe care se întemeiază toate 
prejudecățile economiei, se realizează o ruptură 
radicală între economic și social, lăsat de o parte 
și abandonat sociologilor, ca un fel de rebut. Altă 
prejudecată importantă este acest vocabular 
comun care ne invadează, pe care îl absorbim de 
îndată ce deschidem un ziar, ce ascultăm un post 
de radio, și care este format, în esenţă, din 
eufemisme. Din nefericire, nu dispun de exemple 
„clasice", dar cred că le-aţi găsi fără prea mare 
greutate. De pildă, în Franţa nu se mai spune 
patronat, ci „forţele vii ale naţiunii"; nu se mai 
vorbește de atragerea muncitorilor dintr-o fabrică 
pentru a-i angaja în alte părti, ci de ,degresare", 
utilizându-se o analogie sportivă (un corp viguros 
trebuie să fie slab). Pentru a anunţa că o 
întreprindere va atrage 2 000 de muncitori, se va 
vorbi despre „planul social curajos al Alcatel- 
ului". De asemenea, există un întreg joc, cu 
conotatiile si asocierile unor cuvinte ca 
flexibilitate, suplete, restructurare, care tinde să 
credibilizeze ideea că mesajul neoli- beral este un 
mesaj universalist de eliberare. 

împotriva acestei doxa, trebuie, mi se pare, să 
ne apărăm supunând-o analizei și încercând să 
înțelegem mecanismele după care este ea 
produsă și impusă. Dar acest lucru nu este 


suficient, chiar dacă este extrem de important, și 
îi putem opune un anumit număr de constatări 
empirice. în cazul Franţei, Statul a început să 
abandoneze un anumit număr de terenuri ale 
acţiunii sociale. Consecința este un cumul 
extraordinar de suferințe de toate felurile, care 
nu afectează doar persoanele lovite de 

marea mizerie. De asemenea, putem să 
demonstrăm că la originea problemelor 
observabile la periferiile marilor oraşe se află o 
politică neoliberală a locuinţelor“ care, pusă în 
practică în anii '70 (ajutorul acordat „persoanei'!), 
a dus la o segregatie socială între, pe de o parte, 
sub-proletaria- tul format, în mare măsură, din 
imigranţi, sub-proletariat care mai există în 
marile ansambluri colective, și, pe de altă parte, 
muncitorii permanent, cu un salariu stabil, și 
mica burghezie, oameni care s-au retras în 
cäsute-proprietate personală, cumpărate cu 
credite ce comportă pentru ei enorme 
constrângeri. Această ruptură socială a fost deter- 
minată de o măsură politică. 

în Statele Unite, se asistă la dedublarea 
Statului într-un Stat care, pe de o parte, asigură o 
serie de garanţii sociale, dar numai pentru cei 
privilegiați, destul de asiguraţi pentru a oferi 
asigurări, garanti, și un Stat represiv, 
politienesc, pentru popor. în Statul California, 
unul dintre cele mai bogate din Statele Unite - 
pentru o clipă, a fost transformat de unii sociologi 
francezi* într-un paradis al tuturor libertăţilor — 
și, totodată, unul dintre cele mai conservatoare, 
în care se află, fără îndoială, cea mai prestigioasă 
universitate din lume, bugetul închisorilor este 
superior, din 1994, bugetului tuturor 
universităţilor californiene la un loc. Imaginea pe 
care o au negrii din ghetoul din Chicago despre 
Stat se oprește la poliţist, la judecător, la paznicul 


33 - Cf. nota 12 (N. ed. fr.). 
34 - Mai ales Edgar Morin și Jean Baudrillard (N. ed. fr.). 


închisorii și la acel parole officer, adică ofiţerul 
care se îngrijește de aplicarea pedepselor, în fața 
căruia trebuie să se prezinte cu regularitate sub 
pedeapsa reîntoarcerii în închisoare. Avem de-a 
face acolo cu un fel de împlinire a visului 
dominantilor, un Stat care, așa cum a demonstrat 

Loi'c Wacquant, se reduce din ce în ce mai mult la 
funcţia sa politieneascä. 

Ceea ce vedem în Statele Unite si se 
prefigurează în Europa este un proces de 
involutie. Când studiem apariţia Statului în 
societăţile în care Statul s-a constituit cel mai 
devreme, precum în Franţa și Anglia, se observă 
mai întâi o concentrare de forţă fizică și o 
concentrare de forță economică — cele două 
mergând mână în mână, căci e nevoie de bani 
pentru a putea duce războaie, pentru a putea 
forma poliţia etc., și e nevoie de forţe de poliţie 
pentru a putea aduna bani. După acestea, există o 
concentrare de capital cultural, apoi o 
concentrare de autoritate. Pe măsură ce se 
dezvoltă, acest Stat dobândește autonomie, 
devine partial independent de forțele sociale și 
economice dominante. Birocratia Statului începe 
să fie capabilă să  deformeze  vointele 
dominantilor, să le interpreteze și, uneori, să 
inspire politica. 

Procesul de regres al Statului arată că 
rezistenţa Împotriva credinței si politicii 
neoliberale este, în țări diferite, cu atât mai 
puternică cu cât tradițiile statale erau mai 
puternice. Şi aceasta se explică prin faptul că 
Statul există sub două forme: în realitatea 
obiectivă, sub forma unui ansamblu de instituții, 
precum reglementările, oficiile, ministerele etc., 
și, de asemenea, în mințile oamenilor. De 
exemplu, în interiorul birocrației franceze, în 
timpul reformei finanțării locuințelor, ministerele 
sociale au luptat împotriva ministerelor financiare 
pentru a apăra politica socială a locuințelor. 


Acești funcţionari erau interesaţi să-și apere 
ministerele, poziţiile; dar își apărau convingerile 
și pentru că, realmente, credeau în ele. In toate 
ţările, Statul este, dintr-un anumit punct de 
vedere, urma pe care o lasă în realitate cuceririle 
sociale. De exemplu, Ministerul Muncii este o 
cucerire socială devenită realitate, chiar dacă, în 
anumite circumstanţe, el poate fi și un instrument 
de 

represiune. lar Statul există de asemenea în 
minţile muncitorilor sub forma dreptului subiectiv 
(„ăsta-i dreptul meu“, „nu-mi pot face așa ceva”), 
de atașare față de „achiziţiile sociale" etc. De 
pildă, una dintre marile diferențe dintre Franţa și 
Anglia este că englezii ,thatcherizati" descoperă 
că, în mare parte, nu au rezistat atât cât ar fi 
putut deoarece contractul de muncă era un 
contract de common lan și nu, ca în Franţa, o 
convenţie garantată de Stat. Și astăzi, în mod 
paradoxal, în momentul în care, în Europa 
continentală, se exaltă modelul Angliei, în același 
moment muncitorii englezi privesc spre continent 
și descoperă că acesta oferă o serie de lucruri pe 
care tradiția lor muncitorească nu le-o oferea, 
mai precis ideea de drept al muncii. 

Statul este o realitate ambiguă. Nu ne putem 
mulţumi cu a spune că este un instrument aflat în 
slujba dominantilor. Desigur că Statul nu este în 
totalitate neutru, complet independent de 
dominanti, dar are o autonomie care este cu atât 
mai mare cu cât este mai vechi, cu cât este mai 
puternic, cu cât a înregistrat în structurile sale 
cuceriri sociale mai importante etc. Este locul de 
desfășurare a conflictelor (de pildă, între 
ministerele financiare și așa- numitele ministre 
risipitoare, a căror sarcină o formează problemele 
sociale). Pentru a rezista involutiei Statului, adică 
regresului spre un Stat penal, însărcinat cu 
represiunea și care sacrifică puţin câte puţin 
funcțiunile sociale, educaţia, sănătatea, asistenţa 
etc., mișcarea socială poate găsi sprijin la cei 
responsabili de dosarele sociale, a căror 
îndatorire este de a oferi ajutor celor care sunt 
șomeri de multă vreme, pe care îi îngrijorează 


rupturile din cadrul coeziunii sociale, somajul etc. 
si care se opun financiarilor interesati 


3 | - în limba engleză în text; concept care desemnează una dintre 
cele trei mari familii (sisteme) de drept din lumea contemporană 
(familia romano- germanică, familia de common law și familia de 
drept socialist), având o structură foarte diferită de structurile de 
drept romano-germanic, deși metodele utilizate tind să le apropie (N. 
tr.). 

doar de constrângerile „gjobalizării“ și de locul 
Franţei în lume. 

Am evocat „globalizarea“: este un mit în 
sensul tare al termenului, un discurs puternic, o 
„idee-forță“, o idee care are forță socială, care 
întrunește încrederea. Este principala armă a 
luptelor împotriva achiziţiilor așa-numitului 
welfare state-, muncitorii europeni, se spune, 
trebuie să rivalizeze cu muncitorii mai putin 
favorizați din restul lumii. Astfel, muncitorilor 
europeni li se oferă ca exemplu ţările în care 
salariul minim nu există, în care muncitorii 
lucrează 12 ore pe zi pentru un salariu care 
variază între 1/4 și 1/15 din salariul european, în 
care nu există sindicate, în care copiii sunt puși 
să muncească etc. Și în numele unui asemenea 
model este impusă flexibilitatea, un alt cuvânt- 
cheie al liberalismului, adică munca prestată în 
timpul nopţii, în weekend, orele de muncă 
inuzitate, tot atâtea lucruri pe care, de când e 
lumea lume, visurile patronale le cuprind. într-o 
manieră generală, neoliberalismul determină 
revenirea, sub aparențele unui mesaj foarte la 
modă și foarte modern, celor mai vechi idei ale 
celui mai vechi patronat. (în Statele Unite, o serie 
de reviste întocmesc palmaresul acestor patroni 
de șoc care sunt clasati, ca și salariul lor în dolari, 
după numărul de persoane pe care au avut 
curajul să le concedieze.) Prezentarea unor 
restaurări drept revoluţii este un fapt specific 
revoluțiilor conservatoare, precum aceea din 
Germania anilor '30, precum cea a lui Thatcher, a 
lui Reagan și a altora. Revoluţia conservatoare 


adoptă astăzi o formă inedită: nu mai este vorba, 
ca pe vremuri, de invocarea unui trecut idealizat, 
prin exaltarea pământului și a sângelui, teme 
arhaice ale vechilor mitologii agrare. Această 
revoluţie conservatoare de tip nou se prevalează 
de progres, de rațiune, de știință (în acest caz, 
economia) pentru a justifica restauratia și 
încearcă astfel să rearhaizeze gândi- 

rea si actiunea progresiste. Ea instituie ca norme 
ale tuturor practicilor, asadar ca reguli ideale, 
regularitätile reale ale lumii economice 
abandonate propriei sale logici, legea numită a 
pieței, adică legea celui mai tare. Ea ratifică si 
glorifică domnia a ceea ce numim piețele 
financiare, adică întoarcerea la un fel de 
capitalism radical, fără o altă lege decât aceea a 
profitului maxim, capitalism neînfrânat si 
neînfrumusetat, dar rationalizat, împins la limita 
eficacitätii sale economice prin introducerea unor 
forme moderne de dominare, precum 
managementul, şi a unor tehnici de manipulare, 
precum sondajul de piață, marketingul, pu- 
blicitatea comercială. 

Dacă această revoluție conservatoare poate să 
păcălească, acest lucru se întâmplă pentru că, în 
aparență, nu mai are nimic din vechea pastorală 
Pădure Neagră a revoluționarilor conservatori din 
anii treizeci; ea se împodobește cu toate semnele 
modernității. Nu vine ea oare din Chicago? Galilei 
spunea că lumea naturală este scrisă în limbaj 
matematic. Astăzi vor să ne facă să credem că 
lumea economică si socială este aceea care se 
transformă într-o ecuație. Folosindu-se de 
matematică (şi de puterea mediatică) ca de o 
armă, neoliberalismul a devenit forța supremă a 
sociodiceei conservatoare care se anunţa, de 30 
de ani, sub numele de „sfârșit al ideologiilor*', 
sau, mai recent, de „sfârşit al istoriei". 

Pentru a combate mitul „mondializării", a cărui 
funcție este aceea de a determina acceptarea 
unei restaurații, a unei reîntoarceri la un 


capitalism sălbatic, dar rationalizat și cinic, 
trebuie să revenim la fapte. Dacă privim 
statisticile, observăm că acea concurenţă pe care 
o suportă muncitorii europeni este, în esenţă, 
intraeuropeană. Conform surselor pe care le 
utilizez, 70% din schimburile economice ale 
naţiunilor europene se stabilesc cu alte naţiuni 

europene. Punându-se accentul pe ameninţarea 
extra- europeană, se ascunde faptul că principalul 
pericol este constituit de concurența internă 
dintre ţările europene și de acel - așa cum îl 
numim uneori — social dumping. ţările europene 
cu o protecţie socială ineficientă, cu salarii mici, 
pot să profite de avantajele lor în această 
competiţie, dar numai trăgând în jos celelalte ţări, 
constrânse astfel să abandoneze achiziţiile sociale 
pentru ca să reziste. Aceasta implică faptul că, 
pentru a ieși din această spirală, muncitorii din 
ţările avansate sunt interesaţi să se asocieze cu 
muncitorii din ţările mai puţin avansate pentru a- 
și păstra achizițiile și pentru a favoriza 
generalizarea acestora în cazul tuturor 
muncitorilor europeni. (Lucru nu tocmai ușor de 
realizat, din cauza diferenţelor dintre tradiţiile 
naţionale, mai ales în ceea ce privește ponderea 
sindicatelor în raport cu Statul și modurile de 
finanţare a protecţiei sociale.) 

Dar asta nu e totul. Mai sunt și toate efectele, 
pe care oricine le poate constata, ale politicii 
neoliberale. Astfel, un anumit număr de anchete 
engleze arată că politica thatche- riană a suscitat 
o formidabilă insecuritate, o anume desperare, 
mai întâi în cazul manufacturierilor, dar și în mica 


burghezie. Exact acelasi lucru se observä si în 
Statele Unite, unde se asistă la multiplicarea 
slujbelor precare și plătite sub nivelul minim 
(care fac să scadă în mod artificial taxele de 
șomaj). Clasele americane de mijloc,- supuse 
amenințării concedierii brutale, cunosc o teribilă 
insecuritate (descoperind astfel că importante 
într-o slujbă nu sunt numai munca și salariul pe 
care aceasta le procură, ci și securitatea pe care 
le-o asigură). In toate ţările, proporția 
muncitorilor cu statut temporar crește în raport 
cu populaţia muncitorilor cu statut permanent. 
Precarizarea și fle- xibilizarea conduc la pierderea 
insignifiantelor avantaje 

(descrise adesea ca niște privilegii de ,asigurati") 
care puteau să compenseze salariile mici, ca, de 
exemplu, serviciul durabil, garanţiile de sănătate 
și de pensii. Privatizarea, pe de altă parte, duce la 
pierderea achiziţiilor colective. De pildă, 3/4 din 
muncitorii angajaţi de curând sunt angajaţi 
temporar, și numai 1/4 din aceste 3/4 vor deveni 
muncitori permanenţi. Evident că noii angajaţi 
sunt mai degrabă tineri. Acest fapt determină ca 
această insecuritate să-i afecteze în special pe 
tineri, în Franţa - am constatat acest lucru în 
cartea noastră La Mism du monde - și, de aseme- 
nea, în Anglia, unde desperarea tinerilor este la 
culme, având consecinţe precum delincventa și 
alte fenomene extrem de costisitoare. 

La toate acestea se adaugă, astăzi, distrugerea 
bazelor economice și sociale ale celor mai rare 
achiziții culturale ale umanităţii. Autonomia 
universurilor de producţie culturală în raport cu 
piaţa, autonomie care nu a încetat să crească, 
prin luptele și sacrificiile scriitorilor, artiștilor și 
savanților, este din ce în ce mai amenințată. 
Domnia ,comertului" și a ,comercialului" se 
impune pe zi ce trece tot mai mult în literatură, 
mai ales prin intermediul restrângerii activităţii 
editoriale, din ce în ce mai mult supusă într-un 
mod direct constrângerilor profitului imediat, 
criticii literare și artistice care a fost dată pe 
mâinile celor mai oportuniști slujbași ai editorilor 
- sau ale complicilor lor, conform practicii „ser- 
viciu contra serviciu" -, și mai ales în cinema 
(putem să ne întrebăm,ce va mai rămâne, în zece 
ani, din arta cinematografică europeană, dacă 


producätorilor avangardisti nu le vor fi oferite - si 
nu se face nimic în acest sens - modalităţile de 
producere si mai ales de difuzare); nici nu mai 
vorbesc de științele sociale, condamnate să se 
supună comenzilor direct interesate ale 
birocratiilor de între- 

prindere sau de Stat sau să moară din cauza 
cenzurii puterilor (mereu schimbate de către 
oportuniști) sau a banilor. 

Dacă globalizarea este înainte de toate un mit 
justificator, există un caz în care ea este foarte 
reală, și anume cel al pieţelor financiare. In 
favoarea reducerii unui anumit număr de 
controale juridice și a ameliorării mijloacelor de 
comunicare, orientarea se face spre o piaţă 
financiară unificată, ceea ce nu înseamnă că este 
și omogenă. Această piață financiară este 
dominată de anumite economii, adică de ţările 
cele mai bogate, și în special de ţara a cărei mo- 
nedă este utilizată ca monedă internaţională de 
rezervă și care, dintr-o dată, dispune în interiorul 
acestor piețe financiare de o mare marjă de 
libertate. Piaţa financiară este un câmp în care 
dominantii, Statele Unite în acest caz particular, 
ocupă o asemenea poziţie încât pot să stabilească 
în mare parte regulile jocului. Această unificare a 
pieţelor financiare în jurul unui anumit număr de 
naţiuni care deţin poziția dominantă duce la o 
reducere a autonomiei piețelor financiare 
naţionale. Financiarii francezi, care susțin că 
trebuie să ne înclinăm în faţa necesităţii, uită să 
spună că devin complicii acestei necesităţi și că, 
prin ei, cel care abdică este Statul national 
francez. 

Pe scurt, globalizarea nu este o omogenizare, 
ci, dimpotrivă, este extinderea influenței unui mic 
număr de naţiuni dominante asupra ansamblului 
pieţelor financiare naţionale. Rezultă de aici o 
redefinire parțială a diviziunii muncii 


internationale, ale cărei consecinţe le suportă 
muncitorii europeni, prin, de exemplu, transferul 
de capitaluri și industrii către ţările ci» mână de 
lucru ieftină. Această piaţă a capitalului 
internaţional tinde să reducă autonomia pieţelor 
capitalului naţional și mai ales să interzică 
manipularea de către Statele naţionale a taxelor 
de schimb, a ratelor dobânzilor, care sunt din ce 
în ce mai 

mult determinate de o putere concentrată în 
mâinile unui număr redus de ţări. Puterile 
naţionale sunt supuse riscului unor atacuri 
speculative din partea unor agenţi dotați cu 
fonduri masive care pot provoca o devalorizare, 
guvernele de stânga fiind, în mod evident, cele 
mai -amenintate pentru că trezesc suspiciunea 
pieţelor financiare (un guvern de dreapta care 
duce o politică mai puţin conformă cu idealurile 
FMI-ului este mai putin periclitat decât un guvern 
de stânga, chiar dacă acesta din urmă duce o 
politică conformă idealurilor FMl-ului). Structura 
câmpului mondial este aceea care exercită o 
constrângere structurală, fapt care le conferă 
mecanismelor o aparenţă de fatalitate. Politica 
unui Stat anume este amplu determinată de 
poziția sa în structura distribuţiei capitalului 
financiar (care defineşte structura câmpului 
economic mondial). 

în prezenţa acestor mecanisme, ce mai putem 
face? Ar trebui să reflectăm mai întâi asupra 
limitelor implicite pe care le acceptă teoria 
economică. Când evaluează, teoria economică nu 
ia în calcul o serie de costuri ale unei politici, 


acele costuri numite sociale. De exemplu, o 
politică a locuinţelor, cea a cărei decizie a fost 
luată de Giscard d'F.staingin 1970, implica o 
serie de costuri sociale pe termen lung care nu 
apăreau nici măcar ca atare căci, în afara soci- 
ologilor, cine își mai amintește, douăzeci de ani 
mai târziu, de această măsură? Gne ar face 
legătura dintre o revoltă a anului 1990 de la 
periferia orașului Lyon și o decizie politică din 
anul 1970? Crimele rămân nepedepsite pentru că 
sunt învăluite de uitare. Ar trebui ca toate forțele 
sociale critice să insiste asupra încorporării în 
calculele economice a costurilor sociale ale 
deciziilor economice. Care va fi costul pe termen 
lung al tuturor acestora, cost exprimat în 
concedieri, în suferinţe, în boli, în sinucideri, în 
alcoolism, în consumul de droguri, în violența 
familială etc., atâtea 

lucruri care costă foarte scump, în bani, dar si în 
suferință? Si chiar dacă asta poate să sune foarte 
cinic, cred că trebuie să întoarcem armele, 
propriile sale arme, împotriva economiei 
dominante, și să reamintim că, în logica intere- 
sului bine înţeles, politica strict economică nu 
este în mod necesar economică — în ceea ce 
privește insecuritatea persoanelor și a bunurilor, 
așadar în privinţa poliţiei etc. Mai precis, trebuie 
să punem, într-un mod radical, sub semnul 
întrebării viziunea economică ce individualizează 
totul — producţia dar și justiția sau sănătatea, 
costurile dar și profiturile — și care uită că 
eficacitatea, pe care o definește într-un mod 
îngust și abstract, identificând-o tacit cu rentabil- 
itatea financiară, depinde în mod evident de 
scopurile după care este măsurată, rentabilitate 
financiară pentru acţionari și investitori, ca 
astăzi, sau satisfacţie a clienţilor sau a uti- 
lizatorilor, sau, mai cuprinzător, satisfacţie și 
agrement ale producătorilor, ale consumatorilor, 
și astfel, din aproape în aproape, -ale celor mulţi. 
Acestei economii înguste și cu bătaie scurtă 
trebuie să i se opună o economie a fericirii, care 
ar avea în vedere toate profiturile, individuale și 
colective, materiale si simbolice, asociate 
activității (precum securitatea), si, de asemenea, 
toate costurile materiale şi simbolice asociate 
inactivității sau precarității (de exemplu, con- 
sumul de medicamente: Franța deține recordul la 
consumul de tranchilizante). Nu se poate trisa cu 
legea conservării violenței, orice violență se 
plăteşte si, de pildă, violența structurală pe care o 


exercită pieţele financiare, sub forma 
concedierilor, precarizării etc., își are reversul, 
într-un termen mai lung sau mai scurt, sub forma 
sinuciderilor, delincventei, crimelor, drogului, 
alcoolismului, a micilor sau marilor violenţe 
cotidiene. 

In stadiul actual, luptele critice ale 
intelectualilor, ale sindicatelor, ale asociaţiilor 
trebuie să fie duse cu prioritate 

împotriva slăbirii Statului. Statele nationale sunt 
minate din afară de forţele financiare, sunt 
minate dinăuntru de cei care devin complicii 
acestor forte financiare, adică de financiari, de 
înalții funcţionari ai finanţelor etc. Cred că cei 
dominați au interesul să apere Statul si, mai ales, 
aspectul social al acestuia. Această apărare a 
Statului nu se inspiră dintr-un naționalism. Dacă 
se poate lupta împotriva Statului naţional, atunci 
trebuiesc apărate funcțiunile „universale" pe care 
acesta le îndeplinește și care pot fi îndeplinite la 
fel de bine, dacă nu chiar mai bine, de un Stat 
supranational. Dacă nu vrem ca Bundesbank să 
fie aceea care, prin ratele dobânzilor, să 
guverneze politicile financiare ale diferitelor 
State, nu trebuie oare să luptăm pentru 
construirea unui Stat supranational, relativ 
autonom în raport cu forţele economice 
internaţionale și cu forţele politice naţionale, și 
care să fie capabil să dezvolte dimensiunea 
socială a instituţiilor europene? De exemplu, 
măsurile vizând asigurarea reducerii timpului de 
lucru nu ar fi pe deplin inteligibile dacă nu ar fi 
luate de o instanță europeană și dacă nu ar fi 
aplicabile ansamblului naţiunilor europene. 

Din punct de vedere istoric, Statul a fost o 
forță de rationalizare, dar care a fost pusă în 
slujba forțelor dominante. Pentru a evita o 
asemenea situaţie, insurecția împotriva 
tehnocratilor din Bruxelles nu este suficientă. Ar 
trebui inventat un nou internationalism, cel putin 
la scara regională a Europei, ce ar putea să ofere 
o alternativă la regresul naţionalist care, după 


bunul plac al crizei, amenință mai mult sau mai 
puţin toate ţările europene. Ar fi vorba de 
construirea instituţiilor care să fie capabile să 
controleze aceste forțe ale pieţei financiare, de 
introducerea - germanii au un cuvânt magnific - 
unui Regreyonsver- bot, o interdicţie de regres în 
materie de achiziţii sociale la 

scară europeană. Pentru aceasta, este absolut 
indispensabil ca instanţele sindicale să acţioneze 
la acest nivel supranational, pentru că aici se 
exercită forțele împotriva cărora luptă acestea. 
Trebuie, așadar, să se încerce crearea bazelor 
organizaționale ale unui veritabil internationalism 
critic, capabil să se opună realmente 
neoliberalismului. 

O ultimă problemă. De ce au intelectualii un 
comportament ambiguu faţă de toate acestea? Nu 
voi încerca să enumăr - ar dura prea mult și ar fi 
o prea mare cruzime - toate formele demisionării 
sau, mai rău, ale colaborării. Voi aminti doar 
dezbaterile  filozofilor asa-zisi moderni sau 
postmodern! care, atunci când nu se mulţumesc 
să stea deoparte, ocupați cum sunt cu jocurile lor 
scolastice, se închid într-o apărare verbală a 
rațiunii și a dialogului rațional sau, mai rău, 
propun o variantă numită postmo- dernă, de fapt 
„radical elegantă", a ideologiei sfârşitului 
ideologiilor, prin condamnarea marilor povești 
sau denuntarea nihilistă a științei. 

De fapt, forța ideologiei neoliberale rezidă în 
faptul că aceasta se sprijină pe un fel de 
neodarwinism social: doar „cei mai buni și cei mai 
străluciți", cum se spune la Harvard, triumfă 
(Becker, laureat al premiului Nobel în economie, 
a dezvoltat ideea că darxvinismul este funda- 
mentul aptitudinii pentru calculul rațional pe care 
îl atribuie agenţilor economici). în spatele viziunii 
mondia- liste a internaţionalei dominantilor, 
există o filozofie a competenţei conform căreia 
doar cei mai competenţi guvernează și au de 


lucru, ceea ce implică faptul că aceia care nu au 
un loc de muncă sunt incompetenti. Există asa- 
numiții ninners și loosers, există nobilimea, pe 
care eu o numesc nobilimea de Stat, adică acești 
oameni care au toate caracteristicile unei 
aristocrații în sensul medieval al termenului și 
care-și datorează autoritatea educaţiei, adică, 

după ei, inteligenţei, concepută ca un dar al 
Cerului, despre care știm că, în realitate, este 
distribuită de societate, inegalitätile în materie de 
inteligenţă fiind niște inegalităţi sociale. Ideologia 
competenţei este extrem de convenabilă pentru 
justificarea unei opoziții care seamănă putin cu 
cea dintre stăpâni și sclavi: cu, pe de o parte, 
cetățenii cu normă întreagă care au capacităţi și 
activităţi foarte rare și plătite peste nivelul mediu, 
care sunt în măsură să-și aleagă patronul (în timp 
ce, în cel mai bun dintre cazuri, ceilalți sunt aleși 
de patronul lor), care sunt în măsură să obțină 
venituri foarte mari pe piața internaţională a 
muncii, care au prea multe sarcini, bărbaţi și 
femei (am citit un studiu englez foarte interesant 
despre aceste cupluri de cadre nebune care 
străbat lumea, sar dintr-un avion într-altul, au 
niște venituri halucinante pe care nici în patru 
vieţi nu le- ar putea cheltui etc.) și, de cealaltă 
parte, o masă de oameni destinati slujbelor 
precare sau șomajului. 

Max Weber spunea că dominantii au 
întotdeauna nevoie de o „teodicee a privilegiilor 
lor“ sau, mai bine, de o sociodicee, adică deo 
justificare teoretică a faptului că sunt privilegiați. 
Competența este astăzi în centrul acestei 
sociodicei, care este acceptată, în mod evident, 
de către dominanti - este interesul lor - dar și de 
ceilalți. In mizeria celor excluși din muncă, în 
mizeria șomerilor pe termen lung, există ceva mai 
mult decât în trecut. Ideologia anglo-saxonă, 
întotdeauna puţin cam propovăduitoare, distingea 


35 - Cf. P. Bourdieu, „Le racisme de l'intelligence“, în Questions de 
sociologie, Paris, âd. de Minuit, 1980, pp. 264-268. 


între säracii imorali si asa-numitii deserving poor 
- săracii meritorii - demni de milă. Acestei 
justificări i s-a adăugat sau i s-a substituit o 
justificare intelectuală. Săracii nu sunt numai 
imorali, alcoolici, corupti, ei sunt stupizi, lipsiţi de 


inteligenţă. In suferinţa socială, o mare parte o 

formează mizeria provenită din raportul cu școala 
care determină nu numai destinele sociale, ci și 
imaginea pe care și-o fac oamenii despre acest 
destin (fapt ce, fără îndoială, contribuie la 
explicarea a ceea ce se numește pasivitatea 
dominatilor, dificultatea de a-i mobiliza etc.). 
Platon avea o viziune a lumii sociale care 
seamănă cu cea a tehnocratilor noștri, care 
cuprindea filozofii, paznicii și apoi poporul. 
Această filozofie este înscrisă, în stare implicită, 
în sistemul școlar. Foarte puternică, ea este 
foarte profund interiorizată. De ce s-a trecut oare 
de la intelectualul implicat la intelectualul 
„neimplicat"? în parte, pentru că intelectualii sunt 
cei care deţin capitalul cultural și pentru că, chiar 
dacă sunt dominați de către dominanti, fac parte 
dintre aceștia din urmă. Acesta este unul dintre 
fundamentele ambivalentei lor, ale 
angajamentului lor mai putin profund în lupte. 
Prin natura lor, tin în mod confuz de această ide- 
ologe a competenţei. Iar când se revoltă, ca în 
1933 în Germania, o fac tocmai pentru că sunt de 
părere că nu primesc tot ceea ce li se datorează, 
dată fiind competenţa lor, garantată de diplome. 


Atena, octombrie 1996 

Gândirea Tietmeyer* 


Nu as vrea să fiu aici pentru a aduce un 
„Supliment de suflet". Ruptura legăturilor de 
integrare socială - iar cultura este aceea căreia îi 
cerem să refacă aceste legături — este consecinţa 
directă a unei politici, a unei politici economice. 
Si adesea se așteaptă că sociologii să repare 
oalele sparte de economiști. Așadar, în loc de a 
mă mulţumi să propun ceea ce, în spitale, poartă 
numele de îngrijiri paliative, aș vrea să încerc să 
pun problema contribuţiei medicului la boală. 
Intr-adevăr, s-ar putea ca, într-o mare măsură, 
„maladiile" sociale pe care le deplângem să fie 
produse de medicina adeseori brutală pe care le-o 
aplicăm acelora pe care, prin natura meseriei 
noastre, ar trebui să-i îngrijim. 

De aceea, citind, în avionul care mă aducea de 
la Atena la Ziirich, un interviu al președintelui 
Băncii Germaniei, prezentat, nici mai mult nici 
mai puţin, ca „marele preot al deutsche mark'd aș 
dori, pentru că mă aflu aici într-un centru 
cunoscut pentru tradiţiile sale în materie de 
exegeză culturală, să încerc un fel de analiză 
hermeneutică a unui text ce poate fi regăsit 
integral în /T Monde din 17 octombrie 1996. 

lată ce spune „marele preot al deutsche 
marte!-. „In zilele noastre, miza este crearea 
condiţiilor favorabile unei creșteri durabile și 

36 Intervenţie rostită In timpul întâlnirilor culturale franco-germane 


cu tema „Integrarea socială ca problemă culturală", la Universitatea 
din Freiburg (Germania), octombrie 1996. 


încrederea investitorilor. Trebuie, așadar, să 
controlăm bugetele publice". Adică - și va fi mai 
explicit în următoarele fraze — să îngropăm cât 
mai repede 

cu putință Statul social și, printre altele, politicile 
sale sociale și culturale costisitoare, pentru a-i 
liniști pe investitorii care ar prefera să se ocupe 
ei înșiși de propriile lor investiţii culturale. Sunt 
sigur că tuturor le place muzica romantică și 
pictura expresionistă, și sunt convins, tară să știu 
nimic despre președintele Băncii Germaniei, că în 
timpul liber - așa cum face și directorul băncii 
noastre naţionale, domnul Trichet —, citește 
poezii și practică mecenatul. Reiau: „Trebuie, 
așadar, să controlăm bugetele publice, să 
coborâm nivelul taxelor și al impozitelor până le 
vom conferi un nivel suportabil pe termen lung". 
Adică: să coborâm nivelul taxelor și al impozitelor 
investitorilor până când devin suportabile pe 
termen lung pentru aceiași investitori, evitându- 
se astfel descurajarea lor și încurajarea în a-și 
duce aiurea investiţiile. îmi continuu lectura: „să 
reformăm sistemul de protecţie socială". Asta 
înseamnă să îngropăm acel welfare state și 
politicile sale de protecţie socială, făcute tocmai 
pentru ruinarea încrederii investitorilor, pentru 
suscitarea neîncrederii lor legitime (căci sunt 
siguri, și pe bună dreptate, că achiziţiile lor 
economice - vorbim despre achiziţii sociale, 
putem vorbi la fel de bine despre achiziţii 
economice —, vreau să spun capitalurile lor, nu 
sunt compatibile cu achiziţiile sociale ale 
muncitorilor), și că este necesar ca aceste 
achiziţii economice să fie în mod evident salvate 
cu orice pret, chiar cu acela al ruinării 
neînsemnatelor achiziţii economice și sociale ale 
marii majorităţi a cetăţenilor Europei ce va să 


vină, ale acelora care, în decembrie 1995, au fost 
din plin desemnaţi ca fiind niște asiguraţi, niște 
privilegati. 

Domnul Hans Tietmeyer este convins că 
achiziţiile sociale ale investitorilor, vreau să spun 
achiziţiile lor economice, nu ar supravieţui unei 
perpetuări a sistemului de protecţie socială. 
Așadar, acesta este sistemul ce trebuie 

reformat de urgență, deoarece achizițiile 
economice ale investitorilor nu ar putea să 
aştepte. Şi pentru a vă dovedi că nu exagerez cu 
nimic, continuu să-1 citesc pe domnul Hans 
Tietmeyer, gânditor de mare clasă, care se înscrie 
în marea linie a filozofiei idealiste germane: 
„Trebuie ded să controlăm bugetele publice, să 
coborâm nivelul taxelor si al impozitelor până le 
vom conferi un nivel suportabil pe termen lung, 
să reformăm sistemul de protecție socială, să 
eliminăm rigiditätile de pe piața muncii, pentru că 
o nouă fază de creştere nu va fi atinsă din nou 
decât dacă facem un efort" - acest ,facem" este 
magnific - „decât dacă facem un efort de 
flexibilitate pe piața muncii". Asta este. Marile 
cuvinte sunt lăsate să cadă şi domnul Hans 
Tietmeyer, în marea tradiție a idealismului 
german, ne dă un magnific exemplu al retoricii 
eufemistice care are curs în zilele noastre pe 
piețele financiare: eufemismul este indispensabil 
pentru a suscita în mod durabil încrederea 
investitorilor - încredere despre care vom fi 
înţeles că este acel „alfa și omega" al oricărui 
sistem economic, fundamentul și scopul ultim, 
acel telos al Europei viitorului -, evitând totodată 
să suscite neîncrederea sau desperarea muncito- 
rilor care, în ciuda a tot, trebuie luaţi și ei în 
calcul, dacă se dorește existența acestei noi faze 
de creștere ce le este făgăduită ca momeală, cu 
scopul de a obţine de la ei indispensabilul efort. 
Pentru că, în ciuda a tot, de la ei se așteaptă 
acest efort, deși domnul Hans Tietmeyer, devenit 
cu hotărâre maestru în eufemisme, spune: „să 


eliminäm rigiditätile de pe pietele muncii, pentru 
că o nouă fază de creștere nu va fi atinsă din nou 
decât dacă facem un efort de flexibilitate pe piața 
muncii”. Splendidă lucrătură retorică, care se 
poate traduce prin: „Curaj, muncitorilor! 
împreună să facem efortul de flexibilitate care vă 
este cerut!". 

în loc să pună, imperturbabil, o întrebare 
despre paritatea exterioară a monedei euro, 
despre raporturile acesteia cu dolarul și yenul, 
ziaristul de la Le Monde, și el grijuliu să nu 
descurajeze investitorii care îi citesc ziarul și care 
sunt niște excelenți furnizori de reclame plătite, 
ar fi putut să-l întrebe pe domnul Hans Tietmeyer 
ce înțelege el prin cuvintele-cheie din limbajul 
investitorilor: rigiditatea de pe piața muncii și 
flexibilitatea de pe piața muncii. Muncitorii, dacă 
ar citi un ziar indiscutabil atât de serios precum 
Le Monde, ar înţelege imediat ceea ce trebuie 
înţeles: muncă de noapte, muncă în timpul 
sfârșiturilor de săptămână, orare neregulate, 
presiune crescută, stres etc. Vedem că acest „pe- 
piata-muncii“ funcţionează ca un fel de epitet 
homeric susceptibil de a fi agăţat de un anumit 
număr de cuvinte, și am putea fi tentaţi, pentru a 
măsura flexibilitatea limbajului domnului Hans 
Tietmeyer, să vorbim de pildă despre flexibilitate 
sau rigiditate pe pieţele financiare. Stranietatea 
acestui uzaj în limba de lemn a domnului Hans 
Tietmeyer ne permite să presupunem că nu ar 
putea fi vorba, în mintea sa, „să elimine 
rigiditätile de pe pieţele financiare'* sau „să facă 
un efort de flexibilitate pe pieţele financiare". 
Ceea ce ne autorizează să credem că — chiar 
dacă așa lasă să se creadă acel „facem" din 
„facem un efort" — doar muncitorilor și numai lor 
li se cere acest efort de flexibilitate, și că tot lor li 
se adresează amenințarea, apropiată de șantaj, 
conținută în fraza: „pentru că o nouă fază de 
creștere nu va fi atinsă din nou decât dacă facem 


un efort de flexibilitate pe piaţa muncii”. Mai 
precis: abandonaţi astăzi achiziţiile voastre 
sociale, pentru a evita, ca întotdeauna, dis- 
trugerea încrederii investitorilor, în numele 
creșterii pe care aceasta ne-o va aduce mâine. O 
logică bine cunoscută muncitorilor avuti în 
vedere, care, ca să rezume politica de 

participare oferită în alte vremuri de gaullism, 
spuneau: ,Tu-mi dai ceasul tău și eu îţi dau ora". 
După acest comentariu, recitesc, pentru ultima 
oară, argumentele domnului Hans Tietmeyer: „în 
zilele noastre, miza este crearea condiţiilor 
favorabile unei creșteri durabile și încrederii 
investitorilor, trebuie așadar..." — remarcati acest 
„așadar" — „...să controlăm bugetele publice, să 
coborâm nivelul taxelor și impozitelor până le 
vom conferi un nivel suportabil pe termen lung, 
să reformăm sistemele de protecţie socială, să 
eliminăm rigiditätile de pe pieţele muncii, pentru 
că o nouă fază de creștere nu va fi atinsă din nou 
decât dacă facem un efort de flexibilitate pe 
pieţele muncii". Dacă un text atât de 
extraordinar, atât de extraordinar de 
extraordinar, era în pericolul de a trece 
neobservat și de a cunoaște destinul efemer al 
scrierilor cotidiene ale cotidienelor, aceasta s-ar fi 
întâmplat pentru că este perfect ajustat la 
„orizontul de așteptare" al marii majorităţi a 
cititorilor de cotidiene care suntem. Iar acest fapt 
pune problema cunoașterii felului în care a fost 
produs și răspândit acest „orizont de așteptare" 
atât de răspândit (pentru că acel minim care 
trebuie adăugat teoriilor receptării, al căror adept 
nu sunt, este întrebarea de unde iese acest 
„orizont"). Acest orizont este produsul unei munci 
sociale sau, mai bine, politice. Dacă vorbele 
discursului domnului Hans Tietmeyer trec așa de 
ușor, aceasta se întâmplă pentru că pretutindeni 
au curs. Ele sunt peste tot, în toate gurile, 
aleargă ca monedă curentă, sunt acceptate fără 


ezitare, așa cum, cu precizie, se întâmplă cu o 
monedă, o monedă stabilă și puternică, desigur, 
atât de stabilă și atât de demnă de încredere, de 
credință, de creantä, precum deutsche mark. 
„creștere durabilă", „încredere a investitorilor", 
„bugete publice", „sistem de protecţie socială", 
„Tigiditate", „piaţă a muncii", „flexibili- 

tate", la care ar trebui să adăugăm „globalizare“ 
(am aflat dintr-un alt ziar pe care îl citeam tot în 
avionul care mă ducea de la Atena la Ziirich că, 
semn al unei vaste difuzări, bucătarii vorbesc tot 
de „globalizare“ pentru a apăra bucătăria 
franceză... „flexibilizare“, „scădere a taxelor" - tară 
să precizeze care anume -, „competivitate“, 
„productivitate" etc. 

Acest discurs cu alură economică nu poate 
circula în afara cercului promotorilor săi decât cu 
colaborarea unei mulțimi de persoane, oameni 
politici, jurnaliști, simpli cetățeni care au 
cunoștințe superficiale de economie, suficiente 
pentru a putea participa la circulaţia generalizată 
a cuvintelor, prost etalonate, ale unei vulgate 
economice. Un indice al efectului pe care îl 
produce  neîncetata repetiţie mediatică este 
format de întrebările ziaristului care, într-un 
anume sens, merge în întâmpinarea așteptărilor 
domnului Tietmeyer: este într-atât de impregnat 
cu răspunsuri, că ar putea să le dea chiar el. Prin 
intermediul unor asemenea complicitäti pasive s-a 
ajuns, puţin câte puţin, la impunerea unei viziuni 
numite neoliberale, de fapt conservatoare, bazate 
pe credinţa, specifică altor vremuri, în inevitabili- 
tatea istorică întemeiată pe primatul forțelor 
productive fără nici un alt mecanism de reglare în 
afara vointelor concurente ale producătorilor 
individuali. Și poate că nu din întâmplare atâţia 
oameni din generaţia mea au trecut fără greutate 
de la tin fatalism marxist la un fatalism 
neoliberal: în ambele cazuri, economismul 
deresponsabilizează şi demobilizeazä prin 


anularea politicului și impunerea unei întregi serii 
de scopuri care nu se discută, creștere maximă, 
competivitate, productivitate. A-l considera pe 
președintele Băncii Germaniei un maestru în ale 
gândirii echivalează cu acceptarea unei asemenea 
filozofii. Ceea ce poate surprinde este faptul că 
acest mesaj fatalist își arogă 

aparentele unui mesaj de eliberare, printr-o 
întreagă serie de jocuri de limbaj în jurul ideii de 
libertate, de eliberare, de restructurare etc., 
printr-o întreagă serie de eufemisme sau printr-o 
folosire echivocä a cuvintelor - cuvântul 
„reformă", de pilda -, cu scopul de a prezenta o 
restaurare drept revoluţie, conform unei logici 
specifice tuturor revoluțiilor conservatoare. 

In încheiere, să revenim la cuvântul-cheie al 
discursului lui Hans Tietmeyer, încrederea 
piețelor. Acesta are meritul de a pune în lumină 
alegerea istorică în fața căreia se află toate 
puterile: trebuie operată o alegere între 
încrederea piețelor și încrederea popoarelor. Dar 
politica ce vizează păstrarea încrederii piețelor se 
expune pierderii încrederii poporului. Conform 
unui sondaj recent referitor la atitudinea față de 
oamenii politici, două treimi din persoanele 
interogate le reproșează acestora incapacitatea 
de a asculta și de a lua în calcul ceea ce gândesc 
francezii, reproș frecvent mai ales printre 
partizanii FN — a cărui irezistibilă ascensiune 
este, de altfel, deplânsă, fără să-i treacă nimănui 
prin minte ideea de a face legătura între FN și 
FMI. (Această desperare legată de oamenii 
politici este în mod deosebit accentuată la tinerii 
între 18 și 34 ani, la muncitori și funcţionari și, de 
asemenea, la simpatizantii PC si FN. Relativ 
ridicată la partizanii tuturor partidelor politice, 
această cotă de neîncredere atinge 64 % printre 
simpatizantii PS-ului, fapt care nu este mai putin 
lipsit de legătură cu ascensiunea FN- ului.) Dacă 
punem încrederea pieţelor financiare, despre care 


se crede că trebuiesc salvate cu orice pret, în 
relaţie cu neîncrederea cetăţenilor, vedem poate 
mai bine unde se află rădăcina răului. Economia 
este, cu câteva excepţii, o știință abstractă bazată 
pe ruptura, absolut  nejustificabilă, dintre 
economic și social, care definește economismul. 
Această ruptură provine, în principiu, din eșecul 
oricărei 

politici care nu cunoaște un alt scop decât 
salvgardarea „ordinii și stabilităţii economice", 
acest nou Absolut al cărui pios paroh a devenit 
domnul Tietmeyer, eșec la care duce orbirea 
politică a unora și pe care noi îl plătim cu toţii. 


Freiburg, octombrie 1996 

Cercetătorii, stiinta 
economică 


si mișcarea socială” 
] 1 


Mișcarea socială din decembrie 1995 a fost o 
mișcare fără precedent prin amploarea sa și, mai 
ales, prin obiectivele sale. Si dacă a fost 
considerată de către o mare fracțiune a populaţiei 
franceze și internaţionale ca fiind extrem de 
importantă, aceasta se datorează faptului că a 
introdus în luptele sociale o serie de obiective cu 
totul noi. In mod confuz, prin felul în care s-a 
conturat, ea a adus un adevărat proiect de 
societate, afirmat colectiv și capabil să se opună 
la ceea ce este impus de politica dominantă, de 
revoluționarii conservatori care sunt actualmente 
la putere, în instanţele politice și în instanţele de 
producere a discursului. 

Intrebându-mă care ar putea fi contribuţia 
cercetătorilor într-o acţiune cum este cea a 
Statelor generale, m-am convins de necesitatea 
prezenţei lor când am descoperit dimensiunea 
specific culturală și ideologică a acestei revoluţii 
conservatoare. Dacă mișcarea din decembrie a 
fost în mod larg plebiscitată, aceasta s-a 
întâmplat pentru că s-a ivit ca o apărare a 
achizițiilor sociale, nu ale unei categorii sociale 
anume - chiar dacă o categorie socială anume îi 


37 Intervenţie rostită în timpul ședinței inaugurale a Statelor 
generale ale mișcării sociale. Paris, 23-24 noiembrie 1996. 


era vârful de lance deoarece aceasta era în mod 
special atinsă —, ci ale unei întregi societăţi, si 
chiar ale unui ansamblu de societăţi: aceste 
achiziţii vizează munca, educația publică, 
transporturile publice, tot ceea ce este public, si, 
în acelaşi timp, Statul, aceasta instituție care nu 
mai este - contrar 

celor pe care vor să ne facă să le credem - în mod 
necesar arhaică și regresivă. 

Nu este o întâmplare că această mișcare a 
apărut în Franţa. Există raţiuni istorice. Dar ceea 
ce ar trebui să-i frapeze pe observatori este ceea 
ce se întâmplă în continuare sub o formă 
circulară, în Franța sub forme diferite, 
neașteptate - mișcarea ciclistilor, cine ar fi 
așteptat-o sub această formă? - și, de asemenea, 
în Europa: în acest moment în Spania; acum 
câţiva ani în Grecia; în Germania, unde mișcarea 
s-a inspirat din mișcarea franceză și și- a 
revendicat în mod explicit afinitatea cu aceasta; 
în Coreea, - mișcare mult mai importantă, din 
motive simbolice și practice. Acest tip de luptă 
circulară se află, mi se pare, în căutarea unităţii 
sale teoretice și mai ales practice. Mișcarea 
franceză poate fi considerată drept avangarda 
unei lupte mondiale împotriva neoliberalismului și 
împotriva noii revoluţii conservatoare, în cadrul 
căreia dimensiunea simbolică este extrem de 
importantă. Or, cred că una dintre slăbiciunile 
tuturor mișcărilor progresiste ţine de faptul că au 
subestimat importanţa acestei dimensiuni și că nu 
și-au confecţionat întotdeauna armele adecvate 
pentru a o combate. Mișcările sociale sunt în 
urma multor revoluţii simbolice în raport cu 
adversarii lor care utilizează consilieri în 
comunicaţie, consilieri în televiziune etc. 

Revoluţia conservatoare se pretinde 
descendentă din  neoliberalism, conferindu-si 
astfel o alură științifică și capacitatea de a acționa 
ca teorie. Una dintre erorile, teoretică și practică, 


specifică multor teorii — începând cu cea 
marxistă — a fost neglijenta de a lua în calcul si 
eficacitatea teoriei. Noi nu trebuie să mai facem 
această greșeală. Avem de-a face cu niște 
adversari care se înarmează cu teorii și este 
cazul, mi se pare, să le opunem arme intelectuale 
și culturale. Pentru 

a duce această luptă, multi sunt, din cauza 
diviziunii muncii, mai bine înarmaţi decât alţii, 
pentru că aceasta le este meseria. Și un anumit 
număr dintre aceștia sunt gata să se pună pe 
treabă. Ce pot aduce ei? Mai întâi, o oarecare 
autoritate. Cum au fost numiţi oamenii care au 
susținut guvernul în decembrie? Experţi, în timp 
ce laolaltă nu știau nici cât o pătrime din câte știe 
cel mai novice dintre începătorii în ale economiei. 
Acestui efect de autoritate trebuie să i se opună 
un efect de autoritate. 

Dar asta nu e tot. Forţa autorităţii științifice, 
care se exercită asupra mișcării sociale și până în 
străfundul constiintelor muncitorilor, este foarte 
mare. Ea produce o formă de demoralizare. Si 
una dintre ratiunile forţei sale constă în faptul că 
este deţinută de oameni care par că sunt cu toţii 
de acord unul cu celălalt - consensul este, în ge- 
neral, un semn de adevăr. Si constă și în faptul că 
se bazează pe cele mai puternice - în aparenţă - 
instrumente de care dispune astăzi gândirea, mai 
ales pe matematică. Rolul așa- numitei ideologii 
dominante poate că este deţinut, în zilele noastre, 
de un anumit uzaj al matematicii (desigur că e 
mult spus, dar este o modalitate de a atrage 
atenţia asupra faptului că munca de rationalizare 
— faptul de a oferi motive pentru justificarea unor 
lucruri adesea nejustificabile — și-a găsit astăzi 
un instrument foarte puternic în economia 
matematică). Este important ca acestei ideologii, 
care îmbracă o gândire pur și simplu 
conservatoare în hainele raţiunii pure, să i se 
opună raţiuni, argumente, con- traargumente, 
demonstraţii, și, așadar, să se facă muncă 


științifică. 

Una din forţele gândirii neoliberale constă în 
faptul că se prezintă ca un fel de „mare lanţ al 
Fiintei*8, Ceva în genul vechii metafore 
teologice, în care la o extremitate îl 


38 - Aluzie la The Great Chain of Being de Arthur Lovejoy (N. ed. fr.). 

avem pe Dumnezeu, si apoi se merge până la 
realitățile cele mai umile, printr-o serie de verigi, 
în nebuloasa neolibe- rală, în locul lui Dumnezeu, 
adică chiar în capătul cel mai de sus, se află un 
matematician, iar jos un ideolog de la Esprit™, 
care nu știe mare lucru despre economie, dar 
care poate să facă să se creadă că știe putin, 
graţie unui mic lustru de vocabular tehnic. Acest 
lanţ foarte puternic are un efect de autoritate. 
Chiar și printre militanti există îndoieli, îndoieli 
care rezultă, într-o oarecare măsură, din forța, 
esențialmente socială, a teoriei care îi conferă 
autoritate cuvântului domnului Trichet sau al 
domnului Tietmeyer, președinte al Bundesbank, 
sau al eseistului cutare sau cutare. Nu este o 
înläntuire de demonstraţii, este un lanţ de 
autorităţi, care merge de la matematician la 
bancher, de la bancher la filozoful-jurnalist, și de 
la eseist la jurnalist. Este, de asemenea, un canal 
prin care circulă bani și tot soiul de avantaje 
economice si sociale, invitaţii internationale, 
consideraţie. Noi, sociologii, fără să fim niște 
denuntätori, putem să întreprindem demontarea 
acestor reţele și să arătăm cum circulaţia ideilor 
este susținută de o circulaţie a puterii. Există 
oameni care oferă o serie de servicii ideologice 
pentru poziții de putere. Ar trebui să dau 
exemple, dar este de ajuns să citești cu atenţie 
lista semnatarilor faimoasei ,Petitii a experţilor“. 
într-adevăr, interesant este că legăturile ascunse 
dintre oamenii care, de obicei, muncesc izolaţi - 
chiar dacă îi vedem adesea apărând doi câte doi 
în false dezbateri la televiziune — împărțindu-se 
între fundaţii, asociaţii, reviste etc., se dezvăluie 
aici pe de-a-ntregul. 


Acești oameni tin, în mod colectiv, după 
metoda consensului, un discurs fatalist care 
constă în transformarea tendințelor economice în 
destin. Or, legile sociale, legile 5 


3934 - Revistă intelectuală asociată curentului „personalist creștin" 
și centru al mișcării de susținere de către intelectuali a reformei 
Juppe (N. ed. fr.). 

economice etc. nu se exercită decât în măsura în 
care sunt lăsate să acționeze. lar dacă toți 
conservatorii sunt de partea indiferentei, aceasta 
se întâmplă pentru că, în general, aceste legi 
tendentioase conservă și pentru că au nevoie de 
indiferenţă pentru a conserva. Și mai ales acelea 
ale piețelor financiare, despre care ni se vorbește 
în permanenţă, sunt niște legi de conservare care 
au nevoie de indiferenţă pentru a se împlini. 

Ar trebui să dezvolt, să argumentez și, mai 
ales, să nuantez. îmi cer iertare pentru partea 
puţin cam simplificatoare a celor spuse până 
acum. Pentru ceea ce ţine de mișcarea socială, 
aceasta se poate mulțumi să existe; creează și așa 
destule necazuri și nu i se va mai cere să producă 
și justificări. în timp ce intelectualii care se 
asociază mișcării sociale sunt imediat întrebaţi: 
„Dar ce pro- puneti?“. Nu trebuie să cădem în 
capcana programului. Există destule partide și 
angrenaje pentru asta. Ceea ce putem face este 
să creăm nu un contraprogram, ci un dispozitiv 
de cercetare colectiv, interdisciplinar și inter- 
naţional, asociind cercetători, militanti, 
reprezentanţi ai militantilor etc., cercetătorii 
având un rol bine definit: ei pot participa într-un 
mod deosebit de eficient, pentru că aceasta le 
este meseria, la grupe de muncă și reflexie, în 
asociere cu oameni care sunt în mișcare. 

Aceasta exclude dintr-o dată un anumit număr 
de roluri: cercetătorii nu sunt tovarăși de drum, 
adică niște ostatici sau niște garanţii, personaje 
pur onorifice sau alibiuri care semnează petitiile 
și de care te debarasezi imediat ce le-ai folosit; nu 
sunt nici niște asa-numiti „aparatciki“ jdanoviști“0 


40 - ,»Aparatcik“ este o persoană care face parte din aparatul unui 


care vin să exercite în mișcările sociale niște 


partid (mai ales comunist), al unui sindicat, iar „jdanovist" este un 
termen derivat de la numele omului politic sovietic Andrei 
Alexandrovici Jdanov (1896-1948), care a condus politica culturală a 
epocii staliniste (N.tr.). 

puteri de aparenţă intelectuală pe care nu le pot 
exercita în viața intelectuală; nu sunt nici niște 
experți care vin să dea lecţii, - nici măcar niște 
experţi antiexperti; și cu atât mai putin niște 
profeti care vor răspunde la toate întrebările 
referitoare la mișcarea socială, la viitorul 
acesteia. Aceștia sunt niște oameni care pot ajuta 
la definirea funcţiei unor instanţe ca aceasta. Sau 
la reamintirea faptului că persoanele care sunt 
aici nu sunt prezente în calitate de purtători de 
cuvânt, ci în calitate de cetăţeni care vin într-un 
loc al discuţiilor și al cercetărilor cu idei, 
argumente, care lasă la vestiar limbajele de lemn, 
platformele și obiceiurile de aparat de partid. Nu 
este întotdeauna ușor să faci așa ceva. Printre 
obiceiurile de aparat care riscă să se întoarcă se 
află crearea de comisioane, motiunile de sinteză 
pregătite adesea dinainte etc. Sociologia ne 
învaţă cum funcţionează grupurile și cum să ne 
folosim de legile conform cărora funcționează 
grupurile pentru a încerca să le dejucăm. 

Trebuie să inventăm noi forme de comunicare 
între cercetători și militanti sau chiar o nouă 
diviziune a muncii între aceștia. Una dintre 
misiunile pe care cercetătorii le pot îndeplini 
poate chiar mai bine decât oricine este lupta 
împotriva propagandei mediatice. Cu toţii auzim, 
cât e ziua de lungă, fraze de-a gata. Nu mai 
putem deschide radioul fără să auzim vorbindu-se 
de „sat planetar", de „mondializare" etc. Acestea 
sunt cuvinte care nu seamănă cu nimic, dar prin 
care trece o întreagă filozofie, o întreagă viziune 
a lumii, care dau naștere fatalismului, supunerii. 


Putem contracara această propagandă criticând 
cuvintele, ajutându-i pe  neprofesioniști să-și 
procure arme de rezistență specifică, pentru a 
combate efectele de autoritate, influenţa 
televiziunii, influenţă care joacă un rol capital. în 
zilele noastre, nu te mai poţi angaja în luptele 
sociale dacă nu dispui de programe de luptă 
specifice cu și 

împotriva televiziunii. Trimit la cartea lui Patrick 
Champagne, Faire l'opinion, care ar trebui să fie 
un fel de manual al combatantului politici. In 
această luptă, bătălia împotriva intelectualilor 
mediatici este importantă. In ceea ce mă privește, 
acești oameni nu mă împiedică să dorm și nu mă 
gândesc niciodată la ei atunci când scriu, dar ei 
au un rol extrem de important din punct de 
vedere politic și este de dorit ca o fracțiune a 
cercetătorilor să accepte sustragerea unei părți 
din timpul și energia sa, pentru a contracara, într- 
un mod militant, acţiunea acestora. 

Un alt obiectiv îl constituie inventarea unor 
noi forme de acţiune simbolică. In această 
problemă, cred că mișcările sociale, cu câteva 
excepţii istorice, au rămas în urmă. In cartea sa, 
Patrick Champagne arată cum anumite mari 
mobilizări pot să primească mai puţin loc în ziare 
și la televiziune decât manifestările minuscule, 
dar produse într-un asemenea mod încât să-i 
intereseze pe jurnaliști. Nu este vorba, evident, 
de a lupta împotriva jurnaliștilor care, la rândul 
lor, sunt si ei supuși constrângerilor nesigurantei, 
cu toate efectele de cenzură cauzate de aceasta în 
toate meseriile de producţie culturală. Dar este 
capital de știut că o parte enormă din ceea ce 
putem spune sau face va fi filtrat, adică adesea 
anihilat, prin ceea ce vor spune jurnaliștii. 
Inclusiv ceea ce vom face aici, lată o observaţie 
pe care nu o vor reproduce în dările lor de 
seamă... 

In final aș spune că a fi reflexiv — este un 


41 - P. Champagne, Foire /'opinion. Paris, Ed. de Minuit, 1993. 


cuvânt mare, dar nu este utilizat în mod gratuit - 
este una dintre probleme. Avem ca obiectiv nu 
doar inventarea unor răspunsuri, ci și inventarea 
unei modalități de inventare a răspunsurilor, de 
inventare a unei forme noi de organizare a muncii 
de contestare și de organizare a contestării, a 

muncii militante. Noi, cercetätorii, am putea visa 
ca o parte a cercetărilor noastre să poată fi utilă 
mișcării sociale în loc de a se pierde, cum se 
întâmplă adesea în zilele noastre, pentru că este 
interceptată și deformată de jurnaliști sau de 
interpreţi ostili etc. In cadrul unor grupuri ca 
„Raison d'a- gir“, dorim să inventăm noi forme de 
expresie care să le permită militantilor accesul la 
cele mai avansate achiziţii ale cercetării. Dar 
aceasta presupune și o schimbare de limbaj și de 
stare de spirit din partea cercetătorilor. 
Intorcându-mă la mișcarea socială, cred,sasa 
cum am spus ceva mai devreme, că avem de-a 
face cu mișcări circulare — aș fi putut cita, de 
asemenea, grevele studenţilor și ale profesorilor 
din Belgia, grevele din Italia etc. — de luptă 
împotriva imperialismului neoliberal, lupte care, 
cel mai adesea, nu se cunosc între ele (și care pot 
lua forme ce nu sunt întotdeauna simpatice, ca, 
de pildă, anumite forme de integrism). Trebuie, 
așadar, ca cel puţin informaţia internaţională să 
fie unificată si făcută să circule. Trebuie 
reinventat internationalismul care a fost captat si 
deturnat de imperialismul sovietic, adică 
trebuiesc inventate forme de gândire teoretică și 
forme de acţiune practică, capabile să se situeze 
la nivelul unde trebuie să aibă loc confruntarea. 
Dacă este adevărat că cea mai mare parte a 
forțelor economice dominante acționează la nivel 
mondial, transnational, este la fel de adevărat că 
există un loc vid, cel al luptelor transnationale. 
Fiind vid, din punct de vedere teoretic, tocmai 
pentru că nu este gândit, acest loc nu este, din 


punct de vedere practic, ocupat, din cauza inex- 
istentei unei veritabile organizäri internationale a 
forțelor capabile să contracareze, cel putin la 
scară europeană, noua revoluţie conservatoare. 


Paris, noiembrie 1996 

Pentru un nou 


internationalism”? 
J 


Popoarele Europei se află astăzi la o cotitură a 
istoriei lor, deoarece cuceririle mai multor secole 
de lupte sociale, de înfruntări intelectuale si 
politice pentru demnitatea muncitorilor sunt în 
mod direct amenințate. Mişcările care se observă, 
ici si colo, aici si apoi acolo, în ansamblul Europei, 
si chiar si aiurea, până în Coreea, aceste mişcări 
care se succed în Germania, în Franta, în Grecia, 
în Italia etc., aparent fără o coordonare veritabilă, 
sunt tot atâtea revolte împotriva unei politici care 
ia diferite forme în funcţie de domenii și ţări si 
care, cu toate acestea, se inspiră întotdeauna din 
aceeași intenţie, mai precis aceea de distrugere a 
achizițiilor sociale care se numără, orice s-ar 
spune, printre cuceririle cele mai înalte ale 
civilizaţiei; cuceriri care, pentru a fi luate în 
discuţie, trebuiesc universalizate, răspândite în 
întreg universul, mondializate în loc de a se lua ca 
pretext „mondializarea“, concurenţa cu ţările mai 
puţin avansate, din punct de vedere economic și 
social. Nimic nu este mai natural și mai legitim 
decât apărarea acestor achiziții pe care câţiva vor 
să le prezinte ca pe o formă de conservatorism 
sau de arhaism. Apărarea achiziţiilor culturale ale 
umanităţii, Kant sau Hegel, Mozart sau 
Beethoven, ar fi ea oare condamnată drept 


42 Intervenţie rostită în cadrul celui de-al treilea Forum al DGB din 
landul Hesse, Frankfurt, 7 iunie 1997. 


conservatoare? Achiziţiile sociale despre care 
vorbesc, dreptul la muncă, securitatea socială, 
pentru care au suferit și s-au luptat bărbaţi și 
femei, sunt niște cuceriri la fel de 

importante si de preţioase și care, în plus, nu 
supraviețuiesc doar în muzee, biblioteci și 
academii, ci sunt vii și active în viața oamenilor și 
le ordonează existenţa de zi cu zi. lată de ce nu 
mă pot împiedica să simt ceva de genul unei 
scandalizări în faţa acelora care, devenind aliaţii 
celor mai brutale forte economice, îi condamnă pe 
aceia care, apărându-și achiziţiile, descrise uneori 
ca ,privilegii", apără de fapt achiziţiile tuturor 
bărbaţilor și ale tuturor femeilor, din Europa și de 
aiurea. 

Interpelarea pe care i-am adresat-o, acum 
câteva luni, domnului Tietmeyer a fost adesea 
greșit înțeleasă. Si aceasta pentru că a fost 
văzută ca un răspuns la o întrebare greșit pusă, 
tocmai pentru că era pusă în cadrul unei logici 
care este cea a gândirii neoliberale al cărei adept 
se pretinde domnul Tietmeyer. Conform acestei 
viziuni, se admite că integrarea monetară, 
simbolizată de crearea monedei euro, este actul 
prealabil obligatoriu, condiţia necesară și sufi- 
cientă a integrării politice a Europei. Cu alte 
cuvinte, se consideră că integrarea politică a 
Europei va decurge în mod necesar, ineluctabil, 
din integrarea economică. Aceasta implică faptul 
că a te opune politicii de integrare europeană și 
apărătorilor acesteia, cum este domnul 
Tietmeyer, înseamnă, în aparenţă, să te opui 
integrării politice, pe scurt, înseamnă să fii 
„împotriva Europei". 

Or, nimic din toate acestea. în discuţie se află 
rolul Statului (al Statelor naţionale existente 
actualmente sau al Statului european care ar 


trebui să fie creat), mai ales în domeniul 
protecţiei drepturilor sociale, rolul Statului social, 
singurul capabil să contracareze mecanismele 
implacabile ale economiei lăsate de capul ei. Poţi 
să fii împotriva unei Europe care, precum aceea a 
domnului Tietmeyer, ar sluji drept loc de schimb 
pentru pieţele financiare, și să fii, în același timp, 
pentru o Europă care, printr-o politică 

concertată, ar deveni un. obstacol în faţa violenţei 
neînffâ- nate a acestor pieţe. Dar nimic nu ne dă 
dreptul să sperăm într-o asemenea politică a 
Europei bancherilor, o Europă care ni se 
pregătește. Nu ne putem aștepta ca integrarea 
monetară să asigure și integrarea socială. 
Dimpotrivă: în- tr-adevăr, se știe că Statele care 
vot dori să-și prezerve, în dauna partenerilor lor, 
competitivitatea în cadrul zonei euro, nu vor avea 
o altă scăpare decât să scadă obligaţiile salari- ale 
prin reducerea obligaţiilor sociale; așa-numitul 
dumping social și salarial, „flexibilizarea“ pieţei 
muncii vor fi singurele refugii lăsate Statelor, 
private de posibilitatea de a conta pe ratele de 
schimb. La efectul acestor mecanisme va veni, 
fără îndoială, să se adauge și presiunea 
„autorităţilor monetare", precum Bundesbank-ul 
și conducătorii acestuia, întotdeauna gata să 
predice „austeritatea salarială". Doar un Stat 
social european ar fi capabil să contracareze 
acţiunea dezintegratoare a economiei monetare. 
Dar domnul Tietmeyer și neoliberalii nu vor nici 
State naţionale, în care văd niște simple obstacole 
în calea liberei functionäri a economiei, nici, a 
fortiori, un Stat supranational pe care vor să-l 
reducă la o bancă. Și este clar că, dacă vor să se 
debaraseze de Statele naţionale (sau de Consiliul 
de miniștri ai Statelor comunităţii) deposedându-i 
de puterea lor, aceasta nu se va întâmpla, 
evident, cu scopul creării unui Stat supranational 
care le-ar impune, cu o autoritate crescută, 
constrângerile, în materie de politică socială mai 
ales, de care vor să scape cu orice pret. 


Astfel, poti fi ostil integrärii Europei fondate 
doar pe moneda unică, fără să fii cu nimic 
împotriva integrării politice a Europei; și, 
dimpotrivă, să chemi la crearea unui Stat 
european capabil să controleze Banca Europeană 
și, mai precis, capabil să controleze, anticipându- 
le, efectele sociale ale uniunii reduse la 


dimensiunea sa pur monetară, 

conform filozofiei neoliberale care înțelege să 
elimine toate vestigiile Statului (social) ca fiind 
tot atâtea obstacole în calea funcţionării 
armonioase a băncilor. 

Este sigur că concurenţa internaţională (mai 
ales intra- europeană) este un obstacol pentru 
înfăptuirea într-o singură țară a ceea ce voi 
numiţi „interdicţia de regres“. Acest lucru se 
observă clar în materie de reducere a timpului de 
lucru sau de relansare economică (în ciuda 
faptului că reducerea timpului de lucru se 
autofinanteazä partial datorită creșterii probabile 
a productivităţii și'a faptului că aceasta permite 
recuperarea sumelor enorme care sunt cheltuite 
pentru susținerea șomajului). John Major întele- 
sese bine acest lucru, el care spunea cu cinism: 
„Voi veţi avea obligaţiile sociale, iar noi vom avea 
munca“. înţelegere dovedită și de patronii 
germani, care au început să mute anumite 
întreprinderi către Franţa, unde distrugerea drep- 
turilor sociale este relativ mai ,avansatä". De 
fapt, dacă este adevărat că, în esenţă, concurența 
este intraeuropeană și că muncitorii francezi 
capătă de lucru în dauna muncitorilor germani, și 
invers - cum este și cazul, deoarece aproape trei 


pătrimi din schimburile externe ale ţărilor 
europene se realigeasp în limitele spațiului 
european atunci vedem că efectele unei diminuări 
a timpului de lucru, neînsotite de o diminuare a 
salariilor, ar fi mult atenuate cu condiţia ca o 
asemenea măsură să fie decisă și pusă în 
funcţiune la scară europeană. 

Același lucru se întâmplă și cu politicile de 
relansare a cererii sau de investiţie în noile 
tehnologii care, deși se dovedesc imposibile sau 
costisitoare până la ruină, cum ne tot spun cei 
care sunt intriganti doar pe jumătate, atâta vreme 
cât sunt duse într-o singură ţară, vor deveni rezo- 
nabile la scara continentului. Și situaţia ar fi 
aceeași, la un nivel mai general, pentru orice 
acțiune orientată de prin- 

tipiile unei veritabile economii a fericirii, capabilă 
să înregistreze toate profiturile și toate costurile, 
materiale și simbolice, ale comportamentelor 
umane și, în particular, ale activităţii si 
inactivitätii. Pe scurt, este imperios necesar ca 
unei Europe monetare care distruge achiziţiile 
sociale să i se opună o Europă socială întemeiată 
pe o alianţă între muncitorii diferitelor ţări 
europene, alianță capabilă să neutralizeze 
amenințările reprezentate de muncitorii din 
fiecare ţară și care apasă, mai ales prin 
intermediul așa- numitului dumping social, asupra 
muncitorilor din alte ţări. 

Intr-o asemenea perspectivă, și pentru a ieși 
dintr-un simplu program abstract, ar trebui 
inventat un nou internationalism, sarcină care le 
revine, în primul rând, organizaţiilor sindicale. 


Dar internationalismul, în afara faptului că a fost 
discreditat, în forma sa tradițională, prin subor- 
donarea sa la imperialismul sovietic, se lovește de 
mari obstacole reprezentate de structurile 
sindicale care sunt nationale (legate de Stat si 
produse, într-o oarecare măsură, de acesta) si 
separate prin tradiții istorice diferite: de exemplu, 
în Germania există o puternică autonomie a 
partenerilor sociali, în timp ce în Franţa există o 
tradiție sindicală vulnerabilă în fața unui Stat 
puternic; în același fel, protecția socială variază 
enorm în formele sale, din Anglia unde aceasta 
este finanțată de impozite, până în Germania si 
Franța, unde este susținută prin cotizatii. Iar la 
scară europeană nu există aproape nimic. Ceea ce 
numim „Europa socială", de care nu sunt deloc 
preocupați „paznicii spațiului euro“, se reduce la 
câteva mari principii, ca, de exemplu, „carta 
comunitară a drepturilor sociale fundamentale" 
care defineşte o bază de drepturi minimale, a 
căror realizare este lăsată la discretia Statelor 
membre. Protocolul social anexat tratatului de la 
Maastricht prevede posibilitatea adoptării unor 
directive, majoritatea în dome- 

niul conditiilor de muncä, al informärii si al 
consultärii muncitorilor, al egalitätii 
perspectivelor pe care le au bärbatii si femeile. 
De asemenea, este preväzut ca ,partenerii 
sociali" europeni să aibă puterea de a negocia 
acorduri colective care, o dată adoptate de 
Consiliul de miniștri, au putere de lege. 

Toate acestea sună foarte frumos, dar unde 
este forţa socială europeană capabilă să impună 
asemenea acorduri patronatului european? 
Instantele internationale, precum Confederaţia 
Europeană a Sindicatelor, sunt vulnerabile (de 
pildă, ele resping un anumit număr de sindicate 
precum CGT“3) în fața unui patronat organizat si, 
în mod paradoxal, ele le lasă aproape întotdeauna 
inițiativa instituțiilor comunitare (și 
tehnocratilor), chiar și atunci când este vorba de 
drepturi sociale. Comitetele de întreprindere 
europene ar putea, așa cum s-a văzut în anumite 
conflicte din întreprinderile multinaționale, să fie 
un ajutor puternic, dar, simple structuri de 
consultare, ele se lovesc de diferențele provocate 
de interese, care le separă și le opun de la o ţară 
la alta. Coordonarea europeană a luptelor a 
rămas foarte mult în urmă. Organizațiile sindicale 
n-au profitat de o serie de ocazii majore, precum 
greva germană pentru săptămâna de lucru de 35 
de ore, care n-a fost instituită la nivel european, 
sau precum marile mobilizări care au fost ope- 
rate, în Franţa și în mai multe ţări europene, la 
sfârșitul lui 1995 și începutul lui 1996, împotriva 


43 - Confederation generale du travail - Confederaţia generală a muncii 
(N.tr.). 


politicii de austeritate si de distrugere a 
serviciilor publice. Intelectualii - mai ales în 
Germania - au păstrat tăcerea atunci când nu au 
transmis discursul oficial. 

Cum să se creeze bazele unui nou 
internationalism, la nivel sindical, intelectual și 
popular? Se pot distinge două 

forme de actiune posibile care nu sunt exclusive. 
Mai întâi, este mobilizarea popoarelor care 
presupune, în acest caz, o contribuţie specifică a 
intelectualilor în măsura în care demobilizarea 
rezultă în parte din demoralizarea determinată de 
acţiunea de permanentă  „propagandă** a 
eseiștilor și jurnaliștilor, propagandă care nu se 
percepe și care nu este percepută ca atare. 
Bazele sociale ale reușitei unei asemenea 
mobilizări există: voi aminti doar efectele trans- 
formărilor raporturilor cu sistemul școlar, mai 
ales cu ridicarea nivelului de pregătire, 
devalorizarea diplomelor școlare și declasarea 
structurală care rezultă de aici și, de asemenea, 
atenuarea conflictului dintre studenţi și manu- 
facturieri (conflictul dintre bătrâni si tineri, 
titulari și cei care suplinesc sau proletarizati 
subzistă, dar legături reale s-au realizat, de 
exemplu, prin intermediul fiilor educați ai 
muncitorilor atinși de criză). Dar, de asemenea și 
mai ales, există evoluţia structurii sociale însoţite 
de - împotriva mitului enormei clase de mijloc, 
atât de puternic în Germania — creșterea 
inegalitätilor sociale, masa globală a dobânzilor 
mărindu-se cu 60 %, în timp ce salariile au rămas 
aceleași. Această acțiune de mobilizare 
internațională presupune acordarea unui loc 
important luptei prin idei (rupând cu tradiția 
„muncitorească'* de care, mai ales în Franta, sunt 
obsedate mişcările sociale şi care interzice 
plasarea corectă a luptelor intelectuale în cadrul 
luptelor sociale) si, în special, criticii 
reprezentărilor pe care le produc si le propagă, în 


jet continuu, instanţele dominante si gânditorii lor 
de serviciu, false statistici, mitologii referitoare la 
norma întreagă în Anglia sau S.U.A. etc. 

O a doua formă de intervenţie în favoarea unui 
internationalism capabil să promoveze un Stat 
social transnational este acțiunea asupra și prin 
intermediul Statelor naţionale care, în stadiul 
actual și în lipsa unei vi- 

ziuni globale a viitorului, sunt incapabile să 
gereze interesul general comunitar. Trebuie să se 
acţioneze asupra Statelor naţionale, pe de o parte 
în scopul apărării și întăririi achiziţiilor istorice 
asociate Statului naţional (și, adesea, cu atât mai 
importante si cu atât mai înrădăcinate în 
habitusuri cu cât Statul este mai puternic, ca în 
Franţa); pe de altă parte, pentru a obliga aceste 
State să lucreze la crearea unui Stat social 
european care să cumuleze achiziţiile sociale cele 
mai avansate ale diferitelor State naţionale (mai 
multe creșe, școli, spitale și mai puţină armată, 
mai puţină poliție și mai puţine închisori) și la 
subordonarea instaurării pieţei unificate faţă de 
elaborarea măsurilor sociale destinate să 
contracareze consecințele sociale probabile la 
care va duce libera concurenţă în cazul 
muncitorilor. (In cazul acesta, ne putem inspira 
din exemplul Suediei, care respinge intrarea în 
euro până la o renegociere destinată să aducă în 
prim — plan coordonarea politicilor economice și 
sociale.) Coeziunea socială este un scop la fel de 
important ca si paritatea monedelor, iar 
armonizarea socială este condiţia reușitei unei 
veritabile uniuni monetare. 

Dacă armonizarea socială și solidaritatea pe 
care o produce și o presupune aceasta sunt 
considerate o condiţie prealabilă absolută, atunci 
trebuie să supunem dintr-o dată negocierii, cu 
aceeași rigurozitate care a fost rezervată până 
acum indicilor economici (precum acei faimoși 3% 
ai tratatului de la Maastricht), un anumit număr 
de obiective comune: definirea salariilor minimale 


(diferențiate pe zone, pentru a ţine cont de 
deosebirile regionale); elaborarea unor măsuri 
împotriva corupției și fraudei fiscale, care reduc 
contribuţia activităţilor financiare la impozitele 
publice, antrenând astfel, în mod indirect, o 
impozitare excesivă a muncii, și împotriva 
fenomenului de „dumping social! între activităţi 
care se află în concurenţă directă; redactarea 
unui drept 

social comun care ar accepta, doar cu titlul de 
fazä de tranzitie, o diferentiere în functie de zone, 
dar care ar viza integrarea politicilor sociale 
unificându-se asupra punctelor în care el există si 
dezvoltându-se acolo unde nu există: cu, de 
exemplu, instaurarea unui venit minimal pentru 
persoanele fără o slujbă remunerată și fără alte 
resurse, diminuarea impozitelor care apasă 
asupra muncii, dezvoltarea unor drepturi sociale 
precum formarea, elaborarea unui drept la un loc 
de muncă, la locuinţă, și inventarea unei politici 
externe în materie de social, care să vizeze 
difuzarea si generalizarea normelor sociale 
europene; conceperea și aplicarea unei politici 
comune de investitii, în conformitate cu interesul 
general: la polul opus al strategiilor de investire 
care rezultă din autonomizarea unor activităţi 
financiare pur speculative și/sau orientate de 
consideraţii asupra unui profit pe termen scurt 
sau întemeiate pe prejudecățile totalmente 
contrare interesului general - așa cum este, de 
pildă, credinţa că reducerea locurilor de muncă 
este o garantie a bunei gestiuni si a rentabilitätii 
—, ar trebui să fie privilegiate strategiile vizând 
asigurarea salvării resurselor epuizabile și a 
mediului înconjurător, dezvoltarea reţelelor 
transeuropene de transport și de energie, mărirea 
numărului de locuinţe sociale și renovarea urbană 
(mai ales cu mijloace de transport urbane 
ecologice), investirea în cercetarea-dezvoltare în 
domeniile sănătăţii și al mediului înconjurător, 
finanțarea unor activităţi noi, în aparenţă mai 
riscante, și care capătă forme necunoscute lumii 


financiare (mici întreprinderi, muncă 
independentă)“. 


44 - Câteva dintre aceste sugestii le-am împrumutat de la Yves 
Salesse, Propositions pour une autre Europe, Construire Babei, Paris, 
Editions du Felin, 1997. 

Ceea ce poate apärea ca un simplu catalog de 
măsuri disparate se inspiră de fapt din voinţa de a 
rupe cu fatalismul gândirii neoliberale, din voința 
de a ,de-fataliza“ politizând, substituindu-i 
economiei naturalizate a neoliberalismului o 
economie a fericirii care, întemeiată pe initia- 
tivele și voința umane, ia în calcul și costurile 
suferințelor si profiturile împlinirii de sine, 
ignorate de cultul strict economist al 
productivităţii și rentabilitätii. 

Viitorul Europei depinde mult de ponderea 
forțelor progresiste în Germania (sindicate, SPD, 
Verzii) și de voinţa și capacitatea lor de a se 
opune politicii unei pieţe euro „puternice" pe care 
o apără Bundesbank-ul și guvernul german. Va 
depinde mult de capacitatea lor de a anima și de 
a schimba mișcarea spre o orientare a politicii 
europene care se exprimă încă de astăzi în mai 
multe țări, mai ales în Franţa. Pe scurt, împotriva 
tuturor profeților nenorocirii care vor să vă 
convingă că destinul vostru se află în mâinile unor 
puteri transcendentale, independente și 
indiferente, cum sunt „pieţele financiare" sau 
mecanismele „mondializării", vreau să afirm, cu 
speranţa că vă voi convinge, că viitorul, viitorul 
vostru, care este și al nostru, cel al tuturor 
europenilor, depinde mult de voi, ca germani și ca 
sindicaliști. 


Frankfurt, iunie 1997 

Televiziunea, jurnalismul și 
politica” 


Cum să explici violența extremă a reacţiilor pe 
care Sur la television le-a provocat în rândul 
jurnaliștilor francezi cei mai la modă? Indignarea 
virtuoasă pe care au manifestat-o este, fără 
îndoială, imputabilă, pe de o parte, efectului tran- 
scrierii, care face să dispară, inevitabil, 
acompaniamentul nescris al cuvântului, tonul, 
gesturile, mimica, surâsurile, adică tot ceea ce, 
pentru un spectator de bunä-credintä, marchează 
dintr-o dată diferenţa dintre un discurs animat de 
grija de a se face înţeles și de a convinge, și 
pamfletul polemic pe care, în ciuda tuturor 
dezmintirilor anticipate, cea mai mare parte 
dintre ei au vrut să îl vadă în această carte. Dar 
aceeași indignare se explică mai ales prin câteva 
dintre cele mai tipice caracteristici ale viziunii 
jurnalistice, precum înclinarea spre identificarea 
noului cu ceea ce numim „dezvăluiri“ sau 
propensiunea spre privilegierea aspectului vizibil, 
în modul cel mai direct, al lumii sociale, adică a 
indivizilor, a faptelor acestora și, mai ales, a 
delictelor lor, într-o perspectivă care este adesea 
cea a denuntului si a procesului, în detrimentul 
structurilor și al mecanismelor invizibile (în cazul 
acesta, cele ale domeniului jurnalistic), care 
orientează acţiunile și gândurile și a căror 
cunoaștere favorizează mai degrabă indulgenta 


45 Acest text a fost publicat ca postfață la ediția engleză a volumului 
Sur /a television (P. Bourdieu, Sur /a television, Paris, Liber-Raisons 
d'agir, 1996). led. rom. Despre televiziune, tr. de Bogdan Ghiu, 
București, Ed. Meridiane, 1998 (N. tr.)]. 


comprehensivă decât condamnarea indignată 
(primatul vizibilului care poate duce la o formă de 
cenzură atunci când un subiect nu este prezentat 
decât dacă este însoţit de 

imagini, și încă de imagini spectaculare). Sau, 
mai mult chiar, tendința de a arăta mai mult 
interes „concluziilor! (presupuse) decât 
demersului prin care se ajunge la acestea, îmi 
amintesc astfel de jurnalistul care, la apariția 
cărții mele, La Noblesse d'Etat, bilanțul unor 
cercetări efectuate timp de zece ani, îmi 
propunea să particip la o dezbatere televizată 
despre Grandes Ecoles, în care președintele Aso- 
ciatiei Foștilor Elevi ar fi vorbit ,pentru", în timp 
ce eu aș fi vorbit „contra", și care nu înțelegea că 
aș putea să-l refuz, în același mod, „marile 
condeie" care mi-au acuzat volumul Sur la 
television au pus pur și simplu între paranteze 
metoda care este folosită în cadrul acestuia (și, 
mai ales, analiza lumii jurnalistice văzută ca un 
domeniu aparte), reducând-o astfel, fără ca măcar 
să-și dea seama, la o serie de luări de poziţie 
banale, împănate cu câteva scandaluri polemice. 

Si totuși aș vrea să ilustrez din nou această 
metodă, încercând să demonstrez, cu riscul unor 
noi neînţelegeri, cum câmpul jurnalistic produce 
și impune o viziune cu totul deosebită a câmpului 
politic, viziune care își găsește principiul în 
structura câmpului jurnalistic și în interesele 
specifice ale jurnaliștilor, interese care iau 
naștere chiar aici. 

într-un univers care, ca și lumea jurnalismului 


si mai ales a televiziunii, este dominat de teama 
de a nu fi plictisitor si de grija de a distra cu orice 
pret, politica este sortită să apară ca un subiect 
ingrat, exclus, pe cât posibil, din orele de maximă 
audiență, un spectacol prea puţin provocator, 
chiar deprimant, și dificil de abordat, care 
trebuie, cu orice preţ, să fie realizat în așa fel 
încât să intereseze. De aici, tendința care se 
observă pretutindeni, atât în Statele Unite, cât și 
în Europa, de a sacrifica din ce în ce mai mult 
editorialistul și reporterul-anchetator în favoarea 
animatorului care amuză, informaţia, analiza, 
discuția aprofun- 

dată, dialogul specialiștilor sau reportajul în 
favoarea divertismentului pur și, mai ales, a 
pălăvrăgelilor nesemnificative din talk. j/iow-urile 
unor interlocutori titrati si interșanjabili (dintre 
care, crimă de neiertat, i-am citat pe câţiva, spre 
exemplificare, nominal). Pentru a înţelege cu 
adevărat ceea ce se spune și mai ales ceea ce nu 
se poate spune în aceste schimburi fictive, ar 
trebui să analizez în detaliu condiţiile de selecţie 
a acelora care, în Statele Unite, sunt numiţi 
panelists-, să fie întotdeauna disponibili, adică 
întotdeauna gata să vină să participe, dar și să 
intre în joc, acceptând să vorbească despre tot 
(chiar aceasta este definiția aceluia care, în Italia, 
se numește tuttologep și să răspundă la toate 
întrebările, chiar la cele mai ciudate sau la cele 
mai șocante, pe care și le pun jurnaliștii; să fie 
pregătiți să facă față la orice, adică la toate 
concesiile (asupra subiectului, asupra celorlalţi 
participant), la toate compromisurile și la toate 
compromiterile, și asta cu scopul de a fi prezenţi 
și de a-și asigura astfel profiturile directe și 
indirecte ale notorietății ,mediatice", prestigiul în 
cadrul organelor de presă, invitaţii de a susţine 
conferințe lucrative etc.; să aibă grijă — mai ales 
în discuțiile prealabile pe care anumiţi 
producători le duc, în Statele Unite și, din ce in ce 
mai mult, în Europa, în scopul alegerii așa- 
numitilor panelists — să formuleze luări de 
poziție simple în termeni clari și sclipitori, evitând 
totodată să se încurce cu cunoștințe complexe 
(conform maximei: „The less you know, the better 
off you are“). 


Dar jurnaliştii, care invocă aşteptările 
publicului pentru a justifica această politică a 
simplificării demagogice (în totală opoziţie cu 
intenţia democratică de a informa sau de 


39 - în limba engleză în text: „Cu cât știi mai puţine, cu atât ești mai 
bun" (N.tr.). 

a educa prin divertisment), nu fac decât să 
proiecteze asupra lui propriile lor înclinații, 
propria lor viziune; mai ales atunci când frica de 
a nu plictisi, așadar de a determina scăderea 
audienței, îi împinge să acorde prioritate luptei în 
raport cu dezbaterea, polemicii în raport cu 
dialectica, si să folosească orice mijloace pentru a 
privilegia înfruntarea între persoane (între 
oamenii politici mai ales) în detrimentul 
confruntării dintre argumentele acestora, adică în 
detrimentul a ceea ce constituie însăși miza 
dezbaterii, deficit bugetar, scădere a impozitelor 
sau datorie externă. Datorită faptului că 
esentialul competentei lor constă mai mult într-o 
cunoaştere a lumii politice bazate pe intimitatea 
contactelor si a confidentelor (ba chiar a 
zvonurilor şi a bârfelor), decât în obiectivitatea 
unei observații si a unei anchete, ei sunt într- 
adevăr înclinați să aducă totul pe un teren în care 
sunt experți, fiind interesați mai mult de joc si de 
jucători decât de mize, de întrebări de pură 
tactică politică decât de substanța dezbaterilor, 
de efectul politic al discursului în logica câmpului 
politic (cea a coalitiilor, a alianțelor sau a 
conflictelor dintre persoane) decât de conținutul 
acestora (atunci când nu merg până la a inventa 


si la a impune în discutie o serie de artefacte 
pure, asa cum a fost, în timpul ultimelor alegeri 
din Franta, spinoasa problemä a dezbaterii dintre 
stânga si dreapta care trebuia dusă în doi — între 
Jospin, lider al opoziţiei, și Juppe, prim-ministru 
de dreapta, — sau în patru — între Jospin si Hue, 
aliatul său comunist, de o parte, si Juppe și 
Leotard, aliatul său de centru, de alta —, 
intervenţie care, sub aparențele neutralității, era 
o impunere politică, capabilă să favorizeze 
partidele conservatoare, făcând să apară even- 
tualele divergente dintre partidele de stânga). Din 
cauza poziţiei lor ambigue în lumea politică, în 
care sunt niște actori foarte influenţi fără ca, 
pentru atâta lucru, să fie 

niște membri cu drepturi depline, și în care sunt 
în măsură să le ofere oamenilor politici o serie de 
servicii simbolice indispensabile (pe care, de 
altfel, nu și le pot asigura lor înșiși, în afară de 
acela, colectiv, din prezentul domeniului literar în 
care regizează pe deplin jocul de „serviciu contra 
serviciu**), ei înclină spre punctul de vedere al lui 
Tersit și spre o formă spontană a filozofiei 
bănuielii, care îi îndeamnă să caute cauzele celor 
mai dezinteresate luări de poziţie și ale celor mai 
sincere convingeri în interesele asociate unor 
poziţii din câmpul politic (precum rivalitätile din 
cadrul unui partid sau al unui „curent**). 

Toate acestea îi determină să producă și să 
propună, fie în argumentatia comentariilor lor 
politice, fie în întrebările interviurilor lor, o 
viziune cinică a lumii politice, transformată astfel 
într-un fel de arenă abandonată manevrelor 
ambitiosilor fără convingeri, ghidaţi doar de 
interesele legate de competiţia care îi opune. 
(Este adevărat, să o spunem în treacăt, că sunt 
încurajați de acțiunea consilierilor și a 
consultantilor politici, intermediari a căror înda- 
torire este să-i asiste pe oamenii politici în acest 
tip de marketing politic, organizat în mod 
deliberat și fără să fie cu necesitate cinic, care 
este din ce în ce mai necesar pentru o reușită 
politică prin ajustarea la exigenţele domeniului 
jurnalistic și ale celor mai tipice instituţii ale sale, 
cum sunt marile emisiuni politice televizate, 
„Clubul presei** sau altele, veritabile „caucus" 
care contribuie din ce în ce mai mult la facerea 
oamenilor politici și a reputației acestora.) 
Această atenţie exclusivă acordată 


„microcosmosului** politic, faptelor care se 
petrec aici și efectelor care îi sunt imputabile, 
tinde să producă o ruptură faţă de punctul de 
vedere al publicului sau, cel putin, al fractiunilor 
acestuia, fracțiuni îngrijorate de consecinţele 
reale pe care luările de poziţie politice le pot avea 

lumii sociale. Ruptură care este în mod 
considerabil întărită și dublată, mai ales la 
starurile de televiziune, de distanța socială 
asociată privilegiului economic și social. Intr-ade- 
văr, se știe că, încă din anii '60, în Statele Unite și 
în majoritatea țărilor europene, vedetele 
mediatice adaugă la salariile extrem de mari - de 
ordinul a 100 000 dolari si mai mult în Europa, si 
de mai multe milioane de dolari la americani“ - 
onorariile adesea exorbitante asociate participării 
la talk, show-xin, unor turnee de conferinţe, 
colaborărilor regulate la ziare, „menajurilor", mai 
ales cu ocazia unor reuniri de grupe profesionale. 
Astfel, dispersia structurii distribuției puterii si a 
privilegiilor în câmpul jurnalistic nu face decât să 
crească, pe măsură ce, alături de micii între- 
prinzători capitaliști care trebuie să-și conserve și 
să-și mărească capitalul simbolic printr-o politică 
de prezență permanentă pe post (necesară pentru 
menţinerea cotei lor pe piața conferinţelor și a 
„menajurilor"), se dezvoltă un vast subproletariat 
condamnat de precarizare la o formă de 
autocenzură“. 

La aceste efecte se adaugă acelea ale 

46 - Cf. James Fallows, Breaking the News. How Media Undermine 

American Democracy, New York, Vintage Books, 1997. 


47 - Cf. Patrick Champagne, „Le journalisme entre precarite et 
concurrence", Uber, 29 decembrie 1996, pp. 6-7. 


concurentei din cadrul câmpului jurnalistic, 
efecte pe care le-am evocat deja, precum obsesia 
asa-numitului scoop si tendinta de a privilegia 
fără drept de apel informaţia cea mai recentă si 
cea mai dificil de acceptat, sau supralicitarea care 
încurajează competiția pentru interpretarea cea 
mai originală și cea mai paradoxală, adică, cel 
mai adesea, cea mai cinică, sau chiar jocurile 
prezicerii amnezice în legătură cu cursul 
afacerilor, adică pronosticurile și diagnosticele 
puţin costisitoare și, totodată, asigurate de cea 
mai totală impunitate, pentru că sunt protejate de 
uitarea pe care o creează 

discontinuitatea aproape perfectă a cronicii 
jurnalistice și rotația rapidă a conformismelor 
succesive. 

Toate aceste mecanisme concură la 
producerea unui efect global de depolitizare sau, 
mai exact, de deziluzionare a și în raport cu sfera 
politicii. Căutarea divertismentului tinde, nefiind 
necesară acțiunea explicită a voinţei, spre 
deturnarea atenţiei către un spectacol (sau un 
scandal) ori de câte ori viaţa politică aduce la 
lumină o problemă importantă, dar plictisitoare în 
aparenţă, sau, într-un mod mai subtil, spre 
transformarea a ceea ce numim „actualitatea" 
într-o rapsodie de evenimente distractive, situate 
adesea — așa cum s-a întâmplat în cazul exemplar 
al procesului O.J. Simpson - la jumătatea axei 
care leagă faptul divers de show, într-o 
succesiune, fără cap și fără coadă, de evenimente 
lipsite de importanţă, juxtapuse printr-un hazard 
al coincidentelor cronologice (un cutremur în 
Turcia și prezentarea unui plan de restricţii 
bugetare, o victorie sportivă și un proces de 
senzaţie), evenimente care sunt reduse la absurd 
prin reducerea lor la ceea ce se poate vedea într- 
o clipă, în prezent, și prin despărţirea de toate 
antecedentele sau consecinţele lor. 

Absența interesului pentru schimbările 
insesizabile, adică pentru toate procesele care, 
asemenea derivei continentelor, rămân 
nepercepute si imperceptibile pe moment, si nu-şi 
dezvăluie pe deplin efectele decât în timp, vine să 
dubleze efectele amneziei structurale care 
favorizează logica gândirii „de tip de pe o zi pe 
alta" si concurența care impune identificarea a 


ceea ce este important si nou (asa-numitul scoop 
și ,dezväluirile") pentru a-i face pe jurnaliști să 
tindă spre producerea unei reprezentări de tip 
instantaneu și în manieră discontinuă a lumii. în 
lipsă de timp, și mai ales de interes și de 
informaţie prealabilă (munca lor de documentare 
limitându-se cel mai adesea la lectura articolelor 
de presă consacrate aceluiași subiect), ei nu pot, 


de cele 

mai multe ori, să așeze evenimentele (de 
exemplu, un act de violenţă într-o școală) într-un 
sistem de relaţii în care acestea sunt inserate (ca 
starea structurii familiale, ea însăși legată de 
piața de muncă, care, la rândul ei, e legată de 
politica în materie de impozite etc.) și să 
contribuie astfel la smulgerea acestora din 
aparenta lor absurditate. Desigur că jurnaliștii 
sunt încurajați în aceasta de tendinţa oamenilor 
politici si, în special, a responsabililor 
guvernamentali, pe care îi încurajează și ei la 
rândul lor, de a pune accentul, cu „efectele 
mediatizării“, pe acţiunile pe termen scurt în 
detrimentul acelora care nu au efecte imediat vi- 
zibile. 

Această viziune dezistoricizată și 
dezistoricizantă, atomizată si atomizantă, își 
găsește realizarea paradigmatică în imaginea pe 
care o oferă despre lume actualitätile televizate, 
succesiune de întâmplări în aparenţă absurde 
care sfârșesc prin a se asemăna toate între ele, 
defilări neîntrerupte de popoare mizere, șiruri de 
evenimente care, apărute fără nici o explicaţie, 
vor dispărea fără nici o soluţie, azi Zairul, ieri 
Biafra și mâine Congo, și care, astfel despuiate de 


orice necesitate politică, nu pot decât să suscite, 
în cel mai bun caz, un vag interes umanitar. 
Aceste tragedii fără legătură, care se succed 
neinserate într-o perspectivă istorică, nu se 
disting realmente de  catastrofele naturale, 
tornade, incendii din păduri, inundaţii, care sunt 
si ele foarte prezente în „actualitate", pentru că 
sunt din punct de vedere jurnalistic tradiţionale, 
ca să nu spun rituale, și mai ales spectaculare, și 
a căror prezentare e putin costisitoare și ale căror 
victime sunt la fel de apte de a suscita 
solidaritatea sau revolta propriu-zis politice ca și 
deraierile trenurilor sau alte accidente. 

Astfel, constrângerile concurenţei se conjugă 
cu rutina profesională pentru a determina 
televiziunile să producă o imagine a lumii plină de 


violenţe și de crime, de războaie 

etnice și de uri rasiste, și să propună contemplării 
cotidiene un mediu înconjurător plin de 
amenințări, incomprehensibil și neliniștitor, de 
care trebuie, înainte de toate, să te ferești și să te 
aperi, o succesiune absurdă de dezastre din care 
nu se înţelege nimic și asupra cărora nu ai nici o 
putere. Astfel se insinuează puţin câte puţin o 
filozofie pesimistă a istoriei, care încurajează mai 
mult retragerea și resemnarea decât revolta și 
indignarea, care, departe de a mobiliza și de a 
politiza, nu poate să contribuie decât la mărirea 
temerilor xenofobe, tot așa cum iluzia că crima și 
violența sporesc fără încetare favorizează 
anxietätile si  fobiile viziunii securitate. 
Sentimentul că lumea se refuză înţelegerii 
muritorilor obișnuiți întărește impresia că, așa 
cum se întâmplă în sportul de mare performanţă, 


care suscità o ruptură asemănătoare între 
practicanți si spectatori, jocul politic este o 
afacere de profesioniști, pentru a încuraja, mai 
ales la cei mai putin politizati, o dezangajare 
fatalistă, evident favorabilă conservării ordinii 
stabilite. 

Intr-adevăr, trebuie să ai o credință oarbă în 
capacităţile de ,rezistentä” ale poporului 
(capacităţi care nu pot fi negate, dar care sunt 
limitate) pentru a presupune, cu o anume „critică 
culturală" numită ,postmodernä", că cinismul 
profesional al producătorilor de televiziune, din 
ce în ce mai aproape de agenţii publicitari în ceea 
ce privește condiţiile de muncă, obiectivele lor 
(căutarea audienței maximale, așadar a „micului 
plus" care permite o „mai bună vânzare") și 
modul lor de gândire, își va putea găsi limita sau 
antidotul în cinismul activ al spectatorilor (ilus- 
trat mai ales de Snapping?')-. să consideri ca 
universală, împreună cu anumiţi hermeneuti 
„postmodern!", aptitudinea de a intra în 
supralicitarea reflexivă a unei „lecturi" 4 

critice la cel de-al treilea sau al patrulea grad, a 
mesajelor „ironice și metatextuale“ pe care le 
produce cinismul manipulator al producătorilor 
de televiziune și de publicitate, înseamnă să cazi 
intr-adevăr într-una din cele mai perverse forme 
ale iluziei scolastice în forma sa populistă. 


Paris, iunie 1997 


48 - Fenomen constatat printre marii consumatori de televiziune și 
care constă în trecerea rapidă de pe un canal pe altul (N.tr.). 

întoarcere asupra 
televiziunii“ 


î. — în Sur la television spuneți că este necesară 
trezirea constiintei profesionistilor asupra 
structurii invizibile a presei. Credeti că pro- 
fesionistii si publicul trăiesc încă în această orbire 
fată de mecanismele mass-mediei într-o lume 
extrem de mediatizată? Sau există o complicitate 
între ei? 

P.B. — Nu cred că profesioniștii sunt orbi. Ei 
trăiesc, cred, într-o stare de dublă conștiință: o 
viziune practică ce îi face să profite la maxim, 
uneori din cinism, alteori tară să o știe, de 
posibilitățile pe care li le oferă instrumentul 
mediatic de care dispun (vorbesc despre cei mai 
puternici dintre ei); o viziune teoretică, 
moralizantă si plină de indulgență pentru ei înșiși, 
care Îi face să nege public adevărul a ceea ce fac, 
să-l mascheze și chiar să și-l mascheze. Două 
atestări: reacţiile la cärticica mea, pe care „marile 
condeie" au condamnat-o, în unanimitate si cu 
violenţă, zicând care mai de care că ea nu aducea 
nimic care să nu fie deja cunoscut (conform unei 
logici tipic freudiene pe care o putusem deja 
observa în legătură cu cărțile mele despre edu- 
catie); comentariile emfatice și ipocrite pe care le- 
au produs în legătură cu rolul jucat de jurnaliști 


49 Discuţie cu P.R. Pires, publicată în O Globo (Rio de Janeiro), 4 
octombrie 1997, după apariția versiunii braziliene a volumului Sur /a 
television. 


în moartea prinţesei Diana, în timp ce lăsau să fie 
exploatat, dincolo de limitele decentei, filonul 
jurnalistic pe care îl constituia acest non- 
eveniment Această dublă conștiință — foarte 
comună la cei puternici: se spunea deja că augurii 
romani nu puteau nici măcar să se privească fără 
să râdă - determină putinţa lor 

de a denunta ca fiind o denuntare scandaloasă 
sau, totodată, un pamflet veninos, descrierea 
obiectivă a practicii lor și de a-i enunta în mod 
explicit echivalentul, fie în cadrul unor schimburi 
private sau chiar în intenţia sociologului care 


conduce ancheta — în cartea mea dau câteva 
asemenea exemple, mai ales în legătură cu 
„menajurile" —, fie chiar în declaraţiile publice. 


Astfel, Thomas Ferenczi scrie în Le Monde din 7-8 
septembrie, răspunzând criticilor aduse de cititori 
felului în care a fost tratată de Le Monde afacerea 
Lady Diana, că, efectiv, „Le Monde s-a schimbat" 
și face din ce în ce mai mult loc la ceea ce el 
numește, cu pudicitate, „faptele de societate" — 
tot atâtea adevăruri a căror enuntare nu o 
suporta cu trei luni mai devreme. în momentul în 
care alunecarea, impusă de televiziune, orbește, 
aceasta este asumată, pe tonul moralizator con- 
venabil, ca o manieră de adaptare la modernitate 
si de „lărgire a curiozitätii fiecăruia"! [Fragment 
adăugat în ianuarie 1998: Iar ,mediatorul" special 
însărcinat să le răspundă cititorilor conștienți de 
ponderea din ce în ce mai mare a preocupărilor 
comerciale în alegerile redactionale, își va 
desfășura astfel în fiecare săptămână întreaga 
retorică pentru a încerca să convingă că poţi fi 
judecător și parte repetând, neobosit, aceleași 
argumente tautologice. Acelora care, în legătură 
cu interviul luat de un scriitor oarecare unui 
cântăreţ popular pe moarte“, îi reproșează 
ziarului Le Monde că se îndreaptă spre „o formă 
de demagogie", el nu știe să opună, în Le Monde 


50 - Este vorba despre interviul luat de Daniel Rondeau lui Johnny 
Holliday, cântăreț foarte popular (N. ed. fr.). 


din 18-19 ianuarie 1998, decât ,vointa de 
deschidere" a ziarului säu: ,aceste subiecte, dar 
și altele, primesc, spune el, o largă acoperire 
pentru că aduc o lumină utilă asupra lumii care 
ne înconjoară și pentru că interesează, chiar 


pentru acest motiv, p mare parte a citito- 

iilor noștri"; celor care, în săptămâna următoare, 
condamnă reportajul complezent al unui 
intelectual-jurnalist despre situația din Algeria, 
trădare a tuturor idealurilor critice ale tradiţiei 
intelectualului, el le răspunde, în Iz Monde din 
25-26 ianuarie 1998, că jurnalistul nu trebuie să 
aleagă între intelectuali. Textele pe care le 
produce astfel, săptămână după săptămână, 
apărătorul liniei jurnalului, ales desigur pentru 
extrema sa prudenţă, sunt cea mai mare impru- 
dentä a acestui ziar: inconştientul cel mai profund 
al jurnalismului se dezvăluie aici putin câte putin, 
pe măsura sfidărilor lansate de cititori, într-un fel 
de lungă ședință hebdomadară de analiză.] Dublă 
conștiință, așadar, la profesioniștii dominanti, în 
Nomenklatura marilor jurnaliști legaţi prin 
interese comune și prin complicitäti de tot felul". 
La jurnaliștii „de bază", cei care scriu reportaje la 
bucată, simpli ziariști plătiți după numărul de linii 
scrise, toți  necunoscutii condamnaţi la 
nesiguranţă care fac ceea ce este, în modul cel 
mai autentic, jurnalistic în jurnalism, luciditatea 
este evident mai mare și se exprimă adesea într-o 
manieră foarte directă. Printre altele, doar graţie 
mărturiilor lor, putem accede la o anumită 


51 - Despre aceste complicitäti, vezi S. Halimi, Les nouveaux diiens 
de garde, Paris, Liber-Raisons d'agir, 1997. 


cunoaștere a lumii televiziunii”?. 


|. -Analizatiformarea a ceea ce se numește 
„Câmp jurnalistic", dar punctul dumneavoastră de 
vedere este cel al „câmpului sociologic". Credeţi 
că există o incompatibilitate între cele două 
câmpuri? Sociologa arată „adevărurile “ iar mass- 
media „minciunile “? 


52 - S-ar putea vedea, de exemplu, excelentele analize prezentate în 
A. Accardo, G. Abou, G. Balbastre, D. Marine, Journalistes au 
quotidien. Outils pour une  sodoanalyse des pratiques 
journalistiques, Bordeaux, Le Mascaret, 1995. 

P.B. — Dumneavoastră introduceţi o dihotomie 
foarte caracteristică viziunii jurnalistice, care - 
iată una din proprietăţile sale cele mai tipice — 
este bucuros manibeistă. Se înţelege de la sine că 
se mai întâmplă ca jurnaliștii să spună adevărul, 
iar sociologii să mintă. Intr-un câmp, există, prin 
definiție, de toate! Dar, desigur, în proporții 
diferite si cu probabilitäti diferite... Acestea fiind 
spuse, prima îndatorire a sociologului constă în a 
pulveriza această manieră de a pune întrebări. Și, 
în mica mea carte, eu spun de mâi multe ori că 
sociologii le pot furniza jurnaliștilor lucizi și critici 
(există multi dintre aceștia, dar nu se află în mod 
necesar în posturile de comandă ale televiziunilor, 
radiourilor si ale jurnalelor) o serie de 
instrumente de cunoaștere și de înţelegere, 
eventual chiar și de acțiune, care le-ar permite să 
muncească cu o oarecare eficacitate la stăpânirea 
forțelor economice și sociale care îi apasă, mai 
ales dacă se aliază cu cercetători în care văd 
adesea doar niște inamici. La ora actuală, mă 
străduiesc (mai ales prin revista internațională 
*Liber) să creez asemenea conexiuni 
internaţionale între jurnaliști și cercetători și să 
dezvolt forțele de rezistență împotriva forţelor 
opresive care apasă asupra jurnalismului și pe 
care jurnalismul le face să apese asupra întregii 
producţii culturale și, prin aceasta, asupra întregii 
societăţi. 


I. - Televiziunea este identificată ca o forță de 
opresiune simbolică. Care este posibilitatea 
democratică a televiziunii si a mijloacelor de 


informare in masai 

P.B. — Decalajul este imens între imaginea pe 
care responsabilii mijloacelor de informare în 
masä o au si o oferà despre aceste mijloace, si 
adevărul despre acţiunea și influenţa lor. 
Mijloacele de informare în masă sunt, în 
ansamblu, un factor de depolitizare care actio- 
nează, evident, cu prioritate asupra celor mai 
depoliti- 

zate fracțiuni ale publicului, mai mult asupra 
femeilor decât asupra bărbaţilor, mai mult asupra 
celor mai putin instruiți decât asupra celor mai 
instruiți, mai mult asupra săracilor decât asupra 
bogatilor. Acest fapt poate să scandalizeze, dar 
este perfect cunoscut prin analiza statistică a 
probabilității de a formula un răspuns articulat la 
o întrebare politică sau de a se abtine (dezvolt pe 
larg consecinţele acestui fapt, mai ales în materie 
de politică, în ultima mea carte, Meditations 
pascaliennes). Televiziunea (mult mai mult decât 
ziarele) propune o viziune din ce în ce mai 
depolitizată, aseptizată, incoloră, a lumii și, din ce 
în ce mai mult, antrenează și ziarele în 
alunecarea ei spre demagogie și supunere la 
constrângerile comerciale. Afacerea Lady Diana 
este o ilustrare perfectă a tot ceea ce am spus în 
cartea mea, un fel de trecere la extreme. Avem de 
toate în același timp: faptul divers care creează 
diversiune; efectul teleton, adică apărarea 
benignă a cauzelor umanitare vagi si ecumenice 
si, mai ales, perfect apolitice. Ai sentimentul că, 
cu ocazia acestei afaceri care venea chiar după 
sărbătoarea papală a tineretului de la Paris si 


chiar dupä moartea Maicii Tereza, ultimele lacäte 
au cäzut. (Maica Tereza care nu era, dupä câte 
știu, o progresistă în problema avorturilor si a 
eliberării femeilor, convenea de minune acestei 
lumi guvernate de bancheri fără stări sufletești, 
care nu văd nici un inconvenient în faptul că pioși 
apărători ai umanităţii vin să panseze rănile, 
inevitabile din punctul lor de vedere, la a căror 
deschidere au contribuit.) în acest fel, Ja 
cincisprezece Zile după accident, Le Monde a 
putut să-și facă numărul pe baza evoluţiei 
anchetei în legătură cu acest accident, în timp ce, 
la jurnalul televizat, masacrele din Algeria și 
evoluția raporturilor Israel-Palestina se vedeau 
reduse la câteva minute în chip de încheiere. în 
treacăt fie spus, ziceati mai devreme: jurnaliștilor 
minciuna, sociologilor adevărul; în calitate de 
sociolog care cunoaște destul de 

bine Algeria, pot să vă mărturisesc admirația mea 
pentru ziarul francez La Croix, care tocmai a 
întocmit un dosar extrem de precis, riguros și 
curajos, despre responsabilii reali ai masacrelor 
din Algeria. întrebarea pe care mi-o pun - și până 
acum răspunsul este negativ — este de a ști dacă 
celelalte jurnale, și mai ales acelea care au o 
mare pretenţie de seriozitate, vor prelua aceste 
analize... 


Î. = Folosindu-mă de celebra dihotomie propusă 
de Umberto Eco în anii '60, se poate spune că 
sunteți un „apocaliptic“ împotriva „integrați lor"? 
P.B. - Se poate spune și așa. Există efectiv mulţi 
„integraţi". Iar forţa noii ordini dominante constă 
în faptul că a știut să-și găsească mijloacele 
specifice de „integrare" (în anumite cazuri, am 
putea spune de cumpărare, în alte cazuri, de 
seducere) a unei fracțiuni din ce în ce mai mari de 
intelectuali, și asta în lumea întreagă. Acești 
„integraţi" continuă adesea să considere că au 
rămas critici (sau, pur și simplu, de stânga), 
conform vechiului model. Si asta contribuie la 
conferirea unei foarte mari eficacitäti simbolice 
acţiunii lor în favoarea ralierii la ordinea stabilită. 


Î. - Care este opinia dumneavoastră despre rolul 
pe care l-au jucat mijloacele de informare în masă 
în afacerea Lady Di? 1 'ă confirmă ipoteca despre 
funcționarea acestora? 

P.B. — Este o ilustrare perfectă, aproape 
nesperată în sensul cel mai rău cu putinţă, a celor 
prevăzute de mine. Familiile princiare și regale 
din Monaco, Anglia și din alte ţări vor fi 
conservate ca un fel de rezervoare inepuizabile de 


subiecte pentru soap operas si telenovelas. în 
orice caz, este clar că marele happening pe care l- 
a prilejuit moartea prințesei Diana se înscrie 
perfect în seria de spectacole care fac deliciul 
micii burghezii din Anglia și de aiurea, mari 
comedii muzicale de tipul Evita sau Jesus Christ 

superstar, născute din mariajul melodramei cu 
efectele speciale de înaltă tehnologie, foiletoane 
televizate  înduioșătoare, filme sentimentale, 
romane de citit în tren, scoase în tiraje mati, 
muzică pop puţin cam facilă, emisiuni de 
divertisment zise familiale, pe scurt, toate aceste 
produse ale industriei culturale pe care o 
deversează cât e ziua de lungă televiziunile și 
posturile de radio conformiste și cinice și care 
reunesc moralismul lacrimogen al Bisericilor și 
conservatorismul estedc al divertismentului 
burghez. 


î. — Care este rolul posibil al intelectualilor în 
lumea mediadiată? P.B. - Nu este sigur că pot să 
joace marele rol pozitiv, cel al profetului inspirat, 
pe care au tendinţa să și-l atribuie uneori, în 
perioadele de euforie. Nu ar fi chiar așa de rău 
dacă ar ști măcar să se abţină să intre în 
complicitate și în colaborare cu forțele care 
ameninţă să distrugă înseși bazele existenţei și 
libertăţii lor, mai precis cu forţele pieţei. A fost 
nevoie de mai multe secole, așa cum am 
demonstrat în cartea mea, Ces Regies de l'art, 
pentru ca juriștii, artiștii, scriitorii, savanții să-și 
cucerească autonomia în raport cu puterile, 
politică, religioasă, economică, și să poată să-și 
impună propriile lor norme, valorile lor specifice, 
de adevăr mai ales, în propriul lor univers, în 
microcosmosul lor și, uneori, cu un succes 
variabil, în lumea socială (cu Zola în timpul 
afacerii Dreyfus, Sartre și cei 121 în timpul 
războiului din Algeria etc.). Aceste cuceriri ale 
libertăţii sunt pretutindeni amenințate, și nu 
numai de colonei, de dictatori și de grupările 


mafiote; amenintate de forte mai insidioase, cele 
ale pieţei, dar transfigurate, reincarnate în 
imaginile capabile să-i seducă pe unii sau pe alţii: 
pentru unii, va fi imaginea economistului înarmat 
cu formalismul matematic, care descrie evoluţia 
economiei „mondializate“ ca pe un destin; pentru 
alţii, imaginea starului internaţional de muzică 
rock, pop sau rap, care duce un stil de viaţă șic 

si facil totodată (pentru prima oară în istorie, 
seductiile snobismului s-au legat de practici și de 
produse tipice consumului de masă precum yww- 
şii, tee-shirt-vA si coca-cola); pentru încă o parte 
dintre ei, un „radicalism de campus", botezat 
postmodern, și capabil să-i seducă prin celebrarea 
fals revoluţionară a amestecului culturilor etc. 
Dacă există un domeniu în care faimoasa 
,mondializare", pe care o folosesc toţi 
intelectualii ,integrati", este o realitate, acesta 
este chiar cel al producţiei culturale de masă, 
televiziunea (mă gândesc mai ales la acele 
telenorelas în care s-a specializat America Latină 
si care difuzează o viziune ,ladyescä" a lumii), 
cinematograful și presa pentru marele public sau 
chiar, ceea ce este cu mult mai grav, „gândirea 
socială" pentru cotidiene și hebdomadare, cu 
temele sau cuvintele de circulaţie planetară cum 
sunt „sfârșitul istoriei", „post- modernismul" sau... 
„globalizarea". Artiştii, scriitorii și cercetătorii 
(mai ales sociologii) sunt în măsură și au datoria 
să combată efectele cele mai funeste pentru 
cultură și democraţie ale acestei ,mondiab%ari a 
răului celui mai rău cu putinţă. 


Paris, septembrie 1997 

Acești „responsabili care 
ne 
declară iresponsabili” 


Ne-am săturat de tergiversările și amânările 
tuturor acestor „responsabili'! aleși de noi care ne 
declară „iresponsabili" atunci când le aducem - 
aminte de promisiunile pe care ni le-au făcut. Ne- 
am săturat de rasismul de stat pe care îl 
autorizează. Chiar azi, unul dintre prietenii mei, 
francez de origine algeriană, îmi povestea ce a 
pätit fata lui, venită să se înscrie la facultate, și 
căreia o functionarä a Universităţii i-a cerut, în 
modul cel mai natural cu putinţă, să-și prezinte 
actele, pașaportul, doar auzindu-i numele cu 
rezonanţă arabă. Ca să terminăm odată cu toate 
aceste vexatiuni și umiliri, de neconceput acum 
câţiva ani, trebuie să marcăm o ruptură clară faţă 
de o legislapc ipocrită, care nu este decât o 
imensă concesie făcută xenofobiei Frontului 
Naţional. Să abrogăm legile Pasqua și, evident, 
Debre, dar mai ales să terminăm odată cu toate 
argumentele ipocrite ale tuturor politicienilor 
care, într-un moment în care se revine asupra 
compromisurilor birocraţiei franceze în 
exterminarea evreilor, le acordă practic licenţă 
tuturor celor care, în birocratie, sunt în măsură 


53 Text publicat în Lcs /nrockuptjbles, 8 octombrie 1997, în legătură 
cu proiectele de lege Guigou și Chevenement asupra nationalitätii 
franceze și asupra intrării și sejurului străinilor în Franța. 


să-și exprime pulsiunile cele mai stupid xenofobe, 
precum acea functionarà de universitate pe care 
am amintit-o mai devreme. Nu servește la nimic 
să te angajezi în îndelungate discuţii juridice 
asupra meritelor comparate ale legii cutare sau 
cutare. Pur și simplu trebuie abolită o lege care, 
prin 

însăși existența sa, legitimeazä practicile 
discriminatorii ale functionarilor, mici sau mari, 
contribuind la suspectarea globală a străinilor — 
și nu contează, evident, cine sunt acești străini. 
Ce mai este un cetățean care trebuie, clipă de 
clipă, să-și dovedească cetățenia? (Mulţi părinţi 
francezi de origine algeriană se întreabă ce 
prenume să le dea copiilor lor, ca să-i scutească 
mai târziu de tracasări. lar functionara care o 
härtuia pe fiica prietenului meu se mira că o 
cheamă Melanie...) 

Spun despre o lege că este rasistă atunci când 
aceasta autorizează un funcţionar oarecare să 
pună sub semnul întrebării cetățenia unui 
cetățean doar la simpla vedere a chipului sau a 
numelui său de familie, cum se întâmplă, în 
prezent, de o mie de ori pe zi. Este regretabil că 
nu există, în guvernul extrem de amabil care ne-a 
fost oferit de domnul Jospin, un singur purtător al 
unui stigmat oarecare dintre cele desemnate 
arbitrariului ireproșabil al funcţionarilor Statului 
francez, pentru a-i reaminti domnului Chevene- 
ment distincţia dintre drept și moravuri, și că 
există dispoziţii legale care autorizează cele mai 
nocive moravuri. Ofer toate acestea spre reflecţie 
tuturor acelora care, täcuti sau indiferenți astăzi, 
vor ajunge, în treizeci de ani, să-și exprime 
„pocăinţa"St, într-o vreme când tinerii francezi de 
origine algeriană se vor numi Kelkal*?. 


54 - Episcopii francezi și-au exprimat colectiv „pocăința” în legătură 
cu atitudinea episcopatului în timpul ocupației germane (N. ed. fr.). 
55 - Kelkal este numele tânărului algerian, membru al unei rețele 
teroriste, care a fost ucis de poliție (N. ed. fr.). 


Paris, octombrie 1997 

Precaritatea este astăzi 
pretutindeni* 


Munca de reflexie colectivă care s-a depus aici 
timp de două zile este cu totul originală pentru că 
a asociat oameni care nu au deloc ocazia să se 
întâlnească și să se confrunte, responsabili 
administrativi și politici, sindicaliști, cercetători în 
economie și sociologie, muncitori, adesea precari, 
și șomeri. Aș vrea să reamintesc unele dintre 
problemele care au fost discutate. Prima, care 
este exclusă, în mod tacit, din reuniunile savante: 
ce reiese, în definitiv, din toate aceste dezbateri 
sau, mai brutal spus, la ce servesc toate aceste 
discuţii intelectuale? în mod paradoxal, cercetă- 
torii sunt cei mai nelinistiti de această întrebare 
sau cei pe care această întrebare îi neliniștește 
cel mai mult (mă gândesc mai ales la economiștii 
prezenţi aici, așadar puţin reprezentativi pentru o 
profesie în care sunt foarte rari aceia nelinistiti de 
realitatea socială sau pur și simplu de realitate) și 
care văd cum această întrebare li se pune în mod 
direct (și, desigur, este foarte bine că se întâmplă 
așa). Brutală și naivă totodată, ea le reamintește 
cercetătorilor responsabilitätile lor care pot fi 
foarte mari, cel puţin atunci când, prin liniștea 


56 Intervenţie rostită în cursul întâlnirilor europene împotriva 
nesigurantei (Rencontres europeenes contre la precarite), Grenoble, 
12-13 decembrie 1997. 


sau complicitatea lor activă, aceștia contribuie la 
menţinerea ordinii simbolice care este condiția 


funcţionării ordinii economice. 

S-a văzut clar că precaritatea este astăzi 
pretutindeni, în sectorul privat, dar și în sectorul 
public, care a multiplicat poziţiile temporare și 
interimare, în întreprinderile industriale, dar și în 
instituţiile de producţie și difuzare culturală, 
educaţie, jurnalism, mijloace de informare în 
masă etc., domenii în care produce mereu o serie 
de efecte aproape identice și care devin deosebit 
de vizibile în cazul extrem al şomerilor: 
destructurarea existenţei, privată, printre altele, 
de structurile sale temporale, și degradarea totală 
a raportului cu lumea, cu timpul, cu spaţiul, cea 
de-a doua decurgând din prima. Precaritatea îi 
afectează profund pe cel sau pe cea care o 
suportă: prin transformarea viitorului pur și 
simplu într-un viitor nesigur, ea interzice orice 
anticipare raţională și, mai ales, acest minim de 
credinţă și de speranţă în viitor, pe care trebuie 
să o ai ca să te revolti, mai ales într-un mod 
colectiv, împotriva prezentului, chiar și a celui 
mai intolerabil. 

Acestor efecte pe care le are precaritatea 
asupra acelora pe care îi afectează în mod direct 
li se adaugă efectele asupra tuturor celorlalţi, pe 
care, în aparenţă, îi cruță. Nu poate fi niciodată 
uitată; este prezentă, în orice clipă, în toate 
minţile (fac excepţie, fără îndoială, cele ale econo- 
miștilor liberali, poate pentru că, așa cum 
remarca unul dintre adversarii lor teoretici, ei 
beneficiază de acest tip de protectionism pe care 


îl reprezintă feuda, poziţie de titular care îi 
smulge din braţele nesiguranţei...). Ea bântuie 
constiintele si inconștienturile. Existenţa unei 
importante arme de rezervă, care, din păcate, nu 
mai poate fi găsită, din cauza supraproductiei de 
diplome, la cele mai joase niveluri ale 
competenţei și calificării tehnice, contribuie la 
crearea, în sufletul fiecărui muncitor, a 
sentimentului că nimic nu este de neînlocuit și că 
munca sa, slujba sa sunt, într-un anumit fel, un 
privilegiu, și anume unul fragil și 

ameninţat (acesta este, de altfel, primul lucru pe 
care i-l reamintesc, la prima greşeală 
involuntară, cei care l-au angajat și, la prima 
grevă, jurnaliștii și comentatorii de tot soiul). 
Nesiguranta obiectivă creează o nesiguranță 
subiectivă generalizată care afectează, astăzi, în 
inima unei economii supradezvoltate, ansamblul 
muncitorilor și chiar și pe aceia care nu sunt sau 
nu sunt încă în mod direct lezati. Acest tip de 
„mentalitate  colectivä!! (folosesc această 
expresie, deși nu-mi place în mod deosebit, ca să 
mă fac înţeles), comună întregii epoci, se află la 
originea demoralizării și demobilizării pe care le 
putem observa (așa cum am făcut eu în anii '60, 
în Algeria) în ţările subdezvoltate, lovite de 
impozitele pe nonmuncă sau submuncă foarte 
ridicate, și bântuite în permanenţă de spectrul 
șomajului. 

Din cauza faptului că sunt loviți în capacitatea 
lor de a se proiecta în viitor - care este condiţia 
tuturor conduitelor numite raționale, începând cu 
calculul economic sau, într-o altă ordine, total 
diferită, cu organizarea politică —, șomerii și 
muncitorii precari nu pot fi mobilizați. în mod 
paradoxal, așa cum am demonstrat în Travail et 
travailleurs en Algerie”, cea mai veche carte a 
mea și, poate, cea mai actuală, pentru conceperea 
unui proiect revoluţionar, adică a unei ambiţii 
raționale de transformare a prezentului prin 
referire la un viitor proiectat, este necesară 
existența unei minime puteri asupra prezentului. 
Spre deosebire de sub- proletariat, proletariatul 
are acest minim de asigurări prezente, de 


securitate, care este necesar pentru conceperea 
ambitiei de a schimba prezentul în functie de 
viitorul scontat. Dar, în treacăt fie spus, 
proletariatul tot mai are ceva de apărat, ceva de 
pierdut: propria 


48 - P. Bourdieu, Travail et travailleurs en Algerie, Paris-Haga, 
Mouton, 1963 (în colaborare cu A. Darbel, J.-P. Rivet, C. Seibel); 
Algerie 60. Structures economiques et structures temp o re Iles, 
Paris, Ed. de Minuit, 1977. 

slujbă, așa epuizantă și prost plătită cum este, iar 
unele dintre comportamentele sale, descrise 
uneori ca fiind prea prudente sau chiar 
conservatoare, își află cauza în frica de a nu 
cădea și mai jos, de a cobori din nou în 
subproletari- at. 

Atunci când șomajul, cum se întâmplă azi în 
câteva ţări europene, ajunge la taxe foarte 
ridicate și când precaritatea afectează o parte 
foarte importantă a populaţiei, pe muncitori, 
slujbașii din comerţ și industrie, dar și pe jur- 
naliști, cadre didactice, studenţi, munca devine o 
raritate, dezirabilă cu orice preţ, care îi lasă pe 
muncitori la mila celor care îi angajează, iar 
aceștia din urmă, așa cum putem vedea zi de zi, 
uzează și abuzează de puterea care le este astfel 
dată. Concurența pentru muncă este dublată de o 
concurenţă în cadrul muncii, ea însăși o formă de 
concurență pentru muncă, care trebuie păstrată, 
cu orice preţ, împotriva șantajului legat de 
concediere. Această concurenţă, uneori la fel de 
sălbatică precum aceea care există între 
întreprinderi, este la originea unei veritabile lupte 
a tuturor împotriva tuturor, distrugând toate 
valorile de umanitate și de solidaritate și, uneori, 
la originea unei violențe non-verbale. Cei care 
deplâng cinismul care îi caracterizează, după 
părerea lor, pe bărbaţii și femeile timpurilor 
noastre, nu ar trebui să uite să raporteze acest 
cinism la condiţiile economice și sociale care îl 
favorizează sau chiar îl cer și îl recompensează. 

Astfel, precaritatea acţionează în mod direct 
asupra acelora pe care îi atinge (și pe care îi face 


incapabili de mobilizare) și în mod indirect asupra 
tuturor celorlalţi, prin teama pe care o suscită și 
pe care, metodic, o exploatează strategiile de 
precari are, ca si introducerea faimoasei „fle- 
xibilitäti" — despre care se va înțelege că se 
inspiră tot atât de mult din realităţi politice, cât si 


economice. începem ast- 

fel să bănuim că precaritatea este nu produsul 
unei fatalitäti economice, identificată cu faimoasa 
„mondializare", ci al unei voințe politice. 
întreprinderea  „flexibilă" exploatează, dintr-un 
anumit punct de vedere, în mod deliberat o situ- 
atie de nesiguranţă la a cărei întărire contribuie: 
ea încearcă să scadă preţurile, dar și să facă 
posibilă această scădere punându-l pe muncitor 
în pericolul permanent de a-și pierde serviciul. 
întregul univers al producţiei materiale și 
culturale, publice și private, este astfel antrenat 
într-un vast proces de precarizare, însoţit de 
exemplu, de deteritori- ali area întreprinderii: 
legată până acum de un Stat-natiune sau de un 
loc (Detroit sau Torino pentru automobile), 
aceasta tinde din ce în ce mai mult să se 
disocieze, prin ceea ce se numește 
„întreprinderea-rețea" care se realizează la scara 
unui continent sau a întregii planete, conectând 
segmente de producţie, cunoștințe tehnologice, 
rețele de comunicaţie, trasee de formare 
dispersate în locuri foarte îndepărtate. 

Prin facilitarea sau organizarea mobilizării 
capitalului și prin „delocalizarea" spre ţările cu 
salariile cele mai mici, unde costul muncii este 
mai scăzut, a fost favorizată extinderea 


concurenţei printre muncitori la scara întregii 
lumi, întreprinderea naţională (chiar 
naţionalizată), al cărei teritoriu de concurenţă era 
legat, cu mai multă sau mai puţină stricteţe, de 
teritoriul naţional, și care mergea să cucerească 
piețe în străinătate, a fost înlocuită de 
întreprinderea multinațională care își pune 
muncitorii în concurenţă nu doar cu compatrioţii 
lor sau, cum ar vrea să ne facă să credem 
demagogii, cu străinii implantati pe teritoriul 
naţional — care, evident, sunt de fapt primele 
victime ale precarizării -, ci cu muncitorii de la 
celălalt capăt al lumii, care sunt constrânși să 
accepte salarii de mizerie. 


CONTRAOFENSIVE 101 


Precaritatea se înscrie într-o modalitate de 
dominare de un tip nou, fondată pe instituirea 
unei stări generalizate si permanente de 
nesiguranță care vizează să-i constrângă pe 
muncitori la supunere, la acceptarea exploatării. 
Pentru a caracteriza această lume de dominație 
care, deși prin efectele sale seamănă foarte mult 
cu capitalismul sălbatic al începuturilor, este pur 
și simplu fără precedent, cineva a propus aici 
conceptul, pertinent și totodată foarte expresiv, 
de JlexploatardT. Acest cuvânt evocă chiar 
această gestiune raţională a insecuritätii, care, 
prin instaurarea — mai ales prin intermediul 
manipulării concertate a spaţiului de producţie — 
concurenţei dintre muncitorii din ţările cu achi- 
zitiile sociale cele mai importante, cu cele mai 
bine organizate rezistenţe sindicale — tot atâtea 
trăsături legate de un teritoriu și o istorie 
nationale —, și muncitorii din ţările mai putin 
avansate din punct de vedere social, sfărâmă 
rezistentele și obţine ascultarea și supunerea, 
prin mecanisme în aparență naturale, care se 
justifică astfel pe ele însele. Aceste dispozitive 
supuse pe care le produce precaritatea sunt 
condiţia unei exploatări din ce în ce mai „reușite“, 
întemeiate pe diviziunea dintre cei care, din ce în 
ce mai numeroși, nu muncesc și cei care, din ce în 
ce mai puţin numeroși, muncesc, dar muncesc din 
ce în ce mai mult. Mi se pare, așadar, că ceea ce 
este prezentat ca un regim economic regizat de 
legile inflexibile ale unui tip de natură socială este 
în realitate un regim politic care nu poate fi 


instaurat decât cu complicitatea activă sau pasivă 
a puterilor propriu-zis politice. 


49 - In limba franceză flexploitation, cuvânt format prin 
compunerea a doi termeni: flexibilisation  (flexibilizare) şi 
exploitation (exploatare), acestea fiind cele două caracteristici - în 
opinia autorului - ale noii lumi moderne (N. tr.). 

împotriva acestui regim politic, lupta politică 
este posibilă. La început, ea își poate oferi ca 
scop, asemenea acţiunii caritabile sau caritabilo- 
militante, să încurajeze victimele exploatării, pe 
toţi acei precari actuali și potenţiali, să lucreze în 
comun împotriva efectelor distructive ale 
precaritätii (ajutându-i să trăiască, să „susţină" si 
să se susțină, să-și salveze demnitatea, să reziste 
la destructurare, la degradarea propriei imagini, 
la alienare), și mai ales să se mobilizeze, la scară 
internațională, adică chiar la nivelul la care se 
exercită efectele politicii de precarizare, pentru 
combaterea acestei politici și pentru 
neutralizarea concurenţei pe care aceasta vizează 
să o instaureze printre muncitorii din diferite ţări. 
Dar ea poate de asemenea să încerce să'-i smulgă 
pe muncitori din logica luptelor trecute care, 
întemeiate pe revendicarea muncii sau a unei mai 
bune remunerări a acesteia, îi închid în muncă și 
în exploatarea (sau flexploatareâ) pe care aceasta 
o autorizează. Și toate acestea s-ar putea realiza 
printr-o redistribuire a muncii (printr-o mare 
reducere a duratei hebdomadare a muncii la 
scară europeană), redistribuire inseparabilă de o 
redefinire a distribuirii între timpul de producţie 
și timpul de reproducție, timpul pentru odihnă si 
timpul liber. 

Revoluţie care ar trebui să înceapă prin 
abandonarea viziunii înguste, ponderatoare si 
individualiste, care reduce agenţii la niște 
calculatoare ocupate cu rezolvarea unor 
probleme, mai precis ale unor probleme strict 
economice, în sensul cel mai îngust al termenului. 


Pentru ca sistemul economic să funcţioneze, 
trebuie ca muncitorii să includă în cadrul acestuia 
propriile lor condiții de producţie si de 
reproducție, dar și condițiile funcționării 
sistemului economic însuşi, începând cu 
încrederea lor în întreprindere, în muncă, în 
necesitatea muncii etc. Atâtea lucruri pe care 
economiștii ortodocși le elimină a priori din 
contabilitatea 

lor abstractă și mutilată, lăsând, în mod tacit, 
responsabilitatea producţiei si a reproductiei 
tuturor condiţiilor economice și sociale ascunse 
ale funcționării economiei cunoscute de ei, pe 
seama indivizilor sau, paradoxal, pe seama 
Statului, a cărui distrugere, de altfel, o predică. 


Grenoble, decembrie 1997 

Mișcarea şomerilor, 
un miracol social”? 


Această mișcare a șomerilor este un eveniment 
unic, extraordinar. Contrar celor afirmate și 
răsafirmate de-a lungul jurnalelor scrise și 
vorbite, această excepție franceză este un lucru 
cu care ne putem mândri. Intr-adevăr, toate 
lucrările științifice au demonstrat că șomajul îi 
distruge pe cei pe care îi lovește, că le nimicește 
mijloacele de apărare și dispozitivele subversive. 
Dacă acest tip de fatalitate a putut fi dejucată, 
faptul s-a datorat muncii neobosite a unor indivizi 
și a unor asociaţii care au încurajat, susţinut, 
organizat mișcarea. Si nu mă pot împiedica să 
consider extraordinar faptul că unii dintre 
responsabilii politici de stânga și unii sindicaliști 
denunţă manipularea (regăsind discursul patronal 
al începuturilor împotriva sindicatelor care se 
nășteau) acolo unde ar fi trebuit să recunoască 
virtuțile muncii militante fără de care, cum bine 
se știe, n-ar fi existat niciodată ceva asemănător 
unei mișcări sociale. In ceea ce mă privește, ţin 
să-mi exprim admiraţia și multumirea - cu atât 
mai depline cu cât acţiunea lor mi s-a părut 
adesea ca fiind desperată — pentru toţi aceia care 
, în sindicatele și în asociaţiile strânse în jurul 
Stărilor generale pentru mișcarea socială, au 
făcut posibilă existența unui miracol social ale 


57 Intervenţie rostită în ziua de 17 ianuarie 1998, în timpul ocupării 
Școlii Normale Superioare de către șomeri. 


cärui virtuti si binefaceri nu le vom descoperi asa 
de repede. 

Prima cucerire a acestei mișcări este mișcarea 
însăși, chiar existenţa ei: ea îi smulge pe șomeri 
și, împreună cu ei, 

pe toti muncitorii precari, al cäror numär creste 
de la o zi la alta, din invizibilitate, izolare si din 
tăcere, pe scurt din nonexistenţă. leșind din nou 
la lumină, șomerii îi readuc la existenţă și la o 
anumită mândrie pe toţi bărbaţii și pe toate 
femeile pe care, ca și pe ei, lipsa unui loc de 
muncă îi aruncă de obicei în uitare și rușine. Dar 
ei reamintesc mai ales că unul dintre 
fundamentele ordinii economice și sociale este 
șomajul de masă și amenințarea pe care acesta o 
exercită asupra tuturor acelora care mai au încă 
unde munci. Departe de a se închide într-o 
mișcare egoistă, ei afirmă că, deși există, fără 
îndoială, șomeri și șomeri, diferenţele dintre R | 
fI5S-iști, șomerii aflaţi la sfârșitul perioadei de 
ajutor social sau cei cu o alocaţie specifică de 
solidaritate“ nu sunt în mod radical diferite de 
cele care îi separă pe șomeri de toţi muncitorii 
precari. Realitate fundamentală pe care riscăm să 
o uităm și să o facem uitată, punând accentul în 
exclusivitate pe revendicările „categoriale" (dacă 
putem spune așa!) ale șomerilor, capabile să îi 
separe de muncitori și, mai ales, de cei mai 
precari dintre ei, aceia care se pot simţi uitaţi. 
Mai mult, șomajul și șomerul sunt o obsesie a 
muncii și a muncitorului. Temporari, suspendati, 
suplinitori, inter- mitenti, deținătorii unor 
contracte cu durată determinată, interimari ai 


58 - R.MI (Revenu Minim d'insertion); RMl-iștii sunt acele persoane 
defavorizate (săraci, marginalizati social etc) care au beneficiat de 
acest ajutor (creat în timpul guvernării Mitterand). Deși, initial, 
numărul lor se ridica la aproximativ o jumătate de milion, doar o 
parte dintre ei au fost integrați (integrarea fiind un concept similar 
celui de ,,insertiune“) din cauza unor seturi de condiții pentru 
acordare (N. tr.). 
595 I - Tip de ajutor de șomaj, acordat somerilor pe termen lung (N. tr.) 


industriei, ai comertului, ai educatiei, ai teatrului 
sau ai cinematografului, chiar dacă diferenţe 
imense pot să îi separe de șomeri și chiar și între 
ei înșiși, trăiesc cu frica șomajului și, adesea, sub 
ameninţarea santajului exercitat asupra lor 
datorită acestuia. Precaritatea face 

posibile noi strategii de dominare si exploatare, 
întemeiate pe santajul concedierii care se exercită 
în zilele noastre la toate nivelurile ierarhice, în 
întreprinderile private și chiar publice, și care 
face ca asupra ansamblului lumii muncii și mai 
ales în întreprinderile de producţie culturală să 
apese o cenzură strivitoare, care interzice 
mobilizarea și revendicarea. Degradarea 
generalizată a condiţiilor de muncă a devenit 
posibilă prin sau a fost chiar favorizată de șomaj 
și atâţia francezi se simt sau se declară solidari cu 
o luptă cum este cea a șomerilor tocmai pentru că 
ei cunosc, în mod confuz, acest lucru. lată de ce 
putem spune, fără să ne jucăm cu cuvintele, că 
mobilizarea celor a căror existenţă constituie, 
fără îndoială, factorul principal al demobilizării 
este cea mai extraordinară încurajare adresată 
mobilizării, rupturii cu fatalismul politic. 

Mișcarea somerilor francezi constituie, de 
asemenea, si un apel către toţi șomerii și 
muncitorii precari din întreaga Europă: o nouă 
idee subversivă a apărut și ea poate deveni un 
instrument de luptă de care se poate folosi orice 
mișcare națională. Somerii le reamintesc 
muncitorilor că se află de aceeași parte a 
baricadei; că șomerii a căror existență apasă atât 
de mult asupra lor și a condiţiilor lor de muncă 
sunt rezultatul unei politici; că o mobilizare 
capabilă să depășească frontierele — care îi 
separă, în cadrul fiecărei ţări, pe cei care 
muncesc de cei care nu muncesc și, pe de altă 
parte, acelea care separă ansamblul celor care 
muncesc și al celor care nu muncesc din aceeași 
țară de cei care muncesc și cei care nu muncesc 
din alte ţări — ar putea să contracareze politica 


ce face astfel încât cei care nu muncesc să poată 
să-i condamne la tăcere și la resemnare pe aceia 
care au „privilegiur! incert de a avea un loc de 
muncă mai mult sau mai puţin precar. 


Paris, ianuarie 1998 

Intelectualul negativ* 


Toti aceia care au fost aici, zi de zi, de-a lungul 
anilor, pentru a-i primi pe refugiatii algerieni, 
pentru a-i asculta, pentru a-i ajuta sä-si redacteze 
așa-numitele curriculum vitae si să reușească în 
demersurile lor la ministere, pentru a-i însoţi prin 
tribunale, a le scrie scrisorile către instanţele 
administrative, pentru a merge în delegaţie pe 
lângă autorităţile responsabile, pentru a solicita 
vize, autorizaţii, permise de ședere, care s-au 
mobilizat, încă din iunie 1993, de la primele 
asasinate, nu numai pentru a aduce ajutoare și 
protecţie pe cât era posibil, ci și pentru a încerca 
să se informeze și să informeze, să înţeleagă și să- 
i facă și pe alţii să înţeleagă o realitate complexă, 
și care s-au luptat, fără încetare, prin intervenţii 
publice, prin conferințe de presă, articole în 
jurnale, pentru a smulge criza algeriană din vi- 
ziunile unilaterale, toţi acești intelectuali, din 
toate ţările, care s-au unit pentru a combate 
indiferența sau xenofobia, pentru a chema la 
respectul față de complexitatea lumii descâlcind 
confuziile, întreţinute deliberat de anumite per- 
soane, au descoperit brusc că toate eforturile lor 
ar putea fi distruse, nimicite în doi timpi și trei 
mișcări. 

Două articole scrise în timpul unei călătorii 
sub escortă, programată, balizată, supravegheată 


60 61 


60* Acest text, scris în ianuarie 1998, a rămas inedit. 
61 - Este vorba despre două articole ale lui Bernard-Henry Levy, 
apărute în Le Monde (N. ed. fr.). 


de autorităţile sau armata algeriană și care vor fi 
publicate în cel mai mare cotidian francez, deși 
sunt burdușite de platitudini și de erori și în 
întregime orientate spre o concluzie simplistă, 
numai bună să dea satisfacţie  înduioșării 
superficiale și urii 

rasiste, mascate în indignare umanistă. Un miting 
una- nimist care regrupează toată scursura 
intelighentiei medi- atice si a oamenilor politici, 
începând cu cel liberal integrist până la 
ecologistul oportunist, și trecând prin la 
passionaria „eradicatorilor“. O emisiune 
televizată, perfect unilaterală sub aparențele de 
neutralitate. Iar zarurile sunt aruncate. Un alt joc 
poate să înceapă. Intelectualul negativ şi-a 
îndeplinit misiunea: cine oare va mai dori să se 
declare solidar cu strangulatorii, violatorii si 
asasinii - mai ales atunci când este vorba despre 
oameni care sunt denumiți, fără nici un alt 
argument istoric, „nebunii Islamului", acoperiţi 
sub numele rușinos de islamism, concentrat al 
tuturor fanatismelor orientale, numai bun ca să 
ofere dispretului rasist alibiul indiscutabil al 
legitimitätii etice și laice? 

Nu este nevoie să fii cine știe ce mare 
intelectual ca să pui problema în termeni atât de 
caricaturali. Și totuși, doar atâta i-a ajuns celui 
care este responsabil de această operaţiune a 
unei josnice politii simbolice - antiteză absolută a 
tot ceea ce definește intelectualul, libertatea faţă 
de puteri, critica ideilor primite, demolarea 
alternativelor simpliste, restituirea complexităţii 
problemelor - spre a fi consacrat de către 
jurnaliști drept un intelectual de marcă. 

Și totuși, cunosc tot soiul de oameni care, deși 
știu foarte bine toate acestea, din cauză că s-au 
lovit de o mie de ori de asemenea forțe, vor 
reîncepe, fiecare în mediul său și cu mijloacele 
sale, să întreprindă o serie de acţiuni — aflate 


mereu sub amenințarea unei distrugeri printr-o 
dare de seamă distrată, lejeră sau răuvoitoare sau 
a unei recuperări, în caz de reușită, făcute de 
oportuniștii și convertitii celui de-al 
doisprezecelea ceas —, care se vor încäpätâna să 
scrie o serie de drepturi la replică, refutări sau 
dezmintiri menite să fie acoperite de valul 
neîntrerupt al pălăvrăgelii media- 

dce, convinși fiind că, așa cum a demonstrat-o 
mișcarea somerilor, rezultat al unei munci 
obscure și atât de desperate încât uneori apărea 
ca un fel de artă pentru artă a politicii, se poate 
ca, în decursul timpului, să faci să înainteze un 
pic, și fără întoarcere, stânca lui Sisif. 

Pentru că, în acest timp, ,responsabili" 
politici, abili în neutralizarea mișcărilor sociale 
care au contribuit la aducerea lor la putere, 
continuă să lase milioane de „nelegi- timabili" în 
așteptare sau să-i expulzeze fără menajamente 
înapoi, în ţara de unde au fugit si care poate fi 
Algeria. 


Paris, ianuarie 1998 

Neoliberalismul, o utopie (în 
curs de realizare) a unei 
exploatări fără limite 


Este într-adevăr lumea economică, așa cum o vrea 
discursul dominant, o ordine pură și perfectă, 
care-și derulează implacabil logica consecinţelor 
sale economice  previzibile si care, cu 
promptitudine, reprimă toate lipsurile printr-o 
serie de mecanisme pe care le aplică fie în mod 
automat, fie, în cazuri excepționale, prin 
intermediul brațului său înarmat, FMl-ul sau 
OCDE-ul, și prin politicile drastice pe care le 
impun aceste organisme, scăderea costului mâinii 
de lucru, reducerea cheltuielilor publice și 
flexibilizarea muncii? Si dacă neoliberalismul, 
convertit astfel în program politic, n-ar fi, în 
realitate, decât punerea în practică a unei utopii, 
dar o utopie care, cu ajutorul teoriei economice 
din care se reclamă, ajunge să se considere a fi 
descrierea științifică a realului? 

Această teorie tutelară este o pură ficţiune 
matematică, întemeiată, încă de la început, pe o 
formidabilă abstractizare (care nu se reduce, cum 
vor să creadă economiștii apărători ai dreptului la 
abstractizare - element constitutiv inevitabil, într- 
adevăr, al oricărui proiect științific — la con- 
struirea unui obiect ca o cuprindere deliberat 
selectivă a realului): aceea care, în numele unei 
concepţii pe cât de înguste, pe atât de stricte a 


rationalitätii identificate cu raționalitatea 
individuală, constă în punerea între paranteze a 
condiţiilor economice și sociale ale dispoziţiilor 
raționale (și mai ales a aptitudinii de calcul 
aplicate faptelor eco- 

nomice, care stă la baza viziunii neoliberale) si ale 
structurilor economice şi sociale care sunt 
condiția aplicării lor, sau, mai precis, ale 
producției si reproductiei acestor dispoziții și ale 
acestor structuri. Este de ajuns să te gândești, 
pentru a înțelege importanța omisiunii, doar la 
sistemul de învățământ care nu este niciodată luat 
în calcul asa cum este într-o vreme în care joacă 
un rol determinant atât în producerea de bunuri 
si de servicii, cât si în producerea producătorilor. 
Din acest tip de păcat originar, înscris în mitul 
walrasian al „teoriei pure“, decurg toate golurile 
şi toate goliciunile disciplinei economice şi 
obstinatia fatală cu care se agaţă de opoziția 
arbitrară pe care o generează doar prin existența 
sa, opoziție între logica propriu-zis economică, 
întemeiată pe concurență si aducătoare de 
eficacitate, şi logica socială, supusă regulii 
echitätii. 

Acestea fiind spuse, această  ,teorie" 
desocializată si dezistoricizată încă de la început 
are astăzi, mai mult decât oricând, mijloacele de a 
se adeveri, fiind verificabilă în mod empiric. Intr- 
adevăr, discursul neoliberal nu mai este un 
discurs ca toate celelalte. în maniera discursului 
psihiatric dintr-un azil, conform părerii lui Erving 
Goff- man, acesta este un „discurs tare", care este 
atât de tare si de dificil de combătut doar pentru 
că de partea lui se află toate forțele unei lumi de 
raporturi de forțe, lume la a cărei construire 
contribuie, mai ales prin orientarea opțiunilor 
economice ale acelora care domină raporturile 
economice, adäugându-si astfel propria sa forță, 


specific simbolică, la aceste raporturi de fortä®?. 
In numele acestui program științific de 
cunoaștere convertit într-un program politic de 
acțiune se realizează o imensă lucrare politică 
(negată, deoarece este, în aparenţă, pur negativă) 
care 


62 - E Goffman, Asiles. Etudes sur la condition sociale des malades 
mentaux, Paris, £d. de Minuit, 1968. 


11 CONTRAOFENSIVE 


vizează crearea condiţiilor de realizare si de 
funcţionare ale  „teoriei'; un program de 
distrugere metodică a colectivelor (economia 
neoclasică nedorind să recunoască decât indivizii, 
fie că este vorba de întreprinderi, sindicate sau 
familii). 

Mișcarea — care a devenit posibilă prin 
politica de dere- glementare financiară - către 
utopia neoliberală a unei piețe pure și perfecte se 
realizează prin intermediul acțiunii 
transformatoare si, trebuie să o spunem, 
distructive, a tuturor măsurilor politice (dintre 
care cea mai recentă este AMI, Accord 
multilateral sur l'investissement - Acord 
multilateral asupra investiţiilor -, al cărei scop 
este acela de a proteja întreprinderile străine și 
investiţiile lor împotriva Statelor naționale) care 
vizează punerea sub semnul întrebării a tuturor 
structurilor colective capabile să se opună logicii 
pieței pure: națiunea, a cărei capacitate de 
acţiune scade neîncetat; grupurile de muncă, de 
exemplu prin intermediul individualizării salariilor 
și a carierelor în funcţie de competențele 
individuale și prin atomizarea, care rezultă de 
aici, a muncitorilor; colectivele de apărare a 
drepturilor muncitorilor, sindicatelor, asociaţiilor, 
cooperativelor; familia chiar, care, prin 
constituirea unor pieţe în funcţie de categoriile de 
vârstă, pierde o parte din controlul său asupra 
consumului. Extrăgându-și forța socială din forța 
politico-economică a tuturor oamenilor cărora le 
reprezintă interesele - acţionari, operatori 
financiari, industriași, oameni politici conservatori 
sau socio-democrati convertiți la linistitoarele 


dezertări ale interesului, înalţi funcţionari ai 
finanţelor, cu atât mai înverșunaţi în impunerea 
unei politici care predică propria lor dispariţie cu 
cât, spre deosebire de cadrele din întreprinderi, 
nu riscă absolut deloc să plătească eventualele 
consecințe ale acesteia —, programul neoliberal 
tinde la nivel global să favorizeze ruptura dintre 
economie și realităţile sociale și să construiască 
astfel, în 

realitate, un sistem economic în conformitate cu 
descrierea teoretică, adică un fel de mașină logică 
ce se prezintă ca un lanţ de constrângeri asupra 
agenţilor economici. 

Mondializarea pieţelor financiare, la care se 
adaugă progresul tehnicilor de informare, asigură 
o mobilitate fără precedent a capitalurilor și le 
oferă investitorilor (sau acţionarilor) preocupaţi 
de interesele lor imediate, adică de rentabilitatea 
pe termen scurt a investiţiilor lor, posibilitatea de 
a compara în orice clipă rentabilitatea celor mai 
mari întreprinderi si, în consecinţă, de a 
sancţiona  relativele eşecuri. întreprinderile 
însele, aflate sub o asemenea ameninţare 
permanentă, trebuie să se adapteze din ce în ce 
mai repede la exigenţele pieţelor; aceasta cu 
riscul de „a pierde, cum se spune, încrederea 
pieţelor! și, totodată, sprijinul acţionarilor care, 
preocupaţi de obţinerea unei rentabilitäti pe 
termen scurt, sunt din ce în ce mai capabili să-și 
impună voinţa în fața managerilor, să le fixeze 
acestora norme, prin intermediul direcțiilor 
financiare, și să le orienteze politica în materie de 
angajări, posturi și salarii. Astfel se instaurează 
domnia absolută a flexibilităţii, prin recrutările 
contractuale pe durată determinată sau prin 
interimate și „planurile sociale" repetitive, și 
institutio- nalizarea, în însuși cadrul 
întreprinderii, a concurenţei între filiale 
autonome, între echipe, constrânse astfel la poli- 
valență și, în fine, între indivizi, prin intermediul 
individualizării relaţiei salariale: fixarea unor 
obiective individuale; instaurarea întâlnirilor 
individuale de evaluare; măriri individuale ale 


salariilor sau acordare de.prime în functie de 
competenţă si merite individuale; cariere 
individualizate; strategii de „responsabilizare", ce 
tind să asigure auto- exploatarea anumitor cadre 
care, deși sunt niște simpli salariaţi inserati într-o 
puternică ierarhie, sunt în același timp 
considerate răspunzătoare de vânzările lor, de 
pro- 


11 CONTRAOFENSIVE 


dusele lor, de sucursala lor, de magazinul lor etc., 
conform modelului ,independentilor"; exigentä a 
»autocontrolului" care lărgește ,implicarea" 
salatiatilor, conform tehnicilor „managementului 
participativ", cu mult dincolo de îndatoririle 
acestora; tot atâtea tehnici de subjugare raţională 
care, în timp ce impun suprainvestirea în muncă - 
fapt care se întâmplă nu numai în cazul posturilor 
de răspundere - și munca în regim de urgenţă, 
concură totodată la slăbirea sau abolirea 
reperelor si solidaritätilor colective. 

Instituirea practică a unei lumi darwiniste, 
care-și găsește resorturile adeziunii la îndatorire 
și întreprindere în insecuritate, suferință si 
stres“, nu ar putea desigur să reușească într-atât 
de temeinic dacă nu ar beneficia de complicitatea 
prezentelor precaritate produse de insecuritate și 
existența, la toate nivelurile ierarhice și chiar 
printre cele mai înalte, printre cadre mai ales, ale 
unei armate de rezervă de mână de lucru 
docilizată deprecarizare și de amenințarea per- 
manentă a șomajului. Fundamentul ultim al 
acestei ordini economice aflate sub semnul 
invocării libertăţii indivizilor este, în realitate, 
violența structurală a șomajului, a precaritätii si a 
fricii pe care le inspiră ameninţarea concedierilor: 
condiţia funcţionării ,armonioase" a modelului 


63 - Ne-am putea referi, în privința acestor lucruri, la cele două 
numere ale publicaţiei Actes de /a recherche en sciences sociales, 
consacrate temei „Nou- velles formes de domination dans le travail** 
(I și 2), I 14, septembrie 1996 și 115, decembrie 1996, si mai ales la 
introducerea lui Gabrielle Balazs și Michel Pialoux, „Crise du travail 
et crise du politique**, 114, pp. 3-4. 

64 - C. Dejours, Souffrance en France., La banalisation de l'injustice 
sociale, Paris, td. du Seuil, 1997. 


microeconomic individualist si principiul 
,motivatiei" individuale a muncii rezidă, în ultimă 
analiză, într-un fenomen de masă, și anume 
existența armatei de rezervă a șomerilor. Armată 
care, de altfel, nu formează un tot, deoarece 
șomajul 

izolează, atomizează, individualizează, 
demobilizează, desolidarizează. 

Această violență structurală apasă de 
asemenea asupra a ceea ce numim contractul de 
muncă (în mod savant rationalizat și de-realizat 
prin „teoria contractelor"). Discursul de 
întreprindere nu a vorbit niciodată atât de mult 
despre încredere, cooperare, loialitate și cultură 
de întreprindere ca într-o epocă în care adeziunea 
de fiecare clipă este obţinută prin determinarea 
dispariției oricăror garanţii temporale (cele trei 
pătrimi ale recentelor angajări sunt pe durată 
determinată, procentul de slujbe precare crește 
neîncetat, concedierea individuală tinde să nu mai 
fie supusă nici unei restricţii). Adeziune care, de 
altfel, nu poate fi decât nesigură și ambiguă, 
pentru că precaritatea, teama de concediere, așa- 
numitul downsizing pot, ca și șomajul, să dea 
naștere  angoasei,  demoralizării sau con- 
formismului (tot atâtea tare pe care literatura 
administrativă le constată și le deplânge). în 
această lume lipsită de inertie, de un principiu 
imanent de continuitate, cei dominați se află în 
poziţia creaturilor dintr-un univers cartezian: sunt 
lăsaţi la mila unei decizii arbitrare a unei puteri 
responsabile de „crearea neîntreruptă" a 
existenţei lor — așa cum o atestă și o reamintește 
ameninţarea cu închiderea uzinei, cu încetarea 
investiţiilor și cu mutarea acesteia. 

Sentimentul profund de insecuritate si de 
incertitudine în privinţa viitorului și a propriei 
persoane, care îi lovește pe toţi muncitorii astfel 
precarizati, își datorează coloratura specifică 
faptului că principiul divizării celor care sunt 


aruncaţi în armata de rezervă si cei care muncesc 
pare să rezide în competența garantată de scoală, 
competenţă aflată, de asemenea, la originea 
diviziunilor din cadrul întreprinderii ,tehnicizate", 
dintre cadre sau „tehnicieni" și simplii muncitori 
sau așa-numiții OS, noii paria ai ordinii 

industriale. Generalizarea electronicii, 
informaticii și a exigenţelor în materie de calitate 
— care îi obligă pe toţi salari- atii la noi ucenicii si 
care perpetuează în întreprinderi echivalentul 
lucrărilor de la școală —, tinde să dubleze sen- 
timentul de insecuritate printr-un sentiment, 
întreținut în mod savant de către ierarhie, al 
nedemnitătii. Ordinea profesională și, din aproape 
în aproape, întreaga ordine socială par să se 
bazeze pe o ordine a „competenţelor" sau, mai 
rău, a ,inteligentelor". Mai mult decât 
manipulările tehnice ale raporturilor de muncă și 
strategiile special întocmite în vederea obţinerii 
unei supuneri și a unei ascultări care fac obiectul 
unei atentii neobosite și a unei reinventări perma- 
nente, mai mult chiar decât enorma investiție în 
personal, în timp, în cercetare și în muncă pe care 
o presupune inventarea continuă a noilor forme 
de gestiune ale mâinii de lucru și a noilor tehnici 
de comandă, credinţa în ierarhia competenţelor 
garantate de diplome școlare este aceea care 
fundamentează ordinea si disciplina în 
întreprinderea privată si, de asemenea, din ce în 
ce mai mult, în funcția publică: obligați să se 
conştientizeze în raport cu marea nobilime de 
şcoală, consacrată posturilor de comandă, si mica 
nobilime a funcționarilor şi a tehnicienilor 


cantonati în posturi de executare a comenzilor — 
întotdeauna amânati, pentru că întotdeauna sunt 
obligaţi  să-fi facă temele —, muncitorii, 
condamnaţi la precaritatea și insecuritatea unei 
slujbe mereu suspendate și ameninţaţi de 
reîntoarcerea în nedemnitatea șomajului, nu pot 
concepe decât o imagine deziluzionată atât 
despre ei înșiși ca indivizi, cât și despre grupul 
lor; odinioară motiv de mândrie, înrădăcinat în 
tradiţii și împuternicit de o întreagă moștenire 
tehnică si politică, grupul muncitorilor, 
presupunând că mai există așa ceva, este destinat 
demoralizării, devalorizării și deziluziei politice 
exprimate în criza militantismului sau, 

mai rău, în ralierea desperată la tezele 
extremismului fas- cistoid. 

Observăm astfel cum utopia neoliberală tinde 
să se incarneze în realitatea unui soi de mașină 
infernală a cărei necesitate se impune chiar și 
dominantilor —  străbătuţi uneori, ca George 
Soros și cutare sau cutare președinte de fonduri 
mutuale, de îngrijorarea faţă de efectele 
distructive ale puterii pe care o exercită și 
înclinați spre acţiuni compensatoare, inspirate din 
chiar logica pe care vor să o neutralizeze, așa 
cum sunt actele generoase â la Bill Gates. Ca și 
marxismul odinioară, cu care, în această privinţă, 
are multe puncte comune, o asemenea utopie 
suscită o formidabilă credință, așa-numita Free 
trade faith, nu numai la aceia care, din punct de 
vedere material, trăiesc din aceasta — cazul 
financiarilor, patronilor de mari întreprinderi etc. 
—, ci si în sufletele celor care își extrag de aici 
justificările existenței lor, cum sunt înalții 
funcţionari si politicienii care  sacralizează 
puterea pieţelor în numele eficacitätii economice, 
care cer ridicarea barierelor administrative sau 
politice, capabile să-i încurce pe cei care deţin 
capitaluri în căutarea pur individuală a 
maximizării profitului individual, instituită drept 
model de raționalitate, care vor bănci centrale 
independente, care predică, în folosul stăpânilor 
economiei, subordonarea Statelor naţionale la 
exigenţele libertăţii economice prin suprimarea 
oricăror reglementări asupra tuturor pieţelor, 
începând cu piaţa muncii, interdicţia deficitelor și 
a inflaţiei, privatizarea generalizată a serviciilor 
publice, reducerea cheltuielilor publice și sociale. 


Fără să împărtășească în mod necesar 
interesele economice și sociale ale adeväratilor 
credincioși, economiștii au destule interese 
specifice în câmpul științei economice pentru a 
aduce o contribuţie decisivă — oricare le-ar fi 

starea sufletească cauzată de efectele economice 
si sociale ale utopiei căreia îi conferă aparențele 
raţiunii matematice - la producerea si 
reproducerea credinţei în utopia neoli- berală. 
Separaţi prin întreaga lor existență și, mai ales, 
prin formaţia lor intelectuală, cel mai adesea pur 
abstractă, livrescă și teoretizantă, de lumea 
economică si socială reală, ei au tendinţa 
specifică, așa cum o aveau și alții din alte vremuri 
în domeniul filozofiei, de a confunda lucrurile 
logicii cu logica lucrurilor. încrezători în modelele 
pe care nu au avut practic niciodată ocazia să le 
supună probei verificării experimentale, înclinați 
să privească de sus achiziţiile celorlalte științe 
istorice în care nu recunosc puritatea și 
transparenţa cristalină a jocurilor lor matematice 
și ale căror adevărată necesitate și profundă 
complexitate sunt, cel mai adesea, incapabili să le 
înţeleagă, ei participă și colaborează la o 
formidabilă schimbare economică și socială care, 
deși unele dintre consecinţele ei îi îngrozesc (pot 
să fie cotizantii partidului socialist și să dea 
sfaturi avizate reprezentanților acestuia în 
instanțele puterii), nu poate să le nu le placă în 
totalitate din moment ce, cu riscul câtorva 
rateuri, imputabile acelor - cum le numesc ei - 
„bule speculative", această schimbare tinde să 
înfăptuiască utopia ultraconsecventă (ca anumite 
forme de nebunie) căreia își consacră viața. 

Si totuşi, lumea este acolo, cu efectele ei - care 
devin imediat vizibile - ale aplicării marii utopii 
neoliberale: nu numai mizeria si suferința unei 
fracțiuni din ce în ce mai mari a societăților celor 
mai avansate din punct de vedere economic, 


cresterea extraordinarä a diferentelor dintre 
venituri, dispariția progresivă a universurilor 
autonome de producţie culturală, cinematograful, 
editurile etc., așadar, pe termen lung, chiar a 
produselor culturale, din cauza  intruziunii 
crescânde a consideratiilor de ordin economic, 

dar, de asemenea si mai ales, distrugerea tuturor 
instanțelor colective capabile să contracareze 
efectele mașinii infernale, printre care, de primă 
mărime, Statul, depozitar al tuturor valorilor 
universale asociate ideii de public, și impunerea, 
pretutindeni, în sferele înalte ale economiei și 
Statului sau în cadrul întreprinderilor, a acestui 
soi de dar- winism moral care, împreună cu cultul 
așa-numitului winner, format în spiritul 
matematicilor superioare și al înălțărilor bruște, 
instaurează drept norme ale tuturor practicilor 
lupta tuturor împotriva tuturor și cinismul ca 
norme ale oricărei practici. lar noua ordine 
morală, întemeiată pe răsturnarea tuturor 
sistemelor de valori, se afirmă în acest spectacol, 
cu ambilitate difuzat de mass-media, al tuturor 
acestor înalţi reprezentanţi ai Statului care își 
coboară demnitatea statutară prin multiplicarea 
plecăciunilor făcute în fața patronilor de 
multinaționale, Daewoo sau Toyota, sau prin 
concursul de  surâsuri sau de semne de 
complicitate dinaintea unui Bill Gates. 

Putem oare aștepta ca masa extraordinară de 
suferinţă pe care o produce un asemenea regim 
politico-economic să fie, într-o bună zi, la originea 
unei mișcări capabile să oprească această cursă 
spre neant? De fapt, ne aflăm, în cazul acesta, în 
faţa unui paradox extraordinar: în timp ce 
obstacolele întâlnite în calea realizării noii ordini, 
cea a individului rămas singur, dar liber, sunt 
astăzi considerate ca fiind imputabile unor 
rigiditäti și arhaisme, și în timp ce orice 
intervenţie directă și conștientă, cel puţin atunci 
când vine din partea Statului, pe orice cale 


ocolită, este dinainte discreditată — sub pretextul 
că este inspirată de funcționarii care-și slujesc 
propriile lor interese și cunosc prea putin 
interesele agenţilor economici -, somată fiind, 
așadar, să se eclipseze în profitul unui mecanism 
pur și anonim, piaţa (despre care se uită că este, 


de asemenea, locul de 

exercitare a intereselor), în realitate doar 
permanenta sau supraviețuirea instituţiilor si a 
agenţilor din vechea ordine pe cale de dispariţie 
și munca întreagă a tuturor categoriilor de 
asistenți sociali si, de asemenea, toate 
solidaritätile sociale, familiale sau de alt tip, sunt 
cele care fac ca ordinea socială să nu se 
prăbușească în haos în ciuda masei crescânde a 
populaţiei precarizate. Tranzitia către ,liberalism" 
se îndeplinește într-o manieră insensibilă, deci 
imperceptibilă, ca si deriva continentelor, 
ascunzând astfel privirilor cele mai îngrozitoare 
efecte ale sale pe termen lung. Efecte care se 
găsesc astfel disimulate, paradoxal, chiar de 
rezistentele pe care le suscită, încă de pe acum, 
din partea acelora care apără vechea ordine, 
mergând până la originile pe care aceasta le 
tăinuia, în modelele juridice sau practice de 
asistenţă și de solidaritate pe care le propunea, în 
habitusurile pe care le favoriza (la infirmiere, 
asistentele sociale etc.), pe scurt în rezervele de 
capital social care protejează o bună parte a 
ordinii sociale prezente de căderea în anomie. 
(Capital care, dacă nu este reînnoit, reprodus, 
este destinat dispariţiei, dar a cărui epuizare nu 
este chiar atât de iminentă.) 

Dar chiar aceste forte de „conservare" care nu 


pot fi tratate ca niste forte conservatoare, sunt, 
de asemenea, sub un alt raport, niste forte de 
rezistentă la instaurarea noii ordini, care se pot 
transforma în niște forțe subversive, — mai ales 
cu condiţia capacităţii de a duce lupta propriu-zis 
simbolică împotriva muncii neîncetate a 
„gânditorilor" neoliberali, în scopul discreditării si 
descalificării moştenirii de cuvinte, de tradiții si 
de reprezentări asociate cuceririlor istorice ale 
trecutului şi ale prezentului; cu condiția, de 
asemenea, a capacității de a apăra instituţiile 
corespondente, dreptul la muncă, asistența 
socială, securitatea socială etc., împotriva voinței 
de a le împinge din nou în 

arhaismul unui trecut depășit sau, mai rău, de a le 
institui, împotriva oricărei verosimilitäti, în 
privilegii inutile sau inacceptabile. Această luptă 
nu este una dintre cele mai ușoare și se întâmplă 
adeseori să fim constrânși să o ducem cu fruntile 
plecate. Inspirându-se dintr-o intenţie paradoxală 
de subversiune orientată către conversiune sau 
restaurare, revoluționarii conservatori se 
stăduiesc în van să transforme în rezistențe 
reacționare reacţiile de apărare suscitate de 
acţiuni conservatoare, reacţii pe care le descriu 
ca fiind revoluţionare; și să condamne, ca fiind o 
apărare arhaică și retrogradă a unor „privilegii", 
o serie de revendicări sau revolte care își află 
rădăcina în invocarea drepturilor cucerite, adică 
într-un trecut ameninţat de degradare sau de 
distrugere prin măsurile lor regresive — dintre 
care cele mai exemplare sunt concedierea 
sindicaliștilor sau, într-un mod și mai radical, a 
vechilor conservatori ai tradiţiilor grupului. 

Si dacă mai putem păstra, așadar, o oarecare 
speranţă rezonabilă, acest fapt se datorează 
existenţei, în cadrul instituţiilor statale și, de 
asemenea, în inimile agenţilor (mai ales în cazul 
celor mai atașați de aceste instituţii, ca mica 
nobilime de Stat), a unor forte care, sub aparenţa 
că apără pur și simplu, cum li se va reproșa în 
curând, o ordine dispărută și ,privilegiile" 
corespondente, trebuie, de fapt, să reziste la 
această încercare, să lucreze la inventarea și la 
construirea unei ordini sociale care nu ar avea ca 
singură lege căutarea interesului egoist și 
pasiunea individuală a profitului și care ar face 
loc unor colective orientate către urmărirea 


rațională a unor scopuri elaborate si aprobate 
colectiv. Printre aceste colective, asociații, 
sindicate, partide, cum să nu-i acordăm Statului 
un loc special, Statului national sau, si mai bine, 
supranational, adică european (etapă către un 
Stat mondial), capabil să controleze si să impună 
cu efica- 

citate profiturile realizate pe piețele financiare; 
capabil, de asemenea si mai ales, să contracareze 
acțiunea distructivă pe care acestea din urmă o 
exercită asupra pieței muncii, prin organizarea, 
cu ajutorul sindicatelor, a elaborării si a apărării 
interesului public care, o vrem sau nu, nu va ieși 
niciodată, chiar și cu preţul câtorva falsuri în 
înscrisul matematic, din viziunea de contabil (în 
alte vremuri s-ar fi spus de ,,bäcan“) pe care noua 
credinţă o prezintă ca forma supremă a 
desăvârșirii umane. 

Paris, ianuarie 1998 

